ഇംഗ്ലീഷ് പ്രീമിയർ ലീഗിൽ മാഞ്ചസ്റ്റർ സിറ്റി വീണ്ടും വിജയവഴിയിൽ . ഒന്നിനെതിരെ രണ്ട് ഗോളുകൾക്ക് ബേൺലിയെയാണ് സിറ്റി തോൽപ്പിച്ചത് . ക്ലിച്ചേ , സെർജിയോ അഗ്യൂറോ എന്നിവരാണ് സിറ്റിയുടെ സ്കോറർമാർ . ബെൻ മി ബേൺലിക്കായി ഒരു ഗോൾ മടക്കി . 32 മിനിറ്റിൽ ബ്രസീലിയൻ താരം ഫെർണാണ്ടിനോ ചുവപ്പ് കാർഡ് കണ്ട് മടങ്ങിയതോടെ മത്സരത്തിൻറെ ഭൂരിഭാഗം സമയവും 10 പേരുമായാണ് സിറ്റി കളിച്ചത് . ജയത്തോടെ പോയിൻറ് ടേബിളിൽ ആഴ്സണലിനെ പിന്തള്ളി മൂന്നാം സ്ഥാനത്തേക്ക് ഉയരാനും സിറ്റിക്കായ മറ്റൊരു മത്സരത്തിൽ ലിവർപൂളിനെ സണ്ടർ ലാൻറ് 2 ^ 2ന് സമനിലയിൽ കുരുക്കി . മത്സരത്തിൽ രണ്ട് തവണ ലീഡെടുത്തെങ്കിലും ജയം സ്വന്തമാക്കാൻ ചെന്പടക്കായില്ല . 19ആം മിനിറ്റിൽ ഡാനിയേൽ സ്റ്റോറെജും 72ആം മിനിറ്റിൽ സാഡിയോ മാനെയുമാണ് ലിവർപൂളിൻറെ ഗോളുകൾ നേടിയത് . സമനിലയോടെ പോയിൻറ് ടേബിളിൽ ഒന്നാം സ്ഥാനത്തുള്ള ചെൽസിയുമായുള്ള അകലം കുറക്കാനുള്ള അവസരമാണ് ലവർപൂൾ തുലച്ചത് ലെസ്റ്റർ സിറ്റിയെ മിഡിൽസ് ബ്രോ ഗോൾ രഹിത സമനിലയിൽ കുരുക്കി . ഇരുടീമുകൾക്കും നിരവധി അവസരങ്ങൾ കിട്ടിയെങ്കിലും ഗോളടിക്കാനായില്ല . സീസണിൽ മോശം പ്രകടനം തുടരുന്ന ലെസ്റ്ററിന് സമനില കടുത്ത നിരാശയാണ് സമ്മാനിച്ചത് . നിലവിൽ പോയിൻറ് പട്ടികയിൽ പതിനാലാം സ്ഥാനത്താണ് ലെസ്റ്റർ സിറ്റി . പുതുവർഷത്തിൽ മാഞ്ചസ്റ്റർ യുണൈറ്റഡും വിജയ വഴിയിലാണ് . എതിരിലില്ലാത്ത രണ്ടുഗോളുകൾക്കാണ് സിറ്റി വെസ്റ്റ്ഹാമിനെ തകർത്തത് . സെക്കൻറ് ഹാഫിൽ ജുവാൻ മാറ്റയും ഇബ്രാഹിമോവിച്ചുമാണ് സിറ്റിക്കായി സ്കോർചെയ്തത് .


പ്രമുഖ ഓൺലൈൻ ഷോപ്പിംഗ് സൈറ്റായ ആമസോണിൽ നിന്ന് ഇയർ ഫോൺ ഓർഡർ ചെയ്ത ബോളിവുഡ് നടി സൊനാക്ഷി സിൻഹയ്ക്ക് ലഭിച്ചത് തുരുമ്പ് എടുത്ത ഇരുമ്പ് കഷ്ണം . 18 , 000 രൂപ വിലവരുന്ന ബോസ്സ് ഇയർഫോൺ ആണ് താരം ഓർഡർ ചെയ്തത് . എന്നാൽ ലഭിച്ചത് മനോഹരമായി പാക്ക് ചെയ്ത ഇരുമ്പ് കഷ്ണമാണ് . ഓൺലൈൻ ഷോപ്പിംഗിലൂടെ തട്ടിപ്പിനിരയായ സംഭവം താരം തന്നെയാണ് സമൂഹ്യമാധ്യമങ്ങളിലൂടെ പുറംലോകത്തെ അറിയിച്ചത് . ' ഹേയ് ആമസോൺ നോക്കൂ , ഞാൻ ഓർഡർ ചെയ്ത ബോസ് ഇയർഫോണിന് പകരം എനിക്കെന്താണ് ലഭിച്ചിരിക്കുന്നതെന്ന് . വളരെ മനോഹരമായി പാക്ക് ചെയ്തിരിക്കുന്ന , തുറക്കാത്ത , കാണാൻ ഭംഗിയുള്ള ഒരു ബോക്സ് . പക്ഷേ , അത് പുറത്ത് മാത്രം . മാത്രമല്ല നിങ്ങളുടെ കസ്റ്റമർ കെയറിലുള്ളവർക്ക് സഹായിക്കണമെന്നില്ല . അവർക്ക് സംസാരിക്കാൻ പോലും താത്പര്യമില്ലെന്നതാണ് ഏറ്റവും കഷ്ടം ' ; സൊനാക്ഷി ട്വിറ്ററിൽ കുറിച്ചു . 18 , 000 രൂപയ്ക്ക് ആരെങ്കിലും പുതിയ തിളങ്ങുന്ന ചവറ് സാധനം വാങ്ങുമോ ? ( അതെ , ഇതൊരു സ്റ്റീൽ കഷ്ണമാണ് ) . വിഷമിക്കണ്ട , ഞാനാണ് വിൽക്കുന്നത് , ആമസോൺ അല്ല . അതുകൊണ്ട് നിങ്ങൾക്ക് എന്താണോ ഓർഡർ ചെയ്തത് അത് തന്നെ ലഭിക്കുമെന്നും സൊനാക്ഷി പരിഹാസത്തോടെ ട്വീറ്റ് ചെയ്തിട്ടുണ്ട് . ഓർഡർ ചെയ്ത സാധനം കിട്ടാത്തതിനെ തുടർന്ന് കസ്റ്റമർ കെയറുമായി സംസാരിക്കാൻ ശ്രമം നടത്തിയിരുന്നു . എന്നാൽ കസ്റ്റമർ കെയർ സ്റ്റാഫിന് തന്നോട് സംസാരിക്കാൻ താൽപര്യമില്ലെന്നാണ് പറഞ്ഞതെന്നും സൊനാക്ഷി പറയുന്നു .


ഓസ്ട്രേലിയയിൽ 2020ൽ നടക്കുന്ന ടി20 ലോകകപ്പിന് ഇന്ത്യയടക്കം എട്ട് ടീമുകൾക്ക് നേരിട്ട് യോഗ്യത . 2018 ഡിസംബർ 31നുള്ള റാങ്കിംഗ് കണക്കാക്കിയാണ് ഐസിസി പട്ടിക പുറത്തുവിട്ടത് . പാക്കിസ്ഥാൻ , ഇന്ത്യ , ഇംഗ്ലണ്ട് , ഓസ്ട്രേലിയ , ദക്ഷിണാഫ്രിക്ക , ന്യൂസീലൻഡ് , വെസ്റ്റ് ഇൻഡീസ് , അഫ്ഗാനിസ്ഥാൻ എന്നിവരാണ് സൂപ്പർ 12 സ്റ്റേജിലേക്ക് നേരിട്ട് യോഗ്യത നേടിയത് . ശ്രീലങ്കയും ബംഗ്ലാദേശും യോഗ്യതാ റൌണ്ട് കളിച്ചെത്തുന്ന ആറ് ടീമുകൾക്കൊപ്പം ഗ്രൂപ്പ്ഘട്ടത്തിൽ മാറ്റുരയ്ക്കും . 2020 ഒക്ടോബർ 18 മുതൽ നവംബർ 15 വരെയാണ് ഈ മത്സരങ്ങൾ നടക്കുക . 2014 ലോകകപ്പ് ചാമ്പ്യൻമാരായ ലങ്കയ്ക്ക് നേരിട്ട് സൂപ്പർ 12ൽ സ്ഥാനം പിടിക്കാൻ കഴിയാത്തതിൽ സങ്കടമുണ്ടെന്ന് നായകൻ ലസിത് മലിംഗ പറഞ്ഞു . എന്നാൽ ഗ്രൂപ്പ്ഘട്ടത്തിൽ മികവ് കാട്ടി ലങ്ക ഇടംപിടിക്കമെന്നും മലിംഗ പറഞ്ഞു . സമീപകാലത്തെ പ്രകടനം ആത്മവിശ്വാസം തരുന്നതായും ലോകകപ്പിനായി മികച്ച തയ്യാറെടുപ്പുകൾ നടത്തുമെന്നും ബംഗ്ലാദേശ് നായകൻ ഷാക്കിബ് അൽ ഹസൻ പറഞ്ഞു .


എൻറെ ആദ്യ ഫോൺ നോക്കിയ 1100 ആയിരുന്നു . ഈ ഫോൺ ആദ്യമായി കിട്ടുന്നത് ഞാൻ ഡിഗ്രിക്ക് ഹോസ്റ്റലിൽ നിന്ന് പഠിക്കുമ്പോൾ ആയിരുന്നു . വില കൂടിയ ഫോൺ ആണ് സൂക്ഷിക്കണം താഴെ ഇടരുത് അന്നൊക്കെ അച്ഛൻ പറഞ്ഞപ്പോ ഞാൻ ഒന്ന് പേടിച്ചു . സത്യം പറഞ്ഞാൽ അച്ഛൻ പറഞ്ഞത് എല്ലാം ഒരു തമാശ ആയി ഇനിക്ക് തോന്നിയത് അന്ന് ഫോൺ ചാർജ് ചെയ്യാൻ വെച്ചപ്പോ ആയിരുന്നു . ഒരുപാട് ഫോണുകൾ കൂടെ എൻറെ ഫോണും . 5 സ്റ്റാർ ഹോട്ടലിനു മുൻപിൽ തട്ടുകട ഇട്ടപോലെ . ആൻഡ്രോയിഡ് ഫോണുകൾ ഞാൻ ആദ്യമായി കാണുന്നത് അപ്പോളാണ് . എല്ലാരും എന്നെ കളിയാക്കി . വിഷമം തോന്നി എങ്കിലും വീട്ടിലെ സാഹചര്യം ഓർത്തപ്പോ ആ ഫോൺ തന്നെ ധാരാളമായി തോന്നി . അങ്ങനെ ഒരു വർഷം ആകുന്നതിനു മുൻപ് തന്നെ ഒരു സംഭവം ഉണ്ടായി ഞാൻ എൻറെ ബോയ്ഫ്രണ്ട് നു അയച്ച മെസ്സേജ് എന്റെ അച്ഛൻ കണ്ടു . അതോടെ അച്ഛൻ എൻറെ ഫോൺ എറിഞ്ഞു പൊട്ടിച്ചു . അച്ഛൻ പോയിട്ട് ഞാൻ ആ ഫോൺ അടുത്ത പശ ഒട്ടിച്ചു ഓൺ ആക്കി . അത്ഭുതം എന്റെ ഫോൺ ഓൺ ആയി . ജീവൻറെ ഒരു തുടിപ്പ് അപ്പോളും അതിൽ ഉണ്ടാരുന്നു . എൻറെ നോകിയക്ക് പകരം വെക്കാൻ ഒരു ഫോണും ഞാൻ കണ്ടിട്ടില്ല . ഇന്നും ഞാൻ സൂക്ഷിച് വെച്ചിട്ടുണ്ട് എൻറെ ആദ്യ പ്രണയത്തിൻറെ ഓർമപോലെ എൻറെ ആദ്യ ഫോൺ എൻറെ നോക്കിയ .


ബാങ്ക് വായ്പാ തട്ടിപ്പിൽ പ്രത്യേക അന്വേഷണ സംഘം രൂപികരിച്ച് അന്വേഷണം വേണമെന്ന ഹർജി വെള്ളിയാഴ്ച സുപ്രീംകോടതി പരിഗണിക്കും . മോദിയിൽ നിന്ന് വജ്രാഭരണം വാങ്ങിയ കോൺഗ്രസ് നേതാവ് മനു അഭിഷേക് സിംഗ്വിയുടെ ഭാര്യ അനിതാ സിംഗ്വിക്ക് ആദായനികുതി വകുപ്പ് നോട്ടീസ് അയച്ചു . പഞ്ചാബ് നാഷണൽ ബാങ്ക് കെട്ടിച്ചമച്ച പരാതിയാണ് തനിക്കെതിരെയുള്ളതെന്ന് നീരവ് മോദി പ്രതികരിച്ചു . അഭിഭാഷകനായ വീനീത് ധൻദയാണ് ബാങ്ക് വായ്പാ കേസിൽ പ്രത്യേക അന്വേഷണ സംഘം രൂപീകരിക്കണമെന്ന് ആവശ്യപ്പെട്ട് സുപ്രീം കോടതിയെ സമീപിച്ചത് . ബാങ്ക് വായ്പ നല്കുന്നതിന് കർശന മാനദണ്ഡങ്ങൾ വേണമെന്നും ഹർജിയിൽ ആവശ്യമുണ്ട് . ഹർജി വെള്ളിയാഴ്ച പരിഗണിക്കാമെന്ന് ചീഫ് ജസ്റ്റിസ് അദ്ധ്യക്ഷനായ ബഞ്ച് വ്യക്തമാക്കി . നീരവ് മോദിയുടെ സ്ഥാപനങ്ങൾ റെയ്ഡ് ചെയ്ത ആദായനികുതി വകുപ്പ് കോൺഗ്രസ് നേതാവ് മനു അഭിഷേക് സിംഗ്വിയുടെ ഭാര്യയും ഗായികയുമായ അനിതാ സിംഗ്വി ആറരക്കോടി രൂപയുടെ വജ്രാഭരണം വാങ്ങിയെന്ന് രേഖപ്പെടുത്തിയതായി കണ്ടെത്തിയിരുന്നു . ഇതിൽ അഞ്ചു കോടി പണമായി നേരിട്ടു നല്കിയായിരുന്നു ഇടപാട് . ഇക്കാര്യം വിശദീകരിക്കാനാണ് അനിതാസിംഗ്വിക്ക് ആദായനികുതി വകുപ്പ് നോട്ടീസ് അയച്ചത് . നോട്ടീസിന് മറുപടി നല്കുമെന്നും പട്ടികയിലുള്ള എല്ലാ പേരും പുറത്ത് വിട്ട് നോട്ടീസ് നല്കുമോയെന്നും മനു അഭിഷേക് സിംഗ്വി ചോദിച്ചു .


ഇന്ത്യൻ ക്രിക്കറ്റിന് മാർഗം ദീപം തെളിക്കാൻ ആ അഞ്ചുപേർ വീണ്ടും കൈകോർക്കുന്നു . വ്യത്യസ്ത ഉത്തരവാദിത്വങ്ങളുമായാണ് അവർ ഇന്ത്യൻ ക്രിക്കറ്റിന് വഴികാട്ടികളാകുന്നത് . അതിൽ ഒടുവിലത്തെ കണ്ണിയായാണ് അനിൽ കുംബ്ലെ കൂടി ചേരുന്നത് . ക്രിക്കറ്റ് ഉപദേശകസമിതി അംഗങ്ങളായി സച്ചിനും ഗാംഗുലിയും ലക്ഷ്മണും ജൂനിയർ ടീം പരിശീലകനായി രാഹുൽ ദ്രാവിഡും ഇന്ത്യൻ ക്രിക്കറ്റിന്റെ വളർച്ചയ്ക്ക് നിർണായക പങ്ക് വഹിച്ചുവരികയായിരുന്നു . ഇവർക്കൊപ്പമാണ് കുംബ്ലെ കൂടി ചേരുന്നത് . കഴിഞ്ഞ 20 വർഷമായി കളിക്കാരായും ക്രിക്കറ്റ് ഭരണകർത്താക്കളായും , ഉപദേശകരായും പരിശീലകരായും ഈ അഞ്ചുപേർ ഇന്ത്യൻ ക്രിക്കറ്റിൽ ഇടപെട്ടുവരുന്നുണ്ട് . 2008 വരെ ഇവർ അഞ്ചുപേരും ഒരുമിച്ചു കളിക്കുകയും ചെയ്തിരുന്നു . 2008ൽ കുംബ്ലെയും ഗാംഗുലിയും കളി മതിയാക്കിയതോടെയാണ് ഈ ഫാബ് ഫൈവിന്റെ സാന്നിധ്യം കളിക്കളത്തിൽ നിന്ന് ഒഴിഞ്ഞുപോയത് . പിന്നീട് 2012ൽ ദ്രാവിഡും ലക്ഷ്മണും 2013ൽ സച്ചിനും കളി മതിയാക്കി . ഉപദേശകസമിതി അംഗങ്ങളായി സച്ചിനും ഗാംഗുലിയും ലക്ഷ്മണും വന്നതോടെയാണ് ഇന്ത്യൻ ക്രിക്കറ്റിൽ പ്രതീക്ഷാനിർഭരമായ മാറ്റങ്ങൾ ഉണ്ടാകുന്നത് . അതുവരെ ധോണിയുടെയും , മറ്റു ലോബി കളികൾ ദൃശ്യമായിരുന്ന ഇന്ത്യൻ ക്രിക്കറ്റിന് ഒരു പുതിയ ശീലമാണ് ലഭിച്ചത് . സെവാഗ് , ഗംഭീർ , പത്താൻ തുടങ്ങിയ താരങ്ങളൊക്കെ കളിക്കളത്തിൽനിന്ന് പെട്ടെന്ന് അപ്രത്യക്ഷമായത് ഈ ലോബികളിയുടെ ഭാഗമായാണ് . അണ്ടർ - 19 , ഇന്ത്യ എ ടീമുകളുടെ പരിശീലകനായി ദ്രാവിഡിനെ കൊണ്ടുവന്ന തീരുമാനവും പൊതുവെ സ്വാഗതാർഹമായിരുന്നു . അതിന്റെ മാറ്റം ഇപ്പോഴത്തെ ഇന്ത്യൻ ടീമിൽ ദൃശ്യമാണ് . കഴിവുള്ള ഒട്ടനവധി ചെറുപ്പക്കാർ ടീമിൽ വരുന്നുണ്ട് . അതേസമയം പരീശീലകനായി മുൻ പരിചയമില്ലാത്ത കുംബ്ലെയുടെ വരവ് ചിലരെയെങ്കിലും അത്ഭുതപ്പെടുത്തുന്നുണ്ട് . എന്നാൽ ഏറെ സങ്കീർണമായ സെലക്ഷൻ പ്രക്രിയയിലൂടെയാണ് പുതിയ പരിശീലകന്റെ സ്ഥാനാരോഹണം . 57 അപേക്ഷകൾ പരിശോധിച്ച് അതിൽനിന്ന് 21 പേരെ ഷോർട്ട് ലിസ്റ്റ് ചെയ്തു . ആ 21 പേരെ അഭിമുഖത്തിന് വിധേയമാക്കിയാണ് കുംബ്ലെയിലേക്ക് സച്ചിൻ ഉൾപ്പെട്ട സമിതി എത്തിച്ചേർന്നത് . തീർച്ചയായും , വരുംവർഷം ഇന്ത്യൻ ക്രിക്കറ്റ് ടീമിന്റെ ഘടനയെക്കുറിച്ചും , തന്ത്രങ്ങളെക്കുറിച്ചും കുംബ്ലെ മുന്നോട്ടുവെച്ച ആശയം ഉപദേശകസമിതിക്ക് സ്വീകാര്യമായിരുന്നിരിക്കണം . അതുകൊണ്ടുതന്നെ , തങ്ങളുടെ സമകാലീനനായ കുംബ്ലെയെ തെരഞ്ഞെടുക്കാൻ സച്ചിനും ഗാംഗുലിക്കും ലക്ഷ്മണും രണ്ടാമതൊന്ന് ആലോചിക്കേണ്ടി വന്നിട്ടുണ്ടാകില്ല . ഇന്ത്യൻ ടീമിനെ മുന്നോട്ടു നയിക്കാൻ കുംബ്ലെ ഉണ്ടാകും . പുതിയ കുട്ടികളെ കണ്ടെത്തി , അടിസ്ഥാന പാഠങ്ങൾ പഠിപ്പിച്ചു , പാകതയാർന്ന അന്താരാഷ്ട്ര ക്രിക്കറ്റർമാരാക്കി മാറ്റാന് ദ്രാവിഡ് ഉണ്ടാകും . കളത്തിലും പുറത്തും , ഇന്ത്യൻ ക്രിക്കറ്റിൽ വരുത്തേണ്ട ഗുണപരമായ മാറ്റങ്ങളെക്കുറിച്ച് , വിദഗ്ദ്ധമായ നിർദ്ദേശങ്ങൾ നൽകാൻ സച്ചിനും ഗാംഗുലിയും ലക്ഷ്മണും ഉണ്ടാകും . ഇടയ്ക്കിടയ്ക്ക് ഒത്തുകളിയുടെയും , ലോബികളിയുടെയുമൊക്കെ കറ പുരളുന്ന ഇന്ത്യൻ ക്രിക്കറ്റിന് ഈ അഞ്ചുപേരും ചേർന്ന് ശരിയായ വഴി കാട്ടിത്തരുമെന്ന പ്രതീക്ഷയിലാണ് ആരാധകർ . . .


ഏഷ്യ കപ്പ് ഫുട്ബോളിനുള്ള ഇന്ത്യൻ ഫു്ട്ബോൾ ടീമിനെ പ്രഖ്യാപിച്ചു . 34 അംഗ ടീമിലുണ്ടായിരുന്ന മലയാളി താരം സഹൽ അബ്ദുൾ സമദിന് സ്ഥാനം നഷ്ടമായി . രണ്ട് മലയാളി താരങ്ങളാണ് ടീ്മിലുള്ളത് . ആഷിഖ് കുരുണിയൻ , അനസ് എടത്തൊടിക എന്നിവരാണ് ടീമിലുള്ള മലയാളികൾ . മികച്ച ഫോമിൽ കളിക്കുന്നു കാഹുൽ ബെഹ്കെ , സൂസൈരാജ് , ജോബി ജസ്റ്റിൻ തുടങ്ങിയ താരങ്ങൾക്കൊന്നും ടീമിൽ ഇടം നേടാൻ സാധിച്ചില്ല . സുമീത് പസി , ജെജെ , ജർമൻ പ്രീത് , വിനിത് റായ് തുടങ്ങിയവരെല്ലാം ടീമിൽ ഇടം കണ്ടെത്തി . ടീം ഏഷ്യാ കപ്പിന് മുന്നോടിയായി രണ്ട് സൌഹൃദ മത്സരങ്ങളും കളിക്കും . ജനുവരി ആദ്യ വാരം ആണ് ഏഷ്യാ കപ്പ് നടക്കുന്നത് . ടീം ഇങ്ങനെഃ ഗോൾകീപ്പർമാർ - ഗുർപ്രീത് സിങ് സന്ധു , അമരീന്ദ്രർ സിങ് , അരിന്ദം ഭട്ടാചാര്യ , വിശാൽ കെയ്ത്ത് . പ്രതിരോധം - പ്രിതം കോട്ടാൽ , ലാൽറുവത്താര , സന്ദേശ് ജിങ്കാൻ , അനസ് എടത്തൊടിക , സലാം രഞ്ജൻ സിങ് , സാർഥക് ഗൊലുയി , സുഭാഷിഷ് ബോസ് , നാരായൺ ദാസ് . മധ്യനിര - ഉദാന്ത സിങ് , ജാക്കിചന്ദ്സിങ് , പ്രണോയ് ഹാൾഡർ , വിനീത് റായ് , റൌളിന് ബോർജസ് , അനിരുദ്ധ് ഥാപ , ജർമൻ പി സിങ് , ആഷിഖ് കുരുണിയൻ , ഹാളിചരൺ നർസാരി , ലാലിയൻസുവാല ചങ്തേ . മുന്നേറ്റം - സുനിൽ ഛേത്രി , ജെജെ ലാൽപെഖല്വ , ബൽവന്ദ് സിങ് , മൻവീർ സിങ് , ഫാറൂഖ് ചൌന്ദരി , സുമീത് പാസി .


മലയാള സിനിമയിലെ കാസ്റ്റിംഗ് കൌച്ചിനെക്കുറിച്ചും ചില നടിമാർ അഭിപ്രായം പുറത്ത് പറഞ്ഞിട്ടുണ്ട് . ഇത്തരത്തിലൊന്ന് മലയാളത്തിൽ ഉണ്ടെന്ന് പറയുകയാണ് ചലച്ചിത്ര നടിയും നാടക പ്രവർത്തകയുമായ ഹിമ ശങ്കർ . അനൂപ് മേനോൻ നായകനാവുന്ന ' സർവ്വോപരി പാലാക്കാരൻ ' എന്ന ചിത്രത്തിന്റെ പ്രചരണത്തിന്റെ ഭാഗമായി നടത്തിയ വാർത്താസമ്മേളനത്തിൽ സംസാരിക്കുകയായിരുന്നു അവർ . സ്കൂൾ ഓഫ് ഡ്രാമയിലെ പഠനകാലത്ത് പാക്കേജ് സംവിധാനം സമ്മതമാണെങ്കിൽ അവസരം നൽകാമെന്ന് പറഞ്ഞ് സിനിമാമേഖലയിൽനിന്ന് ചിലർ വിളിച്ചിട്ടുണ്ട് . അത്തരമൊരു പ്രയോഗം ഞാൻ ആദ്യമായി കേൾക്കുകയായിരുന്നു . അതിനാൽ അതെന്താണെന്ന് പറഞ്ഞയാളോട് ചോദിച്ചു . ‘ബെഡ് വിത്ത് ആക്ടിംഗ്’ എന്നായിരുന്നു അയാളുടെ മറുപടി . പിന്നീടും ഇത്തരത്തിൽ ചിലർ സമീപിച്ചിരുന്നുവെന്നും അതിനുശേഷം ആരുടെയും വിളി വന്നിട്ടില്ലെന്നും പറയുന്നു ഹിമ . ' ഒരു ആക്ടിവിസ്റ്റ് മുഖമുള്ളതുകൊണ്ടാവാം ഇപ്പോൾ ഇത്തരക്കാരുടെ ശല്യമില്ലാത്തത് . ആൺ മേൽക്കോയ്മാ മനോഭാവം മലയാളസിനിമയിലുണ്ട് . സ്ത്രീകൾ സ്വന്തം അഭിപ്രായം തുറന്നുപറയണമെന്ന് സമൂഹത്തിൽ എല്ലാവരും പരസ്യമായി ആവശ്യപ്പെടുന്നുണ്ട് . എന്നാൽ അഭിപ്രായം തുറന്നുപറയുന്ന സ്ത്രീകളെ പഴി പറയുന്നതും ഇതേ സമൂഹം തന്നെയാണ് ' , ഹിമ പറഞ്ഞവസാനിപ്പിക്കുന്നു .


ഐ എസ് എല്ലിൽ ബെംഗളൂരു എഫ് സിയുടെ മുന്നേറ്റം തുടരുന്നു . ബെംഗളൂരു ഒന്നിനെതിരെ മൂന്ന് ഗോളിന് പൂനെ സിറ്റിയെ തോൽപിച്ചു . ആദ്യ പകുതിയിൽ ആദിൽ ഖാന്റെ ഗോളിന് മുന്നിലെത്തിയ ശേഷമായിരുന്നു പൂനെയുടെ തോൽവി . നിക്കോളാസ് ഫെദോറിന്റെ ഇരട്ടഗോൾ കരുത്തിലായിരുന്നു ബെംഗളൂരുവിന്റെ ജയം . ഐഎസ്എല്ലിൽ സ്വന്തം കാണികൾക്ക് മുന്നിലായിരുന്നു പൂനെ സിറ്റിയുടെ തോൽവി . ബലെവാഡി സ്റ്റേഡിയത്തിൽ നടന്ന മത്സരത്തിൽ 35 - ാം മിനിറ്റിൽ ഇന്ത്യൻ താരം ആദിൽ ഖാൻ പുനെയെ മുന്നിലെത്തിച്ചു . മനോഹരമായൊരു ഫെളെയിങ് ഹെഡ്ഡറിലൂടെ മിഡ്ഫീൽഡർ ബെംഗളൂരുവിന്റെ വല ചലിപ്പിക്കുകയായിരുന്നു . ബോക്സിന് തൊട്ടുമുന്നിൽ നിന്നുള്ള ഈ ഹെഡ്ഡറിൽ ബെംഗളൂരു ഗോളിക്ക് ഒന്നും ചെയ്യാനായില്ല . 56 - ാം മിനിറ്റിൽ ബൽജിത് സാഹ്നി ചുവപ്പ് കാർഡ് കണ്ട് പുറത്തായതോടെ അവസരം മുതലെടുത്ത് ബെംഗളൂരു 14 മിനിറ്റിനിടയിൽ പുനെ രണ്ടു ഗോളുകൾ അടിച്ചു . 64 - ാം മിനിറ്റിൽ ബെംഗളൂരുവിനെ മുന്നിലെത്തിച്ച വെനിസ്വേലൻ താരം മികു 78 - ാം മിനിറ്റിൽ വീണ്ടും വല കുലുക്കി . 96 - ാം മിനിറ്റിൽ സുനിൽ ഛേത്രിയിലൂടെ ബെംഗളൂരു മൂന്നാം ഗോളും നേടി . ഇതോടെ , സുനിൽ ഛേത്രി ഇഞ്ചുറി ടൈമിൽ ബിഎഫ്സിയുടെ ജയം ആധികാരികമാക്കി . അഞ്ചു മത്സരങ്ങളിൽ നിന്ന് നാല് വിജയവുമായി ബെംഗളൂരു പോയിന്റ് പട്ടികയിൽ ഒന്നാം സ്ഥാനം നിലനിർത്തി . 12 പോയിന്റാണ് ബെംഗളൂരു നേടിയത് . ആറാം മത്സരത്തിൽ മൂന്നും തോൽവിയും മൂന്നു വിജയങ്ങളുമായി ഒമ്പതു പോയിന്റാണ് പുനെയ്ക്കുള്ളത് . കേരള ബ്ലാസ്റ്റേഴ്സ് നാളെ ആദ്യ ജയത്തിനായി നോർത്ത് ഈസ്റ്റ് യുണൈറ്റഡിനെ നേരിടും . രാത്രി എട്ടിന് കൊച്ചിയിലാണ് മത്സരം .


ഐ ലീഗ് ഫുട്ബോളിൽ ഗോകുലം കേരളയ്ക്ക് അട്ടിമറി ജയം . ഗോകുലം ഒന്നിനെതിരെ രണ്ട് ഗോളിന് കരുത്തരായ മോഹൻ ബഗാനെ അട്ടിമറിച്ചു . കളി തീരുന്നതിന് തൊട്ടുമുൻപ് ഹെൻറി കിസേക്ക നേടിയ ഗോളാണ് ഗോകുലത്തിന് അപ്രതീക്ഷിത വിജയം സമ്മാനിച്ചത് . ബഗാൻറെ ഹോം ഗ്രൌണ്ടിൽ നടന്ന കളിയിൽ രണ്ടാം പകുതിയിലാണ് മൂന്ന് ഗോളും പിറന്നത് . എഴുപത്തിയാറാം മിനിറ്റിൽ മഹമൂദ് അൽ അജ്മിയുടെ ഗോളിലൂടെ ഗോകുലം മുന്നിലെത്തി . തൊട്ടുപിന്നാലെ ഡിപാൻഡ ഡിക്കയിലൂടെ ബഗാൻ ഒപ്പമെത്തി . കളി സമനിലയിൽ അവസാനിക്കുമെന്ന് പ്രതീക്ഷിച്ചിരിക്കേ ആയിരുന്നു കിസേക്കയുടെ വിജയഗോൾ . ലീഗിൽ ഗോകുലത്തിൻറെ നാലാം ജയമാണിത് . 13 പോയിൻറുമായി ഒൻപതാം സ്ഥാനത്തേക്ക് ഉയരാനും ഗോകുലത്തിനായി .


ഇന്ത്യൻ ക്രിക്കറ്റ് ടീം ഏകദിന നായകൻ മഹേന്ദ്ര സിംഗ് ധോണിയുടെ ജിവിതകഥ പറയുന്ന ' എം എസ് ധോണി ദി അൺടോൾഡ് സ്റ്റോറി ' എന്ന ചിത്രത്തിനായി ധോനി ബാറ്റ് ചെയ്യുന്ന ചില ദൃശ്യങ്ങൾ 40 കോടി രൂപ മുടക്കി ചിത്രത്തിന്റെ അണിയറ പ്രവർത്തകർ വാങ്ങിയതായി റിപ്പോർട്ട് . എത്ര രൂപ വാങ്ങിയെന്ന് വ്യക്തമാക്കിയില്ലെങ്കിലും ദൃശ്യങ്ങൾ നിശ്ചിത തുകക്ക് സിനിമക്കുവേണ്ടി കൈമാറിയതായി ബിസിസിഐ സമ്മതിച്ചു . എന്നാൽ ദൃശ്യങ്ങളിൽ ധോണിയുടെ മുഖത്തിന് പകരം നായകന്റെ മുഖം മോർഫ് ചെയ്ത് ചേർക്കുമെന്നാണ് റിപ്പോർട്ടുകൾ . ഇന്ത്യയുടെ മിസ്റ്റർ കൂൾ ക്യാപ്റ്റന്റെ ഇതുവരെ കണ്ടിട്ടും കേട്ടിട്ടും ഇല്ലാത്ത മുഖം ചിത്രത്തിലൂടെ പുറത്തുവരുമെന്നാണ് അണിയറ പ്രവർത്തകരുടെ വാഗ്ദാനം . ഇന്ത്യൻ ക്യാപ്റ്റനിലേക്കുള്ള ധോണിയുടെ വളർച്ച ചിത്രീകരിക്കുന്ന ചിത്രത്തിൽ ധോണി ഇന്ത്യൻ ക്രിക്കറ്റ് ടീമിനെ വിജയത്തിലേക്ക് നയിച്ച ചില രംഗങ്ങൾ അവശ്യമായി വന്നിരുന്നു . അപ്പോഴാണ് ചിത്രത്തിന്റെ അണിയറ പ്രവർത്തകർ ബിസിസിഐയെ സമീപിച്ചത് . 2011 ലോകകപ്പിൽ സിക്സ് അടിച്ച് ഇന്ത്യയെ ജയിപ്പിച്ച രംഗം ഉൾപ്പെടെയാണ് 40 കോടിയോളം രൂപ നൽകി അണിയറ പ്രവർത്തകർ സ്വന്തമാക്കിയത് . എന്നാൽ തുക എത്രയെന്ന് ഔദ്യോഗികമായി വെളിപ്പെടുത്താൻ ബിസിസിഐ തയ്യാറായില്ല . പക്ഷേ ദൃശ്യങ്ങൾ നൽകിയതായി വക്താവ് സമ്മതിച്ചു . എന്നാൽ ദൃശ്യങ്ങളിൽ ധോണിയുടെ മുഖത്തിന് പകരം ചിത്രത്തിൽ ധോണിയായി വേഷം ഇടുന്ന സുശാന്ത് സിംഗ് രജ്പുത്തിന്റെ മുഖമാക്കി മാറ്റുമെന്നാണ് വിവരം . ഇത് ആരാധകർക്ക് എത്രത്തോളം രസിക്കുമെന്ന് കാത്തിരുന്ന് കാണണം . എന്നാൽ ചിത്രത്തിന്റെ ട്രെയിലറിന്റെ അത്രതന്നെ ആവേശത്തോടെയാണ് പാട്ടും സ്വീകരിക്കപ്പെട്ടത് . ഇന്ത്യയിലെ ഓരോ ചെറു തെരുവിലും ക്രിക്കറ്റ് കളിക്കുന്ന കുട്ടികലെ പറ്റിയുള്ള പാട്ട് ഇനിയുള്ള ക്രിക്കറ്റ് സീസണുകളിൽ ഉയർന്നു കേൾക്കുമെന്ന് ഉറപ്പാണ് .


ഇന്ത്യയുടെ ഗതിനിർണയ ഉപഗ്രഹ ശ്രേണിയിലെ അവസാന ഉപഗ്രഹം ഐആർഎൻഎസ്എസ് 1ജി മറ്റന്നാൾ വിക്ഷേപിക്കും . അമ്പത്തൊന്നര മണിക്കൂർ കൌണ്ട് ഡൌൺ ശ്രീഹരിക്കോട്ടയിൽ തുടങ്ങി . വ്യാഴാഴ്ച ഉച്ചക്ക് 12:50നാണു വിക്ഷേപണം . അമേരിക്കയുടെ ജിപിഎസിന് ബദലായി സ്വന്തം ഗതിനിർണയ ഉപഗ്രഹം എന്ന ഇന്ത്യുടെ സ്വപ്നം പൂർത്തീകരണത്തിലേക്കു നീങ്ങുകയാണ് . ഏഴ് ഉപഗ്രഹങ്ങളുള്ള പരമ്പരയിലെ അവസാന ഉപഗ്രഹമായ ഐആർഎൻഎസ്എസ് 1ജി വ്യാഴാഴ്ച ഭ്രമണപഥത്തിലെത്തും . രാവിലെ 9:20നാണു ശ്രീഹരിക്കോട്ടിലെ സതീഷ് ധവാൻ സ്പേസ് സെന്ററിൽ കൌണ്ട് ഡൌൺ തുടങ്ങിയത് . ഇന്ത്യ മുഴുവനും പിന്നെ രാജ്യത്തിന്റെ 1500 കിലോമീറ്റർ ചുറ്റളവിലുള്ള പ്രദേശങ്ങളും ഇന്ത്യയുടെ സ്വന്തം ഗതി നിർണ്ണയ സംവിധാനത്തിന്റെ പരിധിയിൽ വരും . ജിപിഎസ് ലോകം മുഴുവനുമുള്ള ഗതിനിർണയമാണു നൽകുന്നത് . ഒമ്പത് ഉപഗ്രഹങ്ങളാണ് ശ്രേണിയിലുള്ളത് . അതിൽ ഏഴെണ്ണം വിക്ഷേപിക്കുകയും 2 എണ്ണം ഭൂമിയിൽ തന്നെ വയ്ക്കുകയുമാണ് ചെയ്യുക . ഓരോ ഉപഗ്രഹത്തിനും 150 കോടിരൂപയാണ് ചെലവ് . 2013 ജൂലായിലാണ് ആദ്യ ഉപഗ്രഹമായ ഐആർഎൻഎസ്എസ് 1എ വിക്ഷേപിച്ചത് . ഏറ്റവും ഒടുവിൽ കഴിഞ്ഞ മാസം 10ന് ആറാമത് ഉപഗ്രഹം ഐആർഎൻഎസ്എസ് എഫ് വിജയകരമായി ഭ്രമണപഥത്തിലെത്തി . നാല് ഉപഗ്രഹങ്ങൾ വിക്ഷേപിച്ചപ്പോൾത്തന്നെ സംവിധാനം പ്രവർത്തനക്ഷമമായെങ്കിലും കൂടുതൽ കൃത്യതയ്ക്കു വേണ്ടിയാണ് ഏഴ് ഉപഗ്രവും ഭ്രമണപഥത്തിലെത്താൻ ഐഎസ്ആർഒ കാത്തിരുന്നത് . സാധാരണക്കാർക്കു വഴി കണ്ടെത്തുന്നതിനുള്ള സംവിധാനം കൂടാതെ സൈനിക ആവശ്യത്തിനുള്ള എൻക്രിപ്റ്റഡ് സേവനവും ഐആർഎൻഎസ്എസ് നൽകും .


ഇത് ഒരു സയൻസ് ഫിക്ഷനാണോ എന്ന് ചോദിക്കാൻ വരട്ടെ ഇത് സത്യമാണ് . മേൽപ്പറഞ്ഞ ഇലീന വാക്കറെപ്പോലെ നിരവധിപ്പേർ ഇപ്പോൾ മരണാന്തരമുള്ള ഈ ' ജീവിതം ' തിരഞ്ഞെടുക്കുന്നുന്ന തിരക്കിലാണ് . ക്രയോണിക്സ് എന്നാണ് മരണശേഷവും അതി ശീതാവസ്ഥയിൽ മനുഷ്യ ശരീരം അതിൻറെ ജൈവഘടനയ്ക്ക് ഒരു കോട്ടവും തട്ടാതെ സൂക്ഷിക്കുന്ന രീതിയുടെ പേര് . എന്തിനാണ് ഇങ്ങനെ ചെയ്യുന്നത് എന്നാണോ , ഇപ്പോഴുള്ള മെഡിക്കൽ അവസ്ഥയിൽ പുനർജീവനം എന്നത് ഇല്ല , ഒരാൾക്ക് മരണം സംഭവിച്ചാൽ മരണം തന്നെ എന്നാൽ ഭാവിയിൽ ഹൃദയാഘാതം , മസ്തിഷ്ഘാതം തുടങ്ങിയവ മൂലം മരണപ്പെടുന്നവർക്ക് പുനർജനനം ലഭിക്കുന്ന സാങ്കേതിക വിദ്യ ആരോഗ്യം രംഗം വികസിപ്പിച്ചാലോ , അതുവരെ ശരീരം നിലനിർത്തിയാൽ വീണ്ടും ജീവിക്കാം എന്ന ലോജിക്കാണ് ഇതിന് പിന്നിൽ , മണ്ടത്തരം എന്നും ഇതിനെ ശാസ്ത്ര ലോകം തന്നെ പറയുന്നു . പക്ഷെ ഇതിൽ വരുന്ന ഏറ്റവും വലിയ പ്രശ്നം ഇതാണ് , തീർത്തും ഹൈപ്പോതിറ്റിക്കലായ സാഹചര്യം മാത്രമാണ് നൂറോ ഇരുന്നൂറോ കൊല്ലത്തിന് ശേഷം ജീവിക്കാം എന്നത് . എന്നാൽ ഒരു ജൈവിക വസ്തു മരിക്കുമ്പോൾ അതിൻറെ ഓർമ്മയും നശിക്കും , അതിനാൽ തന്നെ നൂറുകൊല്ലത്തിനപ്പുറം ജീവിച്ചിട്ട് എന്ത് കാര്യം , ഒപ്പം ഇന്നത്തെ കാലവസ്ഥയോ , സാമൂഹിക സാഹചര്യങ്ങളോ ആയിരിക്കില്ല അന്ന് പിന്നെ എന്താണ് ഈ ജീവിതത്തിൻറെ അടിസ്ഥാനം . എഎസ്എപി എന്ന പാശ്ചാത്യ കമ്പനിയാണ് ഈ പദ്ധതിയുടെ ആസൂത്രകർ . ഏതാണ്ട് 1.38 കോടി രൂപ ചിലവ് വരും എന്നാണ് ഇപ്പോഴത്തെ കണക്ക് . പക്ഷെ വെറും വിശ്വാസത്തിൻറെ പേരിൽ ഇത്രയും തുക ചിലവാക്കണോ എന്നതാണ് പ്രശ്നം .


കെഎഫ്സിയിൽ ഇനി വെജിറ്റേറിയൻ ഭക്ഷണവും . ഇന്ത്യയിലെ വെജിറ്റേറിയൻ ഭക്ഷണപ്രിയരെ ലക്ഷ്യമിട്ടാണ് കെഎഫ് സി ഇത്തരമൊരു നീക്കത്തിന് തയ്യാറെടുക്കുന്നത് . ചിക്കൻ വിഭവങ്ങൾ വിളമ്പുന്ന കെഎഫ്സിയിൽ ഇന്ത്യക്കാർക്ക് വേണ്ടി പ്രത്യേകം വെജിറ്റബിൾ വിഭവങ്ങൾ ലഭിയ്ക്കും . തങ്ങളുടെ നോൺവെജ് വിഭവങ്ങളോടൊപ്പം തന്നെ കൊതിയൂറനുന്ന വെജ് വിഭവങ്ങളും പരീക്ഷിയ്ക്കാനാണ് കെഎഫ്സി തയ്യാറെടുക്കുന്നത് . പനീർ സിങ്കർ , വെദ് ട്വിസ്റ്റർ എന്നിവയ്ക്ക് പുറമെ , പൊട്ടറ്റോ ക്രിസ്പെർ ബർഗർ , വെജ് റോക്കിൻ ബർഗർ എന്നിങ്ങനെ ഒട്ടേറെ വെജ് വിഭവങ്ങൾ ഒരുക്കാനാണ് കെഎഫ്സിയുടെ ലക്ഷ്യം . വെജിറ്റേറിയൻ ഭക്ഷണത്തെ ആഗോളതലത്തിൽ പ്രിയങ്കരമാക്കാനുള്ള ശ്രമത്തിലാണ് കെഎഫ്സി . എതിന്റെ തുടക്കമെന്ന നിലയിലാണ് ഇന്ത്യയിൽ വെജ് വിഭവങ്ങൾ ഒരുക്കുക . യുഎൻ പുറത്ത് വിട്ട കണക്കുകൾ പ്രകാരം ഇന്ത്യയിൽ 42 ശതമാനം പേർ സസ്യഭുക്കുകളാണ് . എന്തായാലും ഇഈ കൂട്ടരെക്കൂടി ലക്ഷ്യമാക്കിയാണ് ഇനി കെഎഫ്സി വിഭവങ്ങൾ ഒരുക്കുന്നത് .


ഡേവിസ് കപ്പ് ലോകഗ്രൂപ്പ് പ്ലേ ഓഫിൽ ഇന്ത്യക്കെതിരായ ആദ്യ മത്സരത്തിൽ നിന്ന് സ്പെയിനിന്റെ റാഫേൽ നദാൽ പിൻമാറി . വയറുവേദനയെത്തുടർന്നാണ് നദാൽ മത്സരത്തിന് തൊട്ടുമുമ്പ് പിൻമാറിയത് . ആദ്യ സിംഗിൾസ് പോരാട്ടത്തിൽ ഇന്ന് രാംകുമാർ രാമനാഥനെ നേരിടാനിരിക്കുകയായിരുന്നു നദാൽ . ഫെലിസിയാനോ ലോപ്പസിനെ നദാലിന്റെ പകരക്കാരനായി സ്പെയിൻ ടീമിൽ ഉൾപ്പെടുത്തിയിട്ടുണ്ട് . അതേസമയം , അസുഖം ഭേദമാവുകയാണെങ്കിൽ നദാൽ റിവേഴ്സ് സിംഗിൾസിൽ കളിക്കും . ഇന്ത്യയുടെ സാകേത് മെയ്നേനിയും ലോക 13 - ാം റാങ്കുകാരനായ ഡേവിഡ് ഫെററും തമ്മിലാണ് രണ്ടാമത്തെ സിംഗിൾസ് പോരാട്ടം . എഷ്യ - ഓഷ്യാനിയ ഗ്രൂപ്പിൽ ദക്ഷിണ കൊറിയയയെ തകർത്താണ് ഇന്ത്യ ലോക ഗ്രൂപ്പിൽ കളിക്കാൻ യോഗ്യത നേടിയത് . യൂറോപ്പ് - ആഫ്രിക്ക സോണിൽ നിന്ന് റുമാനിയയയെ കീഴടക്കിയാണ് സ്പെയിൻ ലോക ഗ്രൂപ്പ് പ്ലേ ഓഫിലെത്തിയത് . ഡേവിസ് കപ്പിൽ ഇതുവരെ മൂന്നുതവണ ഏറ്റുമുട്ടിയതിൽ രണ്ടുതവണ ജയം സ്പെയിനിനൊപ്പമായിരുന്നു .


ലോകത്ത് ഏറ്റവും കൂടുതൽ ജനസംഖ്യയുള്ള രാജ്യമായ ചൈനയിൽ പ്രവേശിക്കാൻ ഫെയ് സ് ബുക്കിന് പുതുവഴി . കളർ ബലൂൺസ് എന്ന പേരിൽ പുതിയ ഫോട്ടോ ഷെയറിങ് ആപ് പുറത്തിറക്കിയാണ് ഫെയ് സ് ബുക്കിനുള്ള ചൈനീസ് വിലക്ക് സുക്കർബർഗും ടീമും മറികടക്കുന്നത് . ലോകത്തെ ഒന്നടങ്കം ബന്ധിപ്പിക്കാനുള്ള ഫെയ് സ് ബുക്കി ൻ്റെ ശ്രമങ്ങൾ ലോകത്തെ ഏറ്റവും കൂടിയ ജനസംഖ്യയുള്ള രാജ്യമായ ചൈന വിട്ടുനിൽക്കുന്നത് വഴി സാധ്യമാകില്ലെന്നാണ് ഫെയ് സ് ബുക്ക് അധികൃതർ തന്നെ പറയുന്നത് . ചൈനയുടെ കാര്യത്തിൽ പ്രത്യേക താൽപര്യമുണ്ടെന്നും രാജ്യത്തെ വിവിധ രൂപത്തിൽ പഠിക്കാൻ കമ്പനി കൂടുതൽ സമയം ചെലവഴിക്കുന്നതായി ഫെയ് സ് ബുക്ക് അധികൃതർ തന്നെ പറയുന്നു . ഫെയ് സ് ബുക്കിൻ്റെ പ്ലാറ്റ് ഫോം ഉപയോഗപ്പെടുത്തി ചൈനയിലെ ബിസിനസിനും സംരംഭങ്ങൾക്കുമുള്ള വിപണി രാജ്യത്തി ൻ്റെ പുറത്തേക്ക് കൂടി വ്യാപിപ്പിക്കാൻ സഹായിക്കുകയാണ് തങ്ങൾ ചെയ്യുന്നതെന്നും ഇവർ പറയുന്നു . ചൈനയിലെ 700 മില്യൺ ഇൻ്റർനെറ്റ് ഉപയോക് താക്കളിലേക്ക് ഫെയ് സ് ബുക്ക് ദീർഘകാലമായി കണ്ണുംനട്ടിരിക്കുകയാണ് . നിലവിൽ ചൈനയിൽ തന്നെ വികസിച്ചുവന്ന വി ചാറ്റ് പോലുള്ള സോഷ്യൽ നെറ്റ് വർക്കുകൾ ആണ് ഇവർ ഉപയോഗിക്കുന്നത് . ഫെയ് സ് ബുക്ക് സി . ഇ . ഒ മാർക്ക് സുക്കർബർഗ് ചൈനീസ് പ്രസിഡൻ്റ് ഉൾപ്പെടെയുള്ള അധികൃതരെ അനുനയിപ്പിക്കാൻ നിരന്തര ശ്രമങ്ങൾ നടത്തിവരികയാണ് . കഴിഞ്ഞ വർഷം ടിയാൻമെൻ സ് ക്വയറിൽ ജോഗിങ് നടത്തുന്ന ഫോ ട്ടാ പോസ് റ്റ് ചെയ് ത സുക്കർബർഗിൻ്റെ നടപടി സാമൂഹിക മാധ്യമങ്ങളിൽ തരംഗം സൃഷ് ടിച്ചിരുന്നു . ചൈനീസ് അധികൃതർ സാമൂഹിക മാധ്യമങ്ങൾക്ക് മേലുള്ള സെൻസർഷിപ്പ് തുടരുകയാണ് . കഴിഞ്ഞ മാസം ഫെയ് സ് ബുക്കി ൻ്റെ ഉടമസ് ഥതയിലുള്ള വാട് സ് ആപ് ഭാഗികമായി ബോക്ക് ചെയ് തിരുന്നു . ഒട്ടേറെ പേർ വിദേശങ്ങളിലെ സ്വകാര്യനെറ്റ് വർക്ക് ഉപയോഗിച്ച് സാമൂഹിക മാധ്യമങ്ങൾ ഉപയോഗിച്ചതും ഗവൺമെൻ്റ് തടഞ്ഞിരുന്നു .


രാജ്യത്ത് നടപ്പിലാക്കിയ ചരക്കുസേവന നികുതിയുടെ ഗുണം ലഭിക്കുന്നത് ഉപഭോക്താക്കൾക്കാകുമെന്ന് പ്രധാനമന്ത്രി നരേന്ദ്രമോദി . ജിഎസ്ടി രാജ്യത്ത് പുതിയ വ്യാപാര സംസ്കാരത്തിന് രൂപം നൽകിയെന്നും പ്രധാനമന്ത്രി വ്യക്തമാക്കി . ഉപഭോക്തൃ സംരക്ഷണം സംബന്ധിച്ച് സംഘടിപ്പിച്ച രാജ്യാന്തര സമ്മേളനത്തിലാണ് മോദി ഇക്കാര്യം വ്യക്തമാക്കിയത് . ജിഎസ്ടി ഏർപ്പെടുത്തുന്നതോടെ ദീർഘകാലാടിസ്ഥാനത്തിൽ രാജ്യത്ത് വിലക്കുറവുണ്ടാകുമെന്നും ജിഎസ്ടിയുടെ പ്രയോജനം ഉപഭോക്താക്കൾക്ക് ലഭിക്കുമെന്നും മോദി പറയുന്നു . ജിഎസ്ടി പ്രാബല്യത്തിൽ വരുന്നതോടെ ഉൽപ്പാദകർ തമ്മിലുള്ള മത്സരം വർധിക്കുമെന്നും ഇത് വിലക്കുറവ് ഉണ്ടാകുമെന്നുമാണ് മോദി ചൂണ്ടിക്കാണിക്കുന്നത് . ഉപഭോക്തൃ സംരക്ഷണത്തിന് സർക്കാർ കൂടുതൽ പ്രാധാന്യം നൽകുന്നുവെന്ന് വ്യക്തമാക്കിയ മോദി ഉപഭോക്താക്കളുടെ അവകാശങ്ങൾ സംരക്ഷിക്കുന്ന തരത്തിലുള്ള നിയമനിർമാണം പരിഗണനയിലുണ്ടെന്നും തെറ്റിദ്ധാരണയുണ്ടാക്കുന്ന പരസ്യങ്ങൾക്കെതിരെ കർശന നടപടി സ്വീകരിക്കുമെന്നും വ്യക്തമാക്കിയിട്ടുണ്ട് . ബംഗ്ലാദേശ് , ചൈന , സിങ്കപ്പൂർ , ശ്രീലങ്ക , ദക്ഷിണ കൊറിയ എന്നീ രാജ്യങ്ങളുൾപ്പെടെ 20 രാജ്യങ്ങളിൽ നിന്നുള്ള പ്രതിനിധികളാണ് സമ്മേളനത്തിൽ പങ്കെടുക്കുന്നത് . രണ്ട് ദിവസമായി നടക്കുന്ന സമ്മേളനത്തിൽ ഉപഭോക്തൃ സംരക്ഷണം സംബന്ധിച്ച് ഐക്യരാഷ്ട്ര മുന്നോട്ടുവയ്ക്കുന്ന മാർഗ്ഗനിർദേശങ്ങൾ പ്രാബല്യത്തിൽ വരുത്തുന്നതിനായി ഏഷ്യൻ രാജ്യങ്ങളുടെ ഭാഗത്തുനിന്നുണ്ടാകേണ്ട നടപടികൾ സംബന്ധിച്ചും സമ്മേളനം ചർച്ച ചെയ്യും .


യൂ സ ർ മാ ർ ക്ക് ട്വീറ്റ് ചെയ്യാവുന്ന അ ക്ഷ ര പ രി ധി 280 കാ ര ക്ട റു ക ളാ ക്കി ഉ യ ർ ത്തി ട്വി റ്റ റി ൻറെ പ രീ ക്ഷ ണം . നി ല വി ൽ ട്വീ റ്റു ക ളു ടെ അ ക്ഷ ര പ രി ധി140 ക്യാ ര ക്ട റു ക ളാ ണ് . എ ന്നാ ൽ പരീക്ഷണാർഥം ഒ രു കൂ ട്ടം യൂ സ ർ മാ ർ ക്ക് ട്വീറ്റിൽ അ തി ൻറെ ഇ ര ട്ടി ക്യാ ര ക്ട റു ക ൾ അ നു വ ദി ക്കാ ൻ ട്വി റ്റ ർ തീ രു മാ നി ച്ചു . പുതിയ തീ രു മാ നത്തിലൂടെ കൂടുതൽ യൂ സ ർ മാ രെ ആ ക ർ ഷി ക്കാ ൻ സാധിക്കുമെന്ന പ്ര തീ ക്ഷ യി ലാ ണ് ട്വി റ്റ ർ . ഇതിനെ തുടർന്ന് മികച്ച പ്രതികരണമാണ് അമേരിക്കയിലും മറ്റും ഉണ്ടാകുന്നത് . എന്നാൽ ചെറിയ സന്ദേശങ്ങളാണ് ട്വിറ്ററിൻറെ ഭാംഗി എന്ന് വിശ്വസിക്കുന്നവരും കുറവല്ല . ജപ്പാൻ , അമേരിക്ക എന്നിവിടങ്ങളിലാണ് ട്വിറ്റർ പുതിയ അക്ഷര പരീക്ഷണം ആരംഭിച്ചിരിക്കുന്നത് . തുടർന്ന് മറ്റ് ഭാഷകളിലേക്കും വ്യാപിക്കും . മലയാളം പോലുള്ള ഭാഷകളിൽ ട്വിറ്ററിൻറെ അക്ഷര പരിധി വലിയ തടസമാണ് ആശയ പ്രകാശനത്തിന് സൃഷ്ടിക്കുന്നത് .


ജീവിതത്തിൽ മാറ്റം വരുത്തിയ വ്യക്തിയെ ഓർത്ത് പൊട്ടിക്കരഞ്ഞ് അനൂപ് ചന്ദ്രൻ . ഏഷ്യാനെറ്റിന്റെ ബിഗ് ബോസ് പ്രോഗാമിലായിരുന്നു സംഭവം . അനൂപ് ചന്ദ്രന്റെ വാക്കുകൾ ജീവിതത്തിൽ എന്നെ ഏറ്റവും കൂടുതൽ വേദനിപ്പിച്ചതും മാറ്റിമറിച്ചതുമായ സംഭവം . എന്നെ കെമിസ്ട്രി പഠിപ്പിച്ച ഒരു ടീച്ചർ ഉണ്ടായിരുന്നു . ജെസ്സി എന്ന് പറഞ്ഞ ടീച്ചർ . ടീച്ചറുടെ ജീവിതത്തിൽ എപ്പോഴോ ഒരു വിഷാദരോഗം ഉണ്ടായി . അത് മാനസികമായ ഒരുവസ്ഥയിലേക്ക് എത്തിക്കുകയും മരുന്ന് കഴിക്കുന്ന അവസ്ഥയിലേക്ക് എത്തിക്കുകയും ചെയ്തിരുന്നു . ഇതൊന്നും എനിക്ക് അറിയാമായിരുന്നില്ല . എന്റെ മുമ്പിൽ വരുന്ന അധ്യാപകരൊക്കെ എനിക്ക് ശത്രുക്കളോ കുഴപ്പക്കാരോ ഒക്കെ ആയ ആൾക്കാരായിരുന്നു . അതിനാൽ അവരോടൊക്കെ മോശമായി സംസാരിക്കുകയോ കയർത്തുസംസാരിക്കുകയോ ചെയ്യുകയായിരുന്നു ഞാൻ പഠിച്ചുവച്ചിരുന്ന ഒരു കാര്യം അതായിരുന്നു . അങ്ങനെ ഒരു വിഷയം ജെസ്സി ടീച്ചറുമായി വന്നു . അതിഭീകരമായി ഞാൻ ടീച്ചറുമായി കയർക്കുകയും പൊട്ടിത്തെറിക്കുകയും ചെയ്തു . അതിന്റെ പരിണിതഫലമെന്ന നിലയിൽ ടീച്ചറിന് പിന്നീട് അസുഖം മൂർഛിക്കുകയും ടീച്ചർ കുറെക്കാലം ലീവ് എടുത്ത് പോകുകയും ചെയ്തു . എന്നെ അത് വലുതായി ബാധിച്ചിരുന്നില്ല . പിന്നീട് പത്താം ക്ലാസ് കഴിഞ്ഞ് ടിസിയും എസ്എസ്എൽസി ബുക്കും വാങ്ങിക്കാൻ സ്കൂളിൽ പോയി . അപ്പോൾ വേറൊരു അധ്യാപകനാണ് അവിടത്തെ പ്രിൻസിപ്പൽ . അദ്ദേഹം പറഞ്ഞു , അനൂപിന് ഞാൻ സർട്ടിഫിക്കറ്റ് തരാം , പക്ഷേ ഇവിടത്തെ ഏതെങ്കിലും ഒരു അധ്യാപകൻ ഒപ്പിട്ടു തരണം . ഞാൻ രാവിലെ ഒമ്പത് മണിക്ക് ഓഫീസിന്റെ വാതിൽക്കൽ നിൽക്കുകയാണ് . ഓരോ അധ്യാപകരുടെയും മുഖത്ത് ഞാൻ നോക്കും എനിക്ക് ഒപ്പിട്ടുതരുമോ എന്ന അർഥത്തിൽ . എല്ലാവരും വിശേഷമൊക്കെ ചോദിച്ചിട്ട് പോകും . അപ്പോഴാണ് ജെസ്സി എന്ന ടീച്ചർ വരുന്നത് . അവശയായിട്ട് നടന്നുവരുന്നത് . എന്താടാ ഇവിടെ നിൽക്കുന്നത് എന്ന് ചോദിച്ചു . എനിക്ക് സർട്ടിഫിക്കറ്റ് കിട്ടണമെങ്കിൽ ഏതെങ്കിലും അധ്യാപകൻ ഒപ്പിട്ടു തരണം എന്ന് ഞാൻ പറഞ്ഞു . അതിനെന്താ വാ , ടീച്ചർ ഒപ്പിട്ടു തരാം എന്ന് പറഞ്ഞു ഒപ്പിട്ടു . അതിനുശേഷം എല്ലാ അധ്യാപക ദിനത്തിനും ഒരു മുണ്ടും സെറ്റുസാരിയും വാങ്ങിച്ച് ഞാൻ ടീച്ചറിനെ കാണാൻ പോകാറുണ്ട് . ഒരു സ്ത്രീയെയും വേദനിപ്പിക്കില്ല എന്ന് ഞാൻ ശപഥമെടുത്തത് അന്നാണ് .


മാഞ്ചസ്റ്റർ യുനൈറ്റഡിന്റെ ഇടക്കാല പരിശീലകനായി ഒലെ സോൾസ്ഷെയറെ നിയമിച്ചു . ഹോസെ മൌറീഞ്ഞോയ്ക്ക് പകരമായിട്ടാണ് സോൾസ്ഷെയറെ നിയമിച്ചത് . മുൻതാരം കൂടിയായ സോൾസ്ഷെയർ സീസണിന്റെ അവസാനം വരെ ടീമിനോടൊപ്പമുണ്ടാവും . ഞായറാഴ്ച നടക്കുന്ന കാർഡിഫ് സിറ്റിക്കെതിരായ മത്സരമാണ് സോൾഷെയറിന്റെ യൂണൈറ്റഡിലെ ആദ്യ മത്സരം . നേരത്തെ സോൾസ്ഷെയർ കാർഡിഫ് സിറ്റിയുടെ പരിശീലകനുമായിരുന്നു . മാഞ്ചസ്റ്റർ യുണൈറ്റഡിന് വേണ്ടി 366 മത്സരങ്ങളിൽ നിന്ന് 126 ഗോളുകൾ നേടിയിട്ടുള്ള താരമാണ് ഒലെ സോൾസ്ഷെയർ . 1999ലെ ചാംപ്യൻസ് ലീഗ് ഫൈനലിൽ ബയേൺ മ്യൂണികിനെതിരെ സോൾസ്ഷെയർ ഗോൾ നേടിയിട്ടുണ്ട് . 1996 - 2007 കാലഘട്ടത്തിലാണ് താരം മാഞ്ചസ്റ്റർ യുണൈറ്റഡിന് വേണ്ടി ബൂട്ട് കെട്ടിയത് . നേരത്തെ ഹോസെ മൌറീഞ്ഞോയുടെ കൂടെ പരിശീലക സംഘത്തിൽ ഉണ്ടായിരുന്ന മൈക്കിൾ കാരിക്കും കീറാൻ മക്ക്കെന്നയും സോൾഷെയറിനൊപ്പം തുടരും .


തേയിലയുടെ പെട്ടിയിൽ താൻ ഡിസൈൻ ചെയ്ത ആഭരണങ്ങളുമായി ആ 28 വയസ്സുകാരി ടെക്സാസിൻറെ തെരുവിലേക്കിറങ്ങി . തൻറെ പിഞ്ചു കുഞ്ഞിനെയും കയ്യിൽ മുറുകെപ്പിടിച്ചുകൊണ്ടായിരുന്നു അവൾ ആഭരണങ്ങൾ വിൽക്കാനിറങ്ങിയത് . കേന്ദ്ര സ്കോട്ട് എന്ന ആ യുവതി തൻറെ പക്കലുണ്ടായിരുന്ന 500 ഡോളർ ചിലവഴിച്ച് ഡിസൈൻ ചെയ്തവയായിരുന്ന ആഭരണങ്ങൾ . കച്ചവടം വലിയ വിജയമായി . അതൊരു ചുവടുവെയ്പ്പായിരുന്നു . പിൽക്കാലത്ത് ആഭരണ ഡിസൈനിങ് രംഗത്തെ താരമായിമാറിയ കേന്ദ്ര സ്കേട്ടെന്ന സ്ത്രീയുടെ വിജയ ചുവടുവെയ്പ്പ് . പറഞ്ഞു വരുന്നത് യു . എസ്സിലെ ഏറ്റവും പ്രശസ്തയായ ഫാഷൻ ഡിസൈനറും ഡിസൈനിംഗ് രംഗത്തെ പ്രമുഖരായ കേന്ദ്ര സ്കോട്ട് ഡിസൈനേഴ്സ് ചെയർമാനും സിഇഒയുമായ കേന്ദ്ര സ്കോട്ടിനെക്കുറിച്ചാണ് . ആദ്യ ചുവട് 18 - ാം വയസ്സിൽ സർവ്വകലാശാല പഠനം പകുതിക്ക് വച്ച് നിർത്തിയ സ്കോട്ട് പിന്നീട് കുടുംബിനിയായി . ആദ്യ കുട്ടിയുടെ ജനനത്തിനായി ആകാംഷയോടെ കാത്തിരിക്കുന്നതിനിടയിൽ റെസ്റ്റ് റൂമിൽ വച്ച് ചില ആഭരണങ്ങളിൽ ഡിസൈൻ വർക്കുകളെക്കെ ചെയ്തു തുടങ്ങി . കുഞ്ഞ് ജനിച്ചിതോടെ അവ വിറ്റഴിക്കണമെന്ന് തോന്നൽ സ്കോട്ടിനെ ആവേശം കൊള്ളിച്ചു . അന്ന് സ്കോട്ടിന് പ്രായം 28 വയസ്സ് . കയ്യിലാകെയുണ്ടായിരുന്ന 500 ഡോളർ സമ്പാദ്യം ചെലവഴിച്ച് നിർമ്മിച്ചവയായിരുന്നു ആഭരണങ്ങൾ . യു . എസിലെ ടെക്സാസിന്റെ തലസ്ഥാനമായ ആസ്റ്റിനിലെ വീടുകളിൽ കയറിയിറങ്ങിയ സ്കോട്ടിന്റെ ആഭരണങ്ങൾ ആദ്യ ദിനം തന്നെ വിറ്റുതീർന്നു . ഞാൻ എൻറെ ആദ്യ കളക്ഷൻ ( ഡിസൈൻ ചെയ്ത ആഭരണങ്ങൾ ) ഒരു തേയിലപ്പെട്ടിയിലെടുത്ത് എൻറെ പിഞ്ചുകുഞ്ഞിനെയും ഒപ്പം ചേർത്ത് വിൽക്കാനിറങ്ങി . എനിടുന്നാണ് അതിനുളള ധൈര്യം ലഭിച്ചതെന്ന് ഇന്നും അറിയില്ല തന്റെ ആദ്യ ഡിസൈൻഡ് കളക്ഷൻറെ വിൽപ്പനയെക്കുറിച്ച് 44 കാരിയായ സ്കോട്ട് രസകരമായി ഓർക്കുന്നത് ഇപ്രകാരമാണ് . കേന്ദ്ര സ്കോട്ട് ബ്രാൻഡാവുന്നു 2010 ൽ കേന്ദ്ര സ്കോട്ട് തന്റെ ആദ്യ റീട്ടെയ്ൽ സ്റ്റോർ തുടങ്ങി ആസ്റ്റിനിൽ തന്നെയായിരുന്നു തുടക്കം . അഞ്ച് തൊഴിലാളികളെ വെച്ചായിരുന്നു തുടക്കം . പിന്നീട് കേന്ദ്ര സ്കോട്ട് ഡിസൈനേഴ്സിന് തിരിഞ്ഞ് നോക്കേണ്ടി വന്നിട്ടില്ല . എട്ട് വർഷങ്ങൾക്കിപ്പുറം ഇന്ന് കമ്പനിക്ക് 2,000 ജീവനക്കാരുണ്ട് . അതിൽ 96 ശതമാനം ജീവനക്കാരും സ്ത്രീകൾ . കമ്പനിക്ക് ഇന്ന് യുഎസ്സിൽ 80 റീട്ടെയിൽ ഔട്ട്ലെറ്റുകളുണ്ട് . ഓൺലൈനായി ലോകത്തെവിടേക്കും വിതരണവുമുണ്ട് . ലണ്ടനിലെ സെഫ്രിഡ്ജസ്സിൽ വിദേശ ശാഖയുമുണ്ട് . കേന്ദ്ര സ്കോട്ട് ഡിസൈനേഴ്സിനെ ഒറ്റക്കൊമ്പൻ കുതിരയായ യുണിക്കോണിനേടാണ് യുഎസ് അക്സസറീസ് കൌൺസിൽ ഉപമിക്കുന്നത് . സ്കോട്ടിന്റെ ആഭരണങ്ങൾ അത്രമാത്രം വ്യത്യസ്തതയുളളതാണ് . ഒരാളുടെ കൈയിലുളളവ മറ്റൊരാളുടെ കൈയിൽ ഉണ്ടാവില്ലയെന്ന് സാരം . വ്യക്തികളുടെ താൽപ്പര്യങ്ങളറിഞ്ഞ് അവർക്കായി മാത്രം ആഭരണങ്ങൾ നിർമിച്ചു നൽകുന്നതിനാലാണ് ഇത് സാധ്യമാവുന്നത് . ഇന്ന് യുഎസ്സിന്റെ വൈകാരികതയായി തങ്ങൾ മാറിയെന്നാണ് സ്കോട്ടിന്റെ അവകാശവാദം . 2002 ൽ സംരംഭം തുടങ്ങുമ്പോൾ 500 ഡോളർ മാത്രം കൈയിൽ സമ്പാദ്യമയുണ്ടായിരുന്ന സ്കോട്ട് ഇന്ന് ഒരു ബില്യൺ യുഎസ് ഡോളർ ടേൺ ഓവറുളള കമ്പനിയുടെ ചെയർമാനും സിഇഒയുമാണ് . ഫോബ്സ് മാഗസിൻ 2017 ൽ യുഎസ്സിൽ നിന്നുളള ഏറ്റവും സമ്പന്നയായ വനിതാ സംരംഭകയായി സ്കോട്ടിനെയാണ് തെരഞ്ഞടുത്തത് . ആതുര സേവന മേഖലയിലേക്ക് കേന്ദ്ര കെയർ പ്രോഗ്രാം എന്ന പേരിൽ ആതുര സേവനങ്ങൾക്കായി ഒരു എൻജിഒയും സ്കോട്ട് സ്ഥാപിച്ചു . കഴിഞ്ഞ വർഷം അഞ്ച് മില്യൺ ഡോളറാണ് സമൂഹത്തിനായി കേന്ദ്ര സ്കോട്ട് നീക്കിവച്ചത് . കേന്ദ്ര സ്കോട്ട് ഡിസൈനേഴ്സ് പ്രവർത്തിക്കുന്നത് മൂന്ന് അടിസ്ഥാന തത്വങ്ങളെ മുൻനിർത്തിയാണ് ഫാമിലി , ഫാഷൻ , മനുഷ്യ സ്നേഹം എന്നിവ . ഈ അടിസ്ഥാന തത്വങ്ങളിൽ ഫാഷൻ മാത്രമാണ് ബിസിനസ്സിനായി ഉപയോഗിക്കുന്നത് . ഫാമിലിയുടെയും മനുഷ്യ സ്നേഹത്തിന്റെയും കാഴ്ച്ചപ്പാടുകൾ ഞങ്ങളെ ആതുര സേവന സന്നദ്ധരാക്കുന്നു ആതുര സേവനത്തിലേക്ക്് നയിച്ച ഘടകമെന്തെന്ന മാധ്യമ പ്രതിനിധിയുടെ ചോദ്യത്തോടുളള അവരുടെ പ്രതികരണം ഇങ്ങനെയിരുന്നു . കേന്ദ്ര സ്കോട്ട് മുന്നേറുകയാണ് യുഎസ്സ് ഫാഷൻ ലോകത്തിന്റെ അതിരുകൾക്കുമപ്പുറം . കേന്ദ്ര സ്കോട്ട് ഒരു മാതൃകയാണ് . മൂലധനം ചെറുതെങ്കിലും വളരാനുളള മനസ്സും കരുത്തുളള ആശയവുമുണ്ടെങ്കിൽ ഏത് ബിസിനസ് രംഗവും കീഴടക്കാമെന്ന വിജയമാതൃക .


ഓഹരി വിപണികളിൽ കനത്ത നഷ്ടം തുടരുന്നു . സെൻസെക്സ് 300 പോയൻറ് ഇടിഞ്ഞു . ദേശീയ ഓഹരി സൂചികയായ നിഫ്റ്റി 9,900ത്തിന് താഴെ എത്തി . അമേരിക്ക - ഉത്തര കൊറിയ യുദ്ധഭീതി രൂക്ഷമാകുന്നതാണ് വിപണിയുടെ തകർച്ചയ്ക്ക് കാരണം . കഴിഞ്ഞ വെള്ളിയാഴ്ച സെൻസെക്സ് 450 പോയിന്റ് ഇടിഞ്ഞിരുന്നു . നിഫ്റ്റി മിഡ്കാപ്പിലാണ് ഇന്ന് കനത്ത തിരിച്ചടി നേരിടുന്നത് . കേന്ദ്രസർക്കാർ സാമ്പത്തികരക്ഷാ പാക്കേജ് പ്രഖ്യാപിക്കാനിരിക്കുന്നതും വിപണിയിൽ നിഴിലിക്കുന്നുണ്ട് . ടാറ്റ സ്റ്റീൽ , അദാനി പോർട്സ് , ലാർസൻ എന്നിവയാണ് ഇന്ന് കനത്ത നഷ്ടം നേരിട്ടത് . എസ് , ഐ . സി . ഐ . സി . ഐ ബാങ്ക് , റിലയൻസ് എന്നിവ നേട്ടത്തിലാണ് . ഡോളറുമായുള്ള വിനിമയത്തിൽ രൂപയ്ക്ക് ചലനമില്ല . 64 . 79 രൂപയിലാണ് വ്യാപാരം .


വിജയ് നായകനായി എത്തിയ സർക്കാറിന് തീയേറ്ററുകളിൽ മികച്ച പ്രതികരണമാണ് ലഭിക്കുന്നത് . 32 കോടി രൂപയാണ് റിലീസ് ദിവസം ചിത്രം തമിഴ്നാട്ടിൽ നിന്ന് മാത്രം സ്വന്തമാക്കിയത് എന്നാണ് റിപ്പോർട്ട് . ചെന്നൈയിൽ നിന്ന് മാത്രമായി 2.37 കോടി ചിത്രം സ്വന്തമാക്കിയത് . കേരളത്തിലും മികച്ച കളക്ഷനാണ് ചിത്രം സ്വന്തമാക്കിയതെന്നാണ് റിപ്പോർട്ടുകൾ സൂചിപ്പിക്കുന്നത് . ഔദ്യോഗികമായി ഇക്കാര്യം പുറത്തുവിട്ടിട്ടില്ല . എ ആർ മുരുഗദോസ് സംവിധാനം ചെയ്ത് ചിത്രം വിജയ്യുടെ കരിയറിലെ എക്കാലത്തേയും മികച്ച വിജയമായി മാറുമെന്നാണ് കരുതുന്നത് . തമിഴ്നാട് രാഷ്ട്രീയത്തിൽ ഇടപെടുന്ന ഒരു കോർപറേറ്റ് മേധാവിയായാണ് വിജയ് ചിത്രത്തിൽ അഭിനയിച്ചിരിക്കുന്നത് . ഗൂഗിൾ സിഇഒയെ പോലുള്ള കഥാപാത്രമായിരിക്കും വിജയ്യുടെത് എന്ന് നേരത്തെ തന്നെ സംവിധായകൻ പറഞ്ഞിരുന്നു . എ ആർ റഹ്മാനാണ് സംഗീതസംവിധാനം നിർവഹിക്കുന്നത് . വരലക്ഷ്മി ശരത്കുമാർ ആണ് പ്രധാന സ്ത്രീ കഥാപാത്രത്തെ അവതരിപ്പിക്കുന്നത് . തുപ്പാക്കി , കത്തി എന്ന ഹിറ്റ് ചിത്രങ്ങൾക്ക് ശേഷം എ ആർ മുരുഗദോസും വിജയ്യും ഒന്നിക്കുന്ന ചിത്രമാണ് എന്ന പ്രത്യേകതയുമുണ്ട് .


സിനിമാ മേഖലയിൽ നിന്ന് തന്നെ ഒഴിവാക്കാൻ ശ്രമിച്ചത് ശ്രമിച്ചത് ദിലീപല്ലെന്ന് നടി ഭാമ . അടുത്തിടെ പുറത്തുവരുന്ന ചില മാധ്യമ വാർത്തകളുമായി തനിക്ക് യാതൊരു ബന്ധവുമില്ലെന്നും ഭാമ പറഞ്ഞു . ഔദ്യോഗിക ഫേസ്ബുക്ക് പേജിലൂടെയാണ് ഭാമ വിശദീകരണവുമായി എത്തിയത് . നേരത്തെ ഒരു വാരികയ്ക്ക് നൽകിയ അഭിമുഖത്തിൽ തന്നെ സിനിമയിൽ നിന്ന് ഒഴിവാക്കാൻ ചിലർ ശ്രമിക്കുന്നതായി ഭാമ പറഞ്ഞിരുന്നു . അയാൾ എല്ലാവരും അറിയുന്ന ആളാണെന്നും താൻ ഏറെ ബഹുമാനിക്കുന്ന വ്യക്തിയായിരുന്നെന്നും ഭാമ വെളിപ്പെടുത്തിയിരുന്നു . എന്നാൽ ഭാമയുടെ സിനിമാജീവിതം നശിപ്പിക്കാൻ ശ്രമിച്ചതിന് പിന്നിൽ പ്രവർത്തിച്ചത് നടൻ ദിലീപ് ആണെന്ന തരത്തിൽ ചില മാധ്യമങ്ങളിലും സാമൂഹ്യമാധ്യമങ്ങളിലും വാർത്തകൾ പ്രചരിച്ചിരുന്നു . ഇതിനു പിന്നാലെയാണ് വിശദീകരണവുമായി ഭാമ രംഗത്തെത്തിയത് . തന്റെ അഭിമുഖത്തിലെ ചില വാക്കുകൾ വളച്ചൊടിച്ച് വാർത്തകളാക്കരുതെന്ന അപേക്ഷയോടെയാണ് ഭാമയുടെ കുറിപ്പ് അവസാനിക്കുന്നത് . ഫേസ്ബുക്ക് കുറിപ്പിന്റെ പൂർണരൂപം


ഏകദിന ക്രിക്കറ്റിൽ ആറു പന്തിൽ ആറു സിക്സറകളെന്ന ഹെർഷെൽ ഗിബ്സിന്റെ ലോക റെക്കോർഡ് കൈയകലത്തിൽ കൈവിട്ട് ന്യൂസിലൻഡിന്റെ ജിമ്മി നീഷാം . ശ്രീലങ്കക്കെതിരായ ആദ്യ ഏകദിനത്തിൽ തിസാര പെരേര എറിഞ്ഞ 49 - ാം ഓവറിലാണ് നീഷാം അഞ്ച് സിക്സറുകൾ പറത്തിയത് . 34 റൺസാണ് ഈ ഓവറിൽ നീഷാം അടിച്ചെടുത്തത് . ആദ്യ നാലു പന്തിൽ നാലു സിക്സറുകൾ പറത്തിയ നീഷാം നോബോളായ അടുത്ത പന്തിൽ രണ്ട് ബൈ റൺസ് ഓടിയെടുത്തു . ഫ്രീ ഹിറ്റ് ലഭിച്ച അഞ്ചാം പന്ത് വീണ്ടും സിക്സറിന് പറത്തി . അവസാന പന്തിൽ സിക്സറടിക്കാൻ ശ്രമിച്ചെങ്കിലും ഒരു റണ്ണെടുക്കാനെ കഴിഞ്ഞുള്ളു . അതുവരെ ഒമ്പതോവറിൽ 46 റൺസ് വഴങ്ങി രണ്ട് വിക്കറ്റെടുത്തിരുന്ന പെരേര പത്ത് ഓവർ പൂർത്തിയാക്കിയപ്പോൾ 80 റൺസ് വഴങ്ങി . ഏകദിന ക്രിക്കറ്റിൽ ഒരോവറിൽ ഏറ്റവും കൂടുതൽ വഴങ്ങിയ മൂന്നാമത്തെ ബൌളറെന്ന നാണക്കേടും ഇതോടെ തിസാര പേരേരയുടെ പേരിലായി . നെതർലൻഡ്സിനെതിരായ ഏകദിനത്തിൽ ദക്ഷിണാഫ്രിക്കയുടെ ഹെർഷെൽ ഗിബ്സ് ആറു പന്തിൽ ആറ് സിക്സറുകൾ പറത്തിയതാണ് ഏകദിനങ്ങളിൽ ഏറ്റവും കൂടുതൽ റൺസ് പിറന്ന ഓവർ . തിസാര പെരേരക്കെതിരെ തന്നെ ദക്ഷിണാഫ്രിക്കയുടെ എബി ഡിവില്ലിയേഴ്സ് 35 റൺസടിച്ചതാണ് രണ്ടാമത്തെ മോശം ഓവർ . ഇപ്പോഴിതാ തിസാര പെരേര തന്നെ 34 റൺസ് വഴങ്ങി വീണ്ടും നാണംകെട്ടു . മത്സരത്തിൽ ആദ്യം ബാറ്റ് ചെയ്ത കീവീസ് മാർട്ടിൻ ഗപ്ടിലിന്റെ ( 138 ) , സെഞ്ചുറിയുടെയും റോസ് ടെയ്ലർ ( 54 ) , കെയ്ൻ വില്യാംസൺ ( 76 ) എന്നിവരുടെ അർധസെഞ്ചുറികളുടെയും മികവിൽ 50 ഓവറിൽ ഏഴ് വിക്കറ്റ് നഷ്ടത്തിൽ 371 റൺസടിച്ചപ്പോൾ ശ്രീലങ്ക 49 ഓവറിൽ 326 റൺസിന് ഓൾ ഔട്ടായി . കീവീസിനായി നീഷാം 13 പന്തിൽ 47 റൺസുമായി പുറത്താകാതെ നിന്നു .


നടിയെ ആക്രമിച്ച കേസിൽ നിരപരാധിത്വം തെളിയിക്കാൻ നുണപരിശോധനയോ ബ്രയിൻ മാപ്പിങ്ങോ , നാർക്കോനാലിസിസ് ടെസ്റ്റോ എന്തുമാവട്ടെ അതിന് താൻ തയ്യാറാണെന്ന് നടൻ ദിലീപ് . മറ്റാരെയും കുറ്റവാളിയാക്കാനല്ലെന്നും തന്റെ നിരപരാധിത്വം തെളിയിക്കാൻ വേണ്ടി മാത്രമാണിതെന്നും ദിലീപ് ഫേസ്ബുക് പോസ്റ്റിലൂടെ പറഞ്ഞു . തന്റെ ഇമേജ് തകർക്കാനുളള ഗൂഢാലോചനയാണ് ഇപ്പോൾ നടക്കുന്നത് . ജീവിതത്തിൽ ഇന്നേവരെ എല്ലാവർക്കും നല്ലതുവരണം എന്ന് മാത്രമെ ചിന്തിച്ചിട്ടുള്ളു , അതിനുവേണ്ടിയെ പ്രവർത്തിച്ചിട്ടുള്ളൂ . പക്ഷെ ഒരു കേസിന്റെ പേരിൽ കഴിഞ്ഞ കുറച്ചു നാളുകളായി എന്നെ തേജോവധം ചെയ്യാനുള്ള ശ്രമം ഒളിഞ്ഞും , തെളിഞ്ഞും ശ്രമിക്കുന്നു . എന്നെ സ്നേഹിക്കുന്ന പ്രേക്ഷകരെ എന്നെന്നേക്കുമായ് എന്നിൽ നിന്നകറ്റുക , എന്റെ ആരാധകരെ എന്നെന്നേക്കുമായ് ഇല്ലായ്മ ചെയ്യുക , അതിലൂടെ എന്റെ പുതിയ ചിത്രം രാമലീലയേയും , തുടർന്നുള്ള സിനിമകളേയും പരാജയപ്പെടുത്തുക എന്നിവയാണ് ഇവരുടെ ലക്ഷ്യം . മാധ്യമങ്ങളോടും , പൊതു ജനങ്ങളോടും എനിക്കൊന്നേ പറയാനുള്ളൂ . ഒരു കേസിലും എനിക്ക് പങ്കില്ല . പ്രതിസന്ധിഘട്ടത്തിൽ തന്നെ പിന്തുണച്ച സലീംകുമാറിനും അജു വർഗീസിനും നന്ദി പറയുന്നുവെന്നും ദിലീപ് ഫേസ്ബുക് പോസ്റ്റിൽ പറയുന്നു .


2011 ൽ ഏറെ ലോക ശ്രദ്ധ നേടിയ വാർത്തയാണ് ഐഫോൺ വാങ്ങുവാൻ യുവാവ് വൃക്കവിറ്റു എന്നത് . ഏഴു വർഷം മുമ്പ് 17 വയസ്സുള്ളപ്പോൾ ആയിരുന്നു ബീയജിംഗിലെ സ്കൂൾ വിദ്യാർത്ഥിയായ സിയാവോ വാങ്ങ് സ്വന്തം വൃക്ക വിറ്റ് ഐഫോൺ 4 സ്വന്തമാക്കിയത് . സ്കൂളുകളിൽ വിദ്യാർത്ഥികൾ പൊങ്ങച്ചം കാട്ടാനായി ഐഫോൺ കൊണ്ടുവന്നപ്പോഴാണ് തനിക്കും ഐഫോൺ വേണമെന്ന് അന്ന് സിയാവോ തീരുമാനിച്ചത് . അന്ന് വൃക്കദാനം ചെയ്ത സിയാവോ വാങ്ങിന് പ്രതിഫലം കിട്ടിയത് 3,200 ഡോളറാണ് . ഈ തുകവച്ച് അന്ന് ഐഫോൺ 4 ഉം ഒരു ഐപാഡും സിയാവോ സ്വന്തമാക്കി . ഇത് ആഗോളതലത്തിൽ തന്നെ വാർത്തയായി . എന്നാൽ ഇപ്പോൾ എന്താണ് ആ യുവാവിൻറെ ജീവതം . ഒരു ചൈനീസ് മാധ്യമമാണ് വർഷങ്ങൾക്ക് ശേഷം ഈ യുവാവിൻറെ അവസ്ഥ പുറത്ത് എത്തിച്ചത് . വൃക്കദാനത്തിന് മുമ്പായി ശസ്ത്രക്രിയ നടത്തിയ ആശുപത്രി ഒരു കുഴപ്പവുമില്ല എല്ലാം തങ്ങൾ നോക്കിക്കൊള്ളാമെന്ന് ഈ കൌമരാക്കാരനോട് പറഞ്ഞു . ഐഫോൺ വാങ്ങുവാനുള്ള പണം വൃക്കവിൽപ്പനയിൽ ലഭിച്ചെങ്കിലും സിയാവോയുടെ വൃക്ക ശസ്ത്രക്രിയ അത്ര വിജയകരം ആയിരുന്നില്ലെന്ന് മാത്രം . ഇപ്പോൾ ശയ്യയിൽ തന്നെയാണ് ഈ യുവാവ് . ശസ്ത്രക്രിയയെ തുടർന്ന് ഉണ്ടായ മുറിവ് ഉണങ്ങിയില്ല . അവിടം അണുബാധയെ തുടർന്ന് അടുത്ത വൃക്കയിലേക്ക് കൂടി പിടിച്ചതോടെ ജീവിക്കാൻ നിരന്തരം ഡയാലിസിസിന് വിധേയമാകേണ്ട സ്ഥിതിയിൽ സിയാവോയെ എത്തിച്ചു . ഏറെ താമസിച്ചായിരുന്നു മാതാപിതാക്കൾ ഇക്കാര്യം തിരിച്ചറിഞ്ഞത് അപ്പോഴത്തെക്കും സമയം കടന്നിരുന്നു . സാമ്പത്തികശേഷിയില്ലാത്ത കുടുംബത്തിന് ചികിത്സാചെലവ് സ്വപ്നത്തിനപ്പുറം ആയിരുന്നു . മകൻറെ കാര്യത്തിൽ ഇപ്പോൾ മാതാപിതാക്കൾ ശരിക്കും വഴിമുട്ടി അവസ്ഥയിലാണ് . ചൈനയിലെ കുട്ടികൾ ആപ്പിൾ ഐ ഫോണിന്റെ കടുത്ത ആരാധകരാണ് . പൈപ്പർ ജെഫ്രി 2017 ൽ നടത്തിയ ഒരു സർവേയിൽ അടുത്ത ഫോൺ ഐഫോൺ ആയിരിക്കുമെന്നാണ് ചൈനയിലെ 82 ശതമാനം കുട്ടികൾ പറഞ്ഞത് .


പൂർണ്ണമായും തദ്ദേശീയമായി ഇന്ത്യ നിർമിച്ച ലൈറ്റ് കോംപാക്ട് വിമാനം തേജസ് വ്യോമസേനയുടെ ഭാഗമാകുന്നു . ഹിന്ദുസ്ഥാൻ ഏറോനോട്ടിക്സ് ലിമിറ്റഡിൽ നിർമിച്ച വിമാനങ്ങളിൽ രണ്ടെണ്ണമാണ് ആദ്യഘട്ടമായി ഫ്ളയിങ് ഡാഗേഴ്സ് - 45 എന്ന പേരിൽ സേനയുടെ ഭാഗമാകുന്നത് . ബെംഗളൂരുവിൽ വച്ചാണ് വിമാനങ്ങൾ എച്ച്എഎൽ വ്യോമസേനയ്ത്ത് കൈമാറുന്നത് . പോർ വിമാനങ്ങൾ പിന്നീട് കോയമ്പത്തൂർ സുളൂരിലെ വ്യോമസേനാ താവളത്തിലേക്ക് മാറ്റുമെന്ന് അധികൃതർ അറിയിച്ചു . നടപ്പു വർഷം ആറും 2017ൽ എട്ടും തേജസ് വിമാനങ്ങൾ കൂടി വ്യോമ സേനയുടെ ഭാഗമാകും . അടുത്ത വർഷത്തോടെ ഇന്ത്യ മിഗ് വിമാനങ്ങൾ ഒഴിവാക്കാൻ ഇരിക്കുകയാണ് അതിന് പകരമായി തേജസ് വിമാനം സൈന്യത്തിൻറെ ഭാഗമാകും . 13 . 2 മീറ്റർ നീളവും 4.4 മീറ്റർ ഉയരവുമുള്ള വിമാനത്തിൻറെ ആകെ ഭാരം 12 ടണ്ണാണ് . മണിക്കൂറിൽ 1,350 കിലോമീറ്റർ വേഗതയിൽ സഞ്ചരിക്കാൻ കഴിയുന്ന തേജസ് 15 കിലോമീറ്റർ വരെ ഉയരത്തിൽ പറക്കും . ഒരിക്കൽ ഇന്ധനം നിറച്ചാൽ 400 കിലോമീറ്റർ വരെ പറക്കാൻ കഴിയും . ഒരോ തേജസ് വിമാനത്തിനും 220 മുതൽ 250 കോടി രൂപ വരെയാണ് നിർമ്മാണ ചെലവ് . ഇത് അത്യാധുനിക സംവിധാനങ്ങൾ വർധിപ്പിക്കുമ്പോൾ 275 കോടി മുതൽ 300 കോടി വരെയാകുമെന്നാണ് റിപ്പോർട്ടുകൾ പറയുന്നത് . ഭൂമിയിൽ ഇറങ്ങി ഇന്ധനം നിറയ്ക്കുന്ന വിമാനങ്ങളാണ് ഇപ്പോൾ എച്ച്എഎൽ കൈമാറിയതെങ്കിൽ രണ്ടാം ഘട്ടത്തിൽ ആകാശത്ത് വച്ച് ഇന്ധനം നിറയ്ക്കാൻ കഴിയുന്ന തേജസ് പോർ വിമാനങ്ങളായിരിക്കും വ്യോമസേനയുടെ ഭാഗമാകുക . പല ഘട്ടങ്ങളായി നടത്തിയ ടെസ്റ്റ് ഫ്ലൈറ്റുകൾക്കും പരീക്ഷണത്തിനും ശേഷമാണ് തേജസിനെ വ്യോമ സേനയുടെ ഭാഗമാക്കുന്നത് . വ്യോമസേനാ മേധാവി എയർ മാഷൽ അരൂപ് റാഹയാണ് അര മണിക്കൂർ തേജസ് പറത്തിയിരുന്നു . ഗ്രൂപ്പ് ക്യാപ്റ്റൻ എൻ . രംഗചാരിക്കൊപ്പമാണ് അരൂപ് റാഹ തേജസ് പറത്തിയത് . റഡാർ , ഹെൽമറ്റ് കേന്ദ്രീകൃത ഡിസ്പ്ലേ സംവിധാനം തുടങ്ങിയവയാണ് പ്രധാനമായും പരിശോധിച്ച് വിലയിരുത്തിയത് . 2014ൽ വ്യോമസേനാ ഉപമേധാവി എയർ മാഷൽ എസ് ബി . പി . സിൻഹയും തേജസ് പറത്തിയിട്ടുണ്ട് .


അഞ്ജലി മേനോൻ പൃഥ്വിരാജിനെ നായകനാക്കി ഒരുക്കുന്ന സിനിമയാണ് കൂടെ . പാർവതിയാണ് നായിക . ഒരിടവേളയ്ക്ക് ശേഷം നസ്രിയ വെള്ളിത്തിരയിലേക്ക് തിരിച്ചെത്തുകയും ചെയ്യുന്നു . പൃഥ്വിരാജിന്റെ സഹോദരിയുടെ വേഷത്തിലാണ് നസ്രിയ അഭിനയിക്കുന്നത് . നസ്രിയയ്ക്ക് ആശംസകൾ നേർന്ന് ഫഹദ് ചിത്രത്തിന്റെ ഫസ്റ്റ് ലുക്ക് പോസ്റ്റർ ഷെയർ ചെയ്തു . ജൂലൈ ആറിനാണ് ചിത്രം പ്രദർശനത്തിനെത്തുക . എന്റെ ജീവിതത്തിൽ ഇതുവരെ ഒരു ചിത്രത്തിന്റെ ഫസ്റ്റ് ലുക്ക് പോസ്റ്റർ ഷെയർ ചെയ്യുന്നതിൽ ഇത്രയധികം ആവേശമുണ്ടായിരുന്നില്ല . മികച്ച സാങ്കേതികവിദഗ്ധരും താരങ്ങളും അണിനിരക്കുന്ന ഒരു മികച്ച ചിത്രം എന്നതിലുപരി ഞാൻ സ്ക്രീനിൽ കാണാൻ ഇഷ്ടപ്പെടുന്ന വ്യക്തിയെ നാല് വർഷത്തിന് ശേഷം വീണ്ടും കാണുന്നു എന്നതിലാണ് എന്റെ ആവേശം . എനിക്കൊരു നല്ല കുടുംബം നൽകാനാണ് അവൾ അവളുടെ ജീവിതത്തിലെ നാല് സുവർണ വർഷങ്ങൾ വേണ്ടെന്ന് വച്ചത് . ഞാൻ നിന്നെ സ്നേഹിക്കുന്നു നസ്രിയ . ഞാൻ നിന്റേതാണ് . അഞ്ജലിക്കും രാജുവിനും പാറുവിനും പിന്നെ എന്റെ സ്വന്തം നസ്രിയയ്ക്കും എല്ലാം ആശംസകളും - ഫഹദ് പറയുന്നു .


14 മൽസരങ്ങളും പൂർത്തിയാക്കിയ നൈറ്റ് റൈഡേഴ്സ് 16 പോയിന്റുമായി ഇപ്പോൾ മൂന്നാം സ്ഥാനത്താണ് . കൊൽക്കത്തയോട് തോറ്റെങ്കിലും പോയിന്റ് പട്ടികയിൽ രണ്ടാം സ്ഥാനത്തുള്ള സൺറൈസേഴ്സും പ്ലേ ഓഫ് യോഗ്യത സ്വന്തമാക്കിയിട്ടുണ്ട് . ആദ്യം ബാറ്റു ചെയ്ത കൊൽക്കത്ത നൈറ്റ് റൈഡേഴ്സ് ഉയർത്തിയ 172 റൺസിന്റെ വിജയലക്ഷ്യം തേടി ബാറ്റു ചെയ്ത സൺറൈസേഴ്സിന് 20 ഓവറിൽ എട്ടിന് 149 റൺസെടുക്കാനെ സാധിച്ചുള്ളു . 51 റൺസെടുത്ത ശിഖർ ധവാനാണ് ടോപ് സ്കോറർ . ഡേവിഡ് വാർണർ 18 റൺസെടുത്ത് പുറത്തായി . യുവരാജ് സിങ് 19 റൺസിന് പുറത്തായി . സൺറൈസേഴ്സ് നിരയിൽ മറ്റാർക്കും മികച്ച സ്കോർ കണ്ടെത്താനായില്ല . കൊൽക്കത്തയ്ക്കുവേണ്ടി സുനിൽ നരെയ്ൻ മൂന്നു വിക്കറ്റെടുത്തപ്പോൾ , കുൽദീപ് യാദവ് രണ്ടു വിക്കറ്റ് സ്വന്തമാക്കി . നേരത്തെ ടോസ് നേടിയ സൺറൈസേഴ്സ് കൊൽക്കത്ത നൈറ്റ് റൈഡേഴ്സിനെ ബാറ്റിങിന് അയയ്ക്കുയായിരുന്നു . പുറത്താകാതെ 52 റൺസെടുത്ത യൂസഫ് പത്താനും 48 റൺസെടുത്ത മനീഷ് പാണ്ഡെയുമാണ് ബാറ്റിങിൽ തിളങ്ങിയത് . ഇരുവരും ചേർന്നുള്ള നാലാം വിക്കറ്റിൽ 87 റൺസാണ് കൂട്ടിച്ചേർത്തത് . ഓപ്പണറായി ഇറങ്ങിയ റോബിന് ഉത്തപ്പ 25 റൺസെടുത്തപ്പോൾ നായകൻ ഗൌതം ഗംഭീർ 16 റൺസിന് പുറത്തായി . സൺറൈസേഴ്സിനുവേണ്ടി ഭുവനേശ്വർ കുമാർ , ദീപക് ഹൂഡ എന്നിവർ രണ്ടു വിക്കറ്റു വീതം വീഴ്ത്തി .


മലയാള സിനിമയുടെ മഹാനടൻ മോഹൻലാലിൻറെ പുത്തൻ പാട്ടുകളാണ് ഇപ്പോൾ സോഷ്യൽ മീഡിയയിൽ വൈറലാകുന്നത് . സിനിമകളിലും ഹ്രസ്വചിത്രങ്ങളിലും ആൽബങ്ങളിലും എല്ലായിടത്തും മോഹൻലാൽ വിസ്മയമാണ് ഇപ്പോൾ . ' ചങ്കിനകത്ത് ലാലേട്ടൻ . . . ' എന്ന ഗാനത്തിന് ശേഷം ഇപ്പോൾ സോഷ്യൽ മീഡിയയിൽ വൈറലായിരിക്കുന്നത് സാജിദ് യഹിയ സംവിധാനം ചെയ്യുന്ന ' മോഹൻലാൽ ' എന്ന ചിത്രത്തിലെ ‘‘ഞാൻ ജനിച്ചന്നു കേട്ടൊരു പേര് . . . എന്ന ഗാനമാണ് . ഇപ്പോൾ ഇതാ ആ ഗാനം പാടി ശ്രദ്ധ നേടിയിരിക്കുകയാണ് യുവനടി അഹാന കൃഷ്ണകുമാർ . അഹാന കൃഷ്ണകുമാർ തന്നെയാണ് വീഡിയോ തൻറെ ഇൻസ്റ്റഗ്രാമിൽ പോസ്റ്റ് ചെയ്തത് . സിനിമയിൽ നായകവേഷത്തിൽ എത്തുന്ന നടൻ ഇന്ദ്രജിത്തിന്റെ മകൾ പ്രാർത്ഥനയാണ് ഗാനം ആലപിച്ചിരിക്കുന്നത് . കടുത്ത മോഹൻലാൽ ആരാധികയുടെ ജീവിതത്തെക്കുറിച്ചുള്ളതാണ് ചിത്രം .


രാജ്യത്തെ ഏറ്റവും വലിയ മൊബൈൽ പേയ്മെന്റ് പ്ലാറ്റ്ഫോമായ പേടിഎം പലിശരഹിത ഹ്രസ്വകാല വായ്പാ സൌകര്യം ലഭ്യമാക്കുന്നു . ഐ . സി . ഐ . സി . ഐ ബാങ്കുമായി സഹകരിച്ചാണ് പേടിഎം - ഐസിഐസിഐ പോസ്റ്റ്പെയ്ഡ് എന്ന പേരിൽ പുതിയ സംവിധാനത്തിന് രൂപം നൽകുന്നത് . ബില്ലുകൾ അടയ്ക്കാനും ടിക്കറ്റുകളെടുക്കാനും മുതൽ കടകളിൽ നിന്ന് സാധനങ്ങൾ വാങ്ങാൻ വരെ ഈ ഓൺലൈൻ വായ്പാ പണം ഉപയോഗിക്കാനും കഴിയും . പേടിഎം വാലറ്റിലൂടെ ഐ . സി . ഐ . സി . ഐ ബാങ്കായിരിക്കും വായ്പ ലഭ്യമാക്കുക . തിരിച്ചടവിന് 45 ദിവസത്തെ സാവകാശം ലഭിക്കും . ഈ സമയത്തിനകം പണം തിരിച്ചടയ്ക്കാൻ കഴിഞ്ഞില്ലെങ്കിൽ ലേറ്റ് പേയ്മെന്റ് ഫീസായി 50 രൂപയും വായ്പയെടുത്ത തുകയുടെ മൂന്ന് ശതമാനം പലിശയും ഈടാക്കും . 45 ദിവസത്തിനകം തിരിച്ചടയ്ക്കാൻ കഴിയുമെങ്കിൽ ഒരു രൂപ പോലും സർവ്വീസ് ചാർജ്ജായോ പലിശയായോ അടയ്ക്കേണ്ടതില്ലെന്നതാണ് മെച്ചം . ഒരു തവണ പരമാവധി 20,000 രൂപ വരെ വായ്പ ലഭിക്കും . ഇത് തിരിച്ചടച്ചാൽ പിന്നെയും വായ്പയെടുക്കാം . എത്ര തവണ വേണമെങ്കിലും ഇങ്ങനെ കടം കിട്ടും . എന്നുകരുതി ഓൺലൈനായി ലോണെടുത്ത് മുങ്ങാമെന്ന് കരുതരുത് . തിരിച്ചടവിൽ വീഴ്ച വരുത്തിയാൽ പേടിഎം ആയിരിക്കില്ല , പകരം ഐ . സി . ഐ . സി . ഐ ബാങ്കാണ് മേൽനടപടികൾ സ്വീകരിക്കുന്നത് . വായ്പ ചോദിക്കുന്നവർ മുൻകാലങ്ങളിൽ മറ്റ് ബാങ്കുകളിൽ നിന്നെടുത്ത ലോണുകളുടെ തിരിച്ചടവൊക്കെ പരിശോധിച്ച ശേഷമേ വായ്പ കിട്ടൂ . ക്രെഡിറ്റ് റേറ്റിങ് ഏജൻസികളുടെ സഹായത്തോടെ ഇത് നിമിഷങ്ങൾക്കകം പരിശോധിച്ച് യോഗ്യനാണെന്ന് കണ്ടാൽ അപ്പോൾ തന്നെ വായ്പ തുക അക്കൌണ്ടിലെത്തും . 24 മണിക്കൂറും സേവനം ലഭ്യമാകുമെന്നതാണ് മറ്റൊരു പ്രത്യേകത . ക്രെഡിറ്റ് കാർഡ് പോലെ ഉപയോക്താക്കൾക്ക് ഉപയോഗിക്കാം . എന്നാൽ ക്രെഡിറ്റ് കാർഡിന് ജോയിനിങ് ഫീസും വാർഷിക ഫീസുമൊക്കെ ഉണ്ടെങ്കിലും ഇതിന് അത്തരം പുലിവാലുകളൊന്നുമില്ല . ആദ്യ ഘട്ടത്തിൽ ഐ . സി . ഐ . സി . ഐ ബാങ്ക് ഉപഭോക്താക്കൾക്ക് മാത്രമായിരിക്കും ഇത് ലഭിക്കുകയെന്നാണ് സൂചന .


മന്ത്രിമാരും എംഎൽഎമാരും സിപിഎം നേതാക്കളും അടക്കം പ്രമുഖർ ഉൾപ്പെട്ട വാട്ട്സ്ആപ്പ് ഗൂപ്പിലേക്ക് അശ്ലീല വീഡിയോ സന്ദേശം അയച്ച സംഭവത്തിൽ അന്വേഷണം മുഖ്യമന്ത്രിയുടെ ഓഫിസിലേക്ക് . ബുധനാഴ്ച ഉച്ചയ്ക്കാണ് വാട്സാപ്പ് ഗ്രൂപ്പിലേക്ക് യുവതിയുടെ 24 സെക്കൻഡ് ദൈർഘ്യമുള്ള വിഡിയോ എത്തിയത് . പാർട്ടി പത്രത്തിലെ സ്റ്റാഫ് അംഗമാണ് വീഡിയോ പോസ്റ്റ് ചെയ്തത് . എന്നാൽ വീഡിയോ അയച്ച സംഭവം വ്യാപക ചർച്ചയായിരുന്നു . ഇതോടെ മുഖ്യമന്ത്രിയുടെ പേഴ്സനൽ സ്റ്റാഫ് അംഗമാണു തനിക്കു വിഡിയോ അയച്ചുതന്നും മൊബൈൽ ഫോൺ ഉപയോഗിക്കുന്നതിൽ വലിയ സാങ്കേതികജ്ഞാനമില്ലാത്തതിനാൽ വീഡിയോ , ഗ്രൂപ്പിലേക്കു കൈമാറിപ്പോയെന്നും ഇയാൾ വിശദീകരണം നൽകി . ജോർജ് , വി . ഡി . സതീശൻ തുടങ്ങിയ പ്രമുഖരെ ഗ്രൂപ്പിൽ നിന്നു അഡ്മിൻ പുറത്താക്കുകയായിരുന്നു . ഇതിനെ തുടർന്നാണ് വീഡിയോ പോസ്റ്റ് ചെയ്ത കാര്യം ഗ്രൂപ്പ് അംഗങ്ങളിൽ പലരും അറിഞ്ഞത് . മുഖ്യമന്ത്രിയുടെ ഓഫിസിൽ മുഖ്യമന്ത്രിക്കായി പ്രസംഗങ്ങൾ കംപ്യൂട്ടറിൽ ടൈപ്പ് ചെയ്യുന്ന വ്യക്തിയെ ചുറ്റിപ്പറ്റിയാണ് അന്വേഷണം . ഇയാളിൽ നിന്നു വിശദീകരണം തേടിയേക്കും . ചില ഉന്നത പൊലീസ് ഉദ്യോഗസ്ഥരുൾപ്പെടെ തലസ്ഥാനത്തെ പല പ്രമുഖരും ഗ്രൂപ്പിൽ അംഗങ്ങളാണ് .


ഇന്ത്യൻ ഇ - കൊമേഴ്സ് ഭീമനായ ഫ്ലിപ്കാർട്ടിനെ അമേരിക്കൻ കമ്പനിയായ വാൾമാർട്ട് സ്വന്തമാക്കുന്നു . ഫ്ലിപ് കാർട്ടിന്റെ 70 ശതമാനം ഓഹരികളും വാങ്ങിയാണ് വാൾമാർട്ട് ഇന്ത്യൻ ഇ - കൊമേഴ്സ് മേഖലയിൽ ചുവടുറപ്പിക്കുന്നത് . ഗൂഗിൾ ഉടമസ്ഥരായ ആൽഫബറ്റും വാൾമാർട്ടിനൊപ്പം ഫ്ലിപ് കാർട്ടിന്റെ ഓഹരികൾ വാങ്ങുന്നുണ്ട് . ഫ്ലിപ്കാർട്ട് - വാൾമാർട്ട് ഓഹരി ഇടപാട് സംബന്ധിച്ച് അന്തിമ ചർച്ചകൾ പുരോഗമിക്കുന്നതായാണ് ഏറ്റവും പുതിയ റിപ്പോർട്ട് . ഇതുസംബന്ധിച്ച ഔദ്യോഗിക പ്രഖ്യാപനം അടുത്ത ആഴ്ചയുണ്ടാകുമെന്നും പ്രതീക്ഷിക്കുന്നു . നേരത്തെ ഇ - കൊമേഴ്സ് രംഗത്തെ മുൻനിര കമ്പനിയായ ആമസോൺ ഫ്ലിപ് കാർട്ടിനെ സ്വന്തമാക്കാൻ ശ്രമം നടത്തിയിരുന്നെങ്കിലും വിജയിച്ചിരുന്നില്ല . എസ്എസ്എൽസി പുനർമൂല്യനിർണ്ണയത്തിന് മെയ് അഞ്ച് മുതൽ അപേക്ഷിക്കാം , പ്ലസ് വൺ പ്രവേശനം മെയ് ഒമ്പത് മുതൽ . . കത്വയിൽ കൊല്ലപ്പെട്ട പെൺകുട്ടിക്ക് താൻ മുത്തച്ഛനെ പോലെയെന്ന് മുഖ്യപ്രതി സാഞ്ചിറാം ! നിരപരാധിയാണ് . . .


ഇന്ത്യൻ വിപണിയിൽ തരംഗമാകുകയാണ് ഒരു ചൈനീസ് സ്മാർട്ട്ഫോൺ ബ്രാൻറുകൂടി . എൽ ഇ ഇക്കോ എന്ന ചൈനീസ് കമ്പനിയുടെ ഫോണുകളാണ് സാംസങ്ങ് ഗ്യാലക്സി ഫോണുകളെക്കാൾ വിൽപ്പന ഓൺലൈനിൽ ഉണ്ടാക്കിയത് . എൽഇ മാക്സ് , എൽഇ 1 എസ് എന്നീ മോഡലുകളാണ് ഈ വർഷത്തെ ആദ്യപാദത്തിൽ ഫ്ലിപ്കാർട്ടിലൂടെ ഫ്ലാഷ് സെയിൽ വഴി എൽഇ ഇക്കോ ആദ്യം വിൽപ്പനയ്ക്കായെത്തിച്ചത് . ബീജിങ് ആസ്ഥാനമാക്കി പ്രവർത്തിക്കുന്ന ലെഷി ഇന്റർനെറ്റ് ഇൻഫർമേഷൻ ആൻഡ് ടെക്നോളജി എന്ന കമ്പനിയുടെ ഗാഡ്ജറ്റ് വിഭാഗമാണ് എൽ ഇ ഇക്കോ . ആദ്യഘട്ടത്തിലെ മിന്നൽ വിൽപ്പനയിൽ നിമിഷങ്ങൾക്കുള്ളിൽ പതിനായിരക്കണക്കിന് എൽഇ ഇക്കോ സ്മാർട്ട് ഫോണുകൾ വിറ്റ എൽഇ ടിവി ഇന്ത്യൻ മൊബൈൽ വിപണിയിലെ മുൻനിരക്കാരെ ഞെട്ടിച്ചു . ഒരു മാസത്തിനുള്ളിൽ രണ്ടു ലക്ഷം സ്മാർട്ട് ഫോണുകൾ വിറ്റ റിക്കോർഡ് എൽഇ ഇക്കോ എന്ന മൊബൈൽ ബ്രാൻഡിലൂടെ ഇവർ സ്വന്തമാക്കിയിരുന്നു . ഓൺലൈൻ ഏറ്റവും വേഗത്തിൽ ഏറ്റവും കൂടുതൽ വിറ്റഴിഞ്ഞ ഫോൺ ' എന്ന പുതിയ റെക്കോർഡും സ്വന്തം പേരിലാക്കി . സാംസങ് ഗ്യാലക്സി ജെ 5 , ഷവോമിയുടെ റെഡ് മി 2 എന്നിവയുടെ മുൻ റെക്കോഡാണ് എൽഇ 1 എസ് മോഡലിലൂടെ എൽ ഇ ഇക്കോ തകർത്തത് . ഷവോമിക്ക് ശേഷം ഇന്ത്യൻ വിപണിയിൽ ഏറ്റവും വലിയ വരവേൽപ്പാണ് ഈ ചൈനീസ് കമ്പനിക്ക് കിട്ടിയത് . എൽഇഡി ഫ്ലാഷോട് കൂടിയ 13 മെഗാപിക്സൽ പ്രധാന കാമറയും 5 മെഗാ പിക്സൽ മുൻക്യാമറയുമായി എത്തിയ എൽഇ 1 എസിന്റെ പ്രോസസർ 2.2 ജിഗാ ഹെട്സ് വേഗത നൽകുന്നതാണ് . 1080 X 1920 പിക്സൽ റെസലൂഷൻ നൽകുന്ന 5.5 ഇഞ്ച് സ്ക്രീനോട് കൂടിയ ഈ ഫോണിന് 3 ജിബി റാമും 32 ജിബിയുടെ ആന്തരിക സംഭരണ ശേഷിയുമാണുള്ളത് . ആൻഡ്രോയിഡ് 5.0 ലോലിപോപ്പിലാണ് ഈ ഫോണിന്റെ ഒഎസ് . 3000 എംഎഎച്ച് ശേഷിയുള്ള കരുത്തുറ്റ ബാറ്ററിയാണ് എൽഇ 1 എസിൻറെത് . ഈയിടെ എൽഇ ഇക്കോ എൽഇ 2 , എൽഇ 2 പ്രോ , എൽഇ മാക്സ് 2 എന്നീ മൂന്ന് പുതിയ സ്മാർട്ട് ഫോണുകൾ കൂടി അവതരിപ്പിച്ചു . മെറ്റാലിക് രൂപകൽപ്പനയുമായി എത്തുന്ന ഈ സ്മാർട്ട് ഫോണുകൾ ആൻഡ്രോയിഡ് 6.0 മാഷ്മല്ലോ അടിസ്ഥാനമാക്കിയുള്ള ഇമോഷൻ യുഐ സ്കിന്നിലാണ് പ്രവർത്തിക്കുന്നത് .


സിഡ്നിയിൽ ഓസീസ് ബൌളിംഗ് വമ്പിനെ അതിർത്തികടത്തുന്ന പ്രകടനമാണ് ചേതേശ്വർ പൂജാര കാഴ്ച്ചവെച്ചത് . ഇരട്ട സെഞ്ചുറിക്ക് ഏഴ് റൺസകലെ ലിയോണിന് പൂജാരയെ പുറത്താക്കാനായെങ്കിലും ടെസ്റ്റ് ചരിത്രത്തിലെ മികച്ച ഇന്നിംഗ്സുകളിലൊന്നിനാണ് സിഡ്നി സാക്ഷ്യംവഹിച്ചത് . 373 പന്തുകൾ നേരിട്ട് 22 ബൌണ്ടറികൾ പറത്തിയായിരുന്നു പൂജാരയുടെ മാരത്തൺ ഇന്നിംഗ്സ് . സിഡ്നിയിൽ ഓസീസ് മോഹങ്ങൾ തല്ലിക്കെടുത്തിയ ഈ ഇന്നിംഗ്സിന് വലിയ കയ്യടിയാണ് ക്രിക്കറ്റ് ലോകത്തുനിന്ന് ലഭിക്കുന്നത് . ശ്രീലങ്കൻ ഇതിഹാസം കുമാർ സംഗക്കാരയുടെ വിശേഷണമാണ് ഇതിലൊന്ന് . ഈ സീരിസിലെ എല്ലാ ബാറ്റ്സ്മാൻമാർക്കും ടെസ്റ്റ് ക്രിക്കറ്റിൽ പൊതുവായും വലിയ പാഠമാണ് പൂജാരയുടെ ഇന്നിംഗ്സ് എന്നായിരുന്നു വിഖ്യാത വിക്കറ്റ് കീപ്പർ ബാറ്റ്സ്മാൻറെ ട്വീറ്റ് . വ്യക്തിഗത സ്കോർ 193ൽ നിൽക്കേ ലിയോണിന് റിട്ടേൺ ക്യാച്ച് നൽകി പൂജാര പുറത്തായി . ഈ പരമ്പരയിലെ മൂന്നാം സെഞ്ചുറിയാണ് പൂജാര നേടിയത് . ആദ്യ ടെസ്റ്റിൽ 123 റൺസും മൂന്നാം ടെസ്റ്റിൽ 106 റൺസും പൂജാര നേടിയിരുന്നു . ഓസ്ട്രേലിയൻ സീരിസിൽ 1000ത്തിലധികം പന്ത് നേരിടുന്ന അഞ്ചാമത്തെ താരമെന്ന നേട്ടത്തിൽ എത്താനായതും പൂജാരയുടെ ടെസ്റ്റ് ഇന്നിംഗ്സിൻറെ മഹത്വം വ്യക്തമാക്കുന്നു .


രാജ്യത്ത് ഡിജിറ്റൽ പണമിടപാടുകളെ പ്രോത്സാഹിപ്പിക്കുന്നതിന് വേണ്ടി ആരംഭിച്ച നീതി ആയോഗ് ലക്കി ഡ്രോയ്ക്ക് പ്രൈസ് മണി പ്രഖ്യാപിച്ചു . ലക്കി ഡ്രോ വഴി വിജയികളായ 3.42 പേർക്കുള്ള പ്രൈസ് മണിയ്ക്ക് വേണ്ടിയാണ് പേയ്മെന്റ് കമ്മീഷൻ 54.90 കോടി രൂപ പ്രഖ്യാപിച്ചത് . നാഷണൽ പേയ്മെന്റ് കോർപ്പറേഷനാണ് ഡിജിറ്റൽ പേയ്മെന്റിനെ പ്രോത്സാഹിപ്പിക്കുന്നതിനായി ലക്കി ഗ്രാഹക് യോജന , ഡിജി ധൻ വ്യാപാർ യോജന എന്നീ പേരുകളിലായി ലക്കി ഡ്രോ ആരംഭിച്ചത് . ഡിസംബർ 25ന് ആരംഭിച്ച പദ്ധതി 2017 ഏപ്രിൽ 14 വരെയാണ് പ്രവർത്തനക്ഷമമാകുകയെന്ന് പേയ്മെന്റ് കമ്മീഷൻ പ്രസ്താവനയിൽ വ്യക്തമാക്കി . വ്യാപാരികളെയും ഡിജിറ്റൽ പേയ്മെന്റ് നടത്തുന്നതിന് പിന്തുണയ്ക്കുന്നതിനായി ആരംഭിച്ച പദ്ധതിയിൽ പ്രതിദിനം 15,000 വിജയികളാണ് 1.5 കോടി രൂപയ്ക്ക് അർഹരായിക്കൊണ്ടിരിക്കുന്നത് . ഇതിന് പുറമേ 14,000 വിജയികളെ ആഴ്ചകളിലും പ്രഖ്യാപിയിക്കുന്നുണ്ട് . ഇവർക്ക് പ്രൈസ് മണി നൽകുന്നതിനായി 8.3 കോടി രൂപയാണ് മാറ്റിവെയ്ക്കുന്നത് . ജനങ്ങളിൽ നിന്ന് ഡിജിറ്റൽ പേയ്മെന്റിന്റെ കാര്യത്തിൽ മികച്ച പ്രതികരണമാണ് ലഭിച്ചുകൊണ്ടിരിക്കുന്നതെന്നാണ് നീതി ആയോഗിൽ നിന്നുള്ള വിവരം . മഹാരാഷ്ട്ര , ആന്ധ്രപ്രദേശ് , തമിഴ്നാട് , ഉത്തർപ്രദേശ് , കർണ്ണാടക , എന്നീ അഞ്ച് സംസ്ഥാനങ്ങളിൽ നിന്നാണ് ഏറ്റവും കൂടുതൽ വിജയികളുള്ളത് . എന്നാൽ 21നും 30 ഇടയിൽ പ്രായമുള്ളവരാണ് വിജയിൽ അധികവും എന്ന പ്രത്യേകതയുണ്ട് . റൂപേ കാർഡ് , ഭീം , ആധാർ അധിഷ്ഠിതമാക്കിയ പേയ്മെന്റ് എന്നിവ ഉപയോഗിക്കുന്ന ഉപയോക്താക്കളും വ്യാപാരികളുമാണ് വിജയികൾ .


ഇക്കഴിഞ്ഞ ജൂൺ മാസം വരെയുള്ള കണക്കുകൾ പ്രകാരം 100 കോടി സജീവ ഉപയോക്താക്കളുള്ള ഫെയ്സ്ബുക്ക് ഉടമസ്ഥതയിലുള്ള ഫോട്ടോ പങ്കിടൽ പ്ലാറ്റ്ഫോമാണ് ഇൻസ്റ്റാഗ്രാം , ഏറ്റവും കൂടുതൽ അപ്ഡേറ്റ് ചെയ്യുന്ന സോഷ്യൽ മീഡിയ പ്ലാറ്റ്ഫോമുകളിൽ ഒന്നാണിത് . എന്നാൽ ഇൻസ്റ്റാഗ്രാമിൻറെ മിക്ക സവിശേഷതകളും ഇന്നും പലരും ശ്രദ്ധിച്ചിട്ടില്ല . ഇതിൽ ഒന്ന് ഷോപ്പിങ് ഇൻ സ്റ്റോറിസ് ഫീച്ചറാണ് , ബ്രാൻഡുകൾ അവയുടെ സ്റ്റോറുകളിൽ പ്രദർശിപ്പിച്ചിട്ടുള്ള ഓരോ ഉൽപ്പന്നത്തിനും വിലയും വിവര സ്റ്റിക്കറുകളും ചേർക്കാൻ അനുവദിക്കുന്നു ഫീച്ചറാണിത് . ഉപയോക്താക്കൾ ഏതെങ്കിലും ഉൽപ്പന്നത്തെക്കുറിച്ച് കൂടുതലറിയാൻ ആഗ്രഹിക്കുന്നെങ്കിൽ , അവർക്ക് ഇത്തരം പ്രത്യേക സ്റ്റിക്കറുകളിൽ ടാപ്പുചെയ്യാനാകും . നെയിം ടാഗ് എന്ന മറ്റൊരു സവിശേഷത ഇൻസ്റ്റാഗ്രാം പ്ലാറ്റ്ഫോമിലുണ്ട് . ഇതിലൂടെ സുഹൃത്തുക്കളെ വളരെ പെട്ടെന്ന് കണ്ടെത്തിയതായി ആർക്കും കഴിയും . ഷോപ്പിംഗ് ഇപ്പോൾ ഇൻസ്റ്റാഗ്രാമിലുളള ഒരു സംവിധാനമാണ് . എഫ് ( ഗ്രാഫിക്സ് ഇന്റർചേഞ്ച് ഫോർമാറ്റ് ) ടാബിൽ ലഭ്യമായ ജി . ഐ . എഫ് സ്റ്റിക്കറുകൾ അയച്ചുകൊണ്ട് ഉപയോക്താക്കൾക്ക് അവരുടെ ഇൻസ്റ്റാഗ്രാം ചാറ്റുകൾ കൂടുതൽ രസകരമാക്കാം .


ബാങ്കുകൾ ഭീമമായ തുകയുടെ കിട്ടാക്കടം എഴുതിത്തള്ളിയതിനെതിരെ ആർബിഐയ്ക്കും കേന്ദ്രസർക്കാരിനും സുപ്രീംകോടതിയുടെ രൂക്ഷവിമർശനം . വൻതുകയുടെ കിട്ടാക്കടം തിരിച്ചുപിടിയ്ക്കാനുള്ള സംവിധാനത്തിന് കാര്യമായ തകരാറുണ്ടെന്ന് സുപ്രീംകോടതി നിരീക്ഷിച്ചു . അതല്ലെങ്കിൽ ഇത്ര വലിയ തുകയുടെ കിട്ടാക്കടങ്ങൾ എഴുതിത്തള്ളേണ്ടി വരുമായിരുന്നില്ല . നിലവിലെ സംവിധാനത്തിൽ മാറ്റങ്ങൾ വരുത്തേണ്ടതുണ്ടെന്നും ചീഫ് ജസ്റ്റിസ് ടി എസ് ഠാക്കൂർ അദ്ധ്യക്ഷനായ ബെഞ്ച് വ്യക്തമാക്കി . വൻവായ്പകൾ തിരിച്ചുപിടിയ്ക്കാനുള്ള നിയമത്തിൽ സമൂലമായ മാറ്റങ്ങൾ വരുത്താനുള്ള നടപടികൾ പുരോഗമിയ്ക്കുകയാണെന്ന് കേന്ദ്രസർക്കാർ സുപ്രീംകോടതിയെ അറിയിച്ചു . ഇതുമായി ബന്ധപ്പെട്ട വിശദമായ റിപ്പോർട്ട് നൽകണമെന്ന് സുപ്രീംകോടതി കേന്ദ്രസർക്കാരിനോടും , റിസർവ് ബാങ്കിനോടും , ഇന്ത്യൻ ബാങ്ക്സ് അസോസിയേഷനോടും ആവശ്യപ്പെട്ടു . ഹൌസിംഗ് ആൻഡ് അർബൻ ഡെവലപ്മെൻറ് കോർപ്പറേഷൻ ചില കമ്പനികൾക്ക് മാത്രം നൽകിയ വായ്പകൾ എഴുതിത്തള്ളിയതിനെതിരെ നൽകിയ പൊതുതാത്പര്യഹർജിയിലാണ് സുപ്രീംകോടതിയുടെ പരാമർശം . നേരത്തേ കേസ് പരിഗണിച്ചപ്പോൾ ചെറുവായ്പയെടുത്ത കർഷകർ കടം തിരിച്ചടയ്ക്കാനാകാതെ ആത്മഹത്യ ചെയ്യുന്ന രാജ്യത്ത് കോടിക്കണക്കിന് രൂപയുടെ വായ്പ തിരിച്ചടയ്ക്കാതെ പലരും വിദേശത്തേയ്ക്ക് ഒളിച്ചോടുന്നതെങ്ങനെയെന്ന് സുപ്രീംകോടതി ചോദിച്ചിരുന്നു . കേസ് ഇനി ജൂലൈ 19 ന് പരിഗണിയ്ക്കും . അതേസമയം , ദില്ലിയിലെ ബാങ്ക് ഓഫ് ബറോഡ ശാഖ വഴി ആറായിരം കോടി രൂപയുടെ കള്ളപ്പണം കടത്തിയ കേസിൽ പ്രത്യേകാന്വേഷണസംഘം രൂപീകരിയ്ക്കണമെന്ന് സുപ്രീംകോടതി ഉത്തരവിട്ടു . ഹോങ് കോങിലേയ്ക്ക് 6172 കോടി രൂപ കയറ്റുമതിപ്പണത്തിൻറെ പേരിൽ അയച്ചുവെന്നായിരുന്നു കേസ് .


സ്മാർട്ട്ഫോൺ രംഗത്ത് കുറഞ്ഞ കാലത്തിനുള്ള തങ്ങളുടെ ശക്തമായ സാന്നിധ്യം അറിയിച്ചവരാണ് ഷവോമി . ചൈനീസ് കമ്പനിയാണെങ്കിലും ഇന്ത്യ പോലുള്ള വിപണികളിൽ ഷവോമിയുടെ ഫോണുകൾക്കും ഇലക്ട്രോണിക് ഉപകരണങ്ങൾക്കും വലിയ ഡിമാൻറ് ആണ് . അതിനിടയിലാണ് ഷവോമി തങ്ങളുടെ സ്മാർട്ട് ബൈക്ക് അടുത്ത ദിവസം പുറത്തിറക്കുന്നു എന്ന വാർത്ത വരുന്നത് . ബീയജിംഗിൽ വ്യാഴാഴ്ച പുറത്തിറക്കുന്ന ഫോൺ ഈ മാസം അവസാനത്തോടെ ഇന്ത്യയിലും അവതരിപ്പിക്കും എന്നാണ് റിപ്പോർട്ട് . ബാറ്ററിയിൽ പ്രവർത്തിക്കുന്നതായിരിക്കും സ്മാർട്ട് ബൈക്ക് . ബൈക്കിന് ഒപ്പം സ്മാർട്ട് ഡിസ്പ്ലേയും ഉണ്ട് . സ്മാർട്ട്ഫോൺ വിപണിയിലാണ് ശ്രദ്ധയെങ്കിലും മറ്റ് വിവിധ ഉപകരണങ്ങളും ചൈനയിൽ ഷവോമി പുറത്തിറക്കിയിട്ടുണ്ട് . വാട്ടർ പ്യൂരിഫെയർ , എംഐ സെറ്റോ ബോക്സ് , ഷവോമി ടിവി , റൈസ് കുക്കർ ഇങ്ങനെ നീളുന്നു ഷവോമിയുടെ ഉപകരണങ്ങൾ . ഇതേ ശ്രേണിയിലാണ് ഷവോമി ടൂവീലറും പുറത്തിറക്കുന്നത് . എന്നാൽ ഷവോമി എന്താണ് പുതിയ സ്കൂട്ടറിന് പേരിട്ടിരിക്കുന്നത് എന്ന് ഇതുവരെ വ്യക്തമല്ല .


ലോർഡ്സ് ടെസ്റ്റിൻറെ ഒന്നാം ഇന്നിംഗ്സിൽ തുടക്കത്തിലെ തകർച്ചയ്ക്കുശേഷം ലീഡെടുക്കാനുള്ള ശ്രമങ്ങൾ പാളി ഇംഗ്ലണ്ട് . ഇംഗ്ലണ്ട് ഉച്ചഭക്ഷണത്തിന് പിരിയുമ്പോൾ നാല് വിക്കറ്റിന് 89 റൺസ് എന്ന നിലയിലാണ് . ഓലി - റൂട്ട് സഖ്യത്തിൻറെ വിക്കറ്റുകളാണ് ആതിഥേയരെ വീണ്ടും പ്രതിരോധത്തിലാക്കിയത് . ഇന്ത്യയെക്കാൾ 18 റൺസ് പിന്നിലാണ് ഇംഗ്ലണ്ടിപ്പോൾ . ഒന്നാം ഇന്നിംഗ്സിൽ ഇന്ത്യയുടെ 107 റൺസ് പിന്തുടർന്ന ഇംഗ്ലണ്ടിന് മൂന്നാം ദിനത്തിൻറെ തുടക്കത്തിൽ 32 റൺസെടുക്കുന്നതിനിടെ ഓപ്പണർമാരെ നഷ്ടമായി . 21 റൺസെടുത്ത കുക്കിനെ ഇശാന്തും 11 റൺസെടുത്ത ജെന്നിംഗ്സിനെ ഷമിയും പുറത്താക്കി . നായകൻ റൂട്ടും അരങ്ങേറ്റ താരം ഓലിയും ചേർന്ന് തകർച്ചയിൽ നിന്ന് കരകയറ്റാൻ ശ്രമിച്ചെങ്കിലും 22 - ാം ഓവറിൽ പാണ്ഡ്യ വഴിത്തിരിവുണ്ടാക്കി . ഓലിയെ 28ൽ നിൽക്കേ പാണ്ഡ്യ എൽബിയിൽ കുടുക്കി . ഉച്ചഭക്ഷണത്തിന് പിരിയുന്നതിന് തൊട്ടുമുൻപത്തെ പന്തിൽ റൂട്ടിനെ ( 19 ) , എൽബിയിൽ ഷമിയും പുറത്താക്കിയതോടെ ഇംഗ്ലണ്ടിന് തിരിച്ചടി നേരിടുകയായിരുന്നു . നാല് റൺസുമായി ബെയർസ്റ്റോ ക്രീസിലുണ്ട് . എന്നാൽ ആറ് വിക്കറ്റ് ശേഷിക്കേ ലീഡ് കണ്ടെത്താൻ ഇംഗ്ലണ്ടിന് അത്ര പ്രയാസപ്പെടേണ്ടിവരില്ല .


ചെന്നൈയിൽ നടികർ തിലകം ശിവാജി ഗണേശൻറെ പ്രതിമയെച്ചൊല്ലി വീണ്ടും രാഷ്ട്രീയവിവാദം മുറുകുകയാണ് . നാളെ ശിവാജിഗണേശൻറെ സ്മാരകം ഉദ്ഘാടനം ചെയ്യുന്നതിൽ നിന്ന് മുഖ്യമന്ത്രി എടപ്പാടി പളനിസ്വാമി വിട്ടു നിൽക്കാൻ തീരുമാനിച്ചത് നടൻ കമൽഹാസൻറെ സാന്നിദ്ധ്യം മൂലമാണെന്നാണ് അഭ്യൂഹം . സംഭവം വിവാദമായതോടെ ഒ പനീർശെൽവം ഉദ്ഘാടനം നിർവഹിയ്ക്കുമെന്ന് പ്രഖ്യാപിച്ച് സർക്കാർ തലയൂരി . രാഷ്ട്രീയ വിവാദങ്ങളുടെ നടുക്കായിരുന്നു ശിവാജി ഗണേശൻറെ പ്രതിമ എന്നും . കഴിഞ്ഞ ഡിഎംകെ സർക്കാർ മറീനാ ബീച്ചിൽ സ്ഥാപിച്ച ശിവാജി പ്രതിമ ഗതാഗതതടസ്സമുണ്ടാക്കുന്നുവെന്ന് പറഞ്ഞ് എടുത്തുമാറ്റാൻ മദ്രാസ് ഹൈക്കോടതി ഉത്തരവിട്ടത് വലിയ പ്രതിഷേധത്തിനിടയാക്കിയിരുന്നു . ഇതേത്തുടർന്നാണ് അന്നത്തെ മുഖ്യമന്ത്രി ജയലളിത ശിവാജി സ്മൃതിമണ്ഡപത്തിൽ പ്രതിമ സ്ഥാപിക്കുമെന്ന് പ്രഖ്യാപിച്ചത് . ശിവാജി കുടുംബത്തിൻറെ അടുത്ത സുഹൃത്തുകൂടിയായ കമൽ ഹാസൻ ഉദ്ഘാടനപരിപാടിയ്ക്കെത്തുമെന്ന് പ്രഖ്യാപിച്ചതോടെ മുഖ്യമന്ത്രിയുൾപ്പടെയുള്ള പ്രമുഖർ പരിപാടിയിൽ നിന്ന് പിൻവാങ്ങി . സ്വന്തം പാർട്ടി പ്രഖ്യാപിയ്ക്കാൻ ലക്ഷ്യമിട്ട് അണ്ണാ ഡിഎംകെ സർക്കാരിനെതിരെ കടുത്ത വിമർശനമുയർത്തുന്ന കമൽഹാസനൊപ്പം വേദി പങ്കിടാൻ എടപ്പാടി താത്പര്യം കാണിച്ചില്ലെന്നാണ് സൂചന . നേരിട്ട അപമാനത്തിൽ പ്രതിഷേധിച്ച് ശിവാജി ഗണേശൻറെ മകനും നടനുമായ പ്രഭു സർക്കാരിന് തുറന്ന കത്തെഴുതി . ഇത് വിവാദമായതോടെയാണ് ഒ പനീർശെൽവത്തെ ഉദ്ഘാടനത്തിന് വിടുമെന്ന് എടപ്പാടി പ്രഖ്യാപിച്ചത് . ഏറെ ആരാധകരുള്ള ശിവാജിയുടെ സ്മൃതിമണ്ഡപത്തിന് ആദരവ് കിട്ടാത്തതിൽ നിരാശയുണ്ടെന്നും എന്നാൽ ഒപിഎസ് എത്തുന്നതിനെ സ്വാഗതം ചെയ്യുന്നുവെന്നും നടൻ പ്രഭു ഏഷ്യാനെറ്റ് ന്യൂസിനോട് പറഞ്ഞു . രാഷ്ട്രീയപ്രവേശം പ്രഖ്യാപിച്ചതിന് ശേഷം കമൽ ഹാസൻ രാഷ്ട്രീയക്കാർക്കൊപ്പം പങ്കെടുക്കുന്ന ആദ്യ വേദി കൂടിയാകും ഇത് .


സിഡ്നി ക്രിക്കറ്റ് ടെസ്റ്റിൽ ഇന്ത്യക്ക് രണ്ടാം വിക്കറ്റ് നഷ്ടം . തുടർച്ചയായ മൂന്നാം ഇന്നിംഗ്സിലെ രണ്ടാം അർദ്ധ സെഞ്ചുറി നേടിയ ഓപ്പണർ മായങ്ക് അഗർവാൾ 112 പന്തിൽ 77 റൺസെടുത്ത് പുറത്തായി . സ്പിന്നർ നഥാൻ ലിയോണിനാണ് വിക്കറ്റ് . നേരത്തെ തുടക്കത്തിലെ സഹ ഓപ്പണർ രാഹുലിനെ ഹേസൽവുഡ് മടക്കിയിരുന്നു . ഒടുവിൽ റിപ്പോർട്ട് ലഭിക്കുമ്പോൾ രണ്ട് വിക്കറ്റിന് 140 റൺസ് എന്ന നിലയിലാണ് ഇന്ത്യ . പൂജാരയും ( 39 ) കോലിയുമാണ് ( 10 ) ക്രീസിൽ . പരമ്പരയിലെ മോശം പ്രകടനം സിഡ്നിയെ ആദ്യ ഇന്നിംഗ്സിലും തുടരുകയായിരുന്നു രാഹുൽ . ആറ് പന്തിൽ ഒമ്പത് റൺസെടുത്ത രാഹുലിനെ രണ്ടാം ഓവറിൽ പേസർ ഹേസൽവുഡ് സ്ലിപ്പിൽ ഷോൺ മാർഷിൻറെ കൈകളിലെത്തിച്ചു . എന്നാൽ തൻറെ രണ്ടാം മത്സരത്തിലും മികവ് തുടർന്ന അഗർവാളും ' രണ്ടാം വൻമതിൽ ' പൂജാരയും ചേർന്ന് ഇന്ത്യയെ അധികം വിക്കറ്റ് നഷ്ടങ്ങളില്ലാതെ ഉച്ചഭക്ഷണംവരെ ഇന്ത്യയെ നയിച്ചു . ഉച്ചഭക്ഷണശേഷം ആവേശം അൽപം അതിരുകടന്നത് മായങ്കിന് വിനയായി . ഉച്ചഭക്ഷണത്തിന് പിരിഞ്ഞപ്പോൾ ഇന്ത്യ ഒരു വിക്കറ്റിന് 69 റൺസ് എന്ന നിലയിലായിരുന്നു . രണ്ടാം സെഷനിൽ അർദ്ധ സെഞ്ചുറിക്ക് പിന്നാലെ മായങ്ക് ഇന്നിംഗ്സിന് വേഗം കൂട്ടി . 34 - ാം ഓവറിലെ നാലാം പന്തിൽ ലിയോണെ ബൌണ്ടറിക്ക് മുകളിലൂടെ പായിച്ചു . എന്നാൽ ഒരു പന്തിൻറെ ഇടവേളയിൽ വീണ്ടും കടന്നാക്രമിക്കാൻ ശ്രമിച്ചപ്പോൾ ലോങ് ഓണിൽ സ്റ്റാർക്ക് പിടിച്ച് പുറത്തായി . പരമ്പരാഗതമായി സ്പിന്നിനെ തുണയ്ക്കുന്ന സിഡ്നി ഗ്രൌണ്ടിൽ രണ്ട് പേസർമാരുമായാണ് ഇന്ത്യ കളിക്കുന്നത് . മുഹമ്മദ് ഷമിയും ജസ്പ്രീത് ബൂംമ്രയുമാണ് ടീമിലെ പേസർമാർ . ആർ അശ്വിന് അവസാന ഇലവനിൽ സ്ഥാനം പിടിക്കാനാകാതെ പോയപ്പോൾ ജഡേജയ്ക്കൊപ്പം കുൽദീപ് ടീമിലെത്തി . നാട്ടിലേക്ക് മടങ്ങിയ രോഹിത് ശർമ്മയ്ക്ക് പകരക്കാരനായാണ് രാഹുൽ ടീമിലെത്തിയത് . ഉമേഷ് യാദവിനുമ അവസാന 11ൽ ഇടംപിടിക്കാനായില്ല .


ബോളിവുഡിലെ മുൻനിര നായികമാരിൽ ഒരാളാണ് കത്രീന കൈഫ് . പ്രിയങ്ക ചോപ്ര , ദീപിക പദുക്കോൺ , കങ്കണ റണൌത് എന്നീ താരങ്ങളാണ് നിലവിൽ നായികമാരായി തിളങ്ങുന്നതെങ്കിലും വൻ തിരിച്ചുവരവിന് ഒരുങ്ങുകയാണ് കത്രീന കൈഫ് . എന്തായാലും ഇപ്പോൾ കത്രീന കൈഫിന്റെ ഫോട്ടോഷൂട്ടിന്റെ വീഡിയോ വൈറലാകുകയാണ് . ഹിന്ദോസ്ഥാൻ എന്ന ചിത്രത്തിലാണ് കത്രീന കൈഫ് ഇപ്പോൾ അഭിനയിച്ചുകൊണ്ടിരിക്കുന്നത് . വിജയ് കൃഷ്ണ ആചാര്യ ആണ് ചിത്രം സംവിധാനം ചെയ്യുന്നത് . അമിതാഭ് ബച്ചൻ , ആമിർ ഖാൻ എന്നിവരാണ് നായകൻമാർ . കത്രീന കൈഫ് അഭിനയിക്കുന്ന മറ്റൊരു ചിത്രം ഷാരൂഖ് ഖാന്റെ സീറോ ആണ് . ആനന്ദ് എൽ റായ് ആണ് ചിത്രം സംവിധാനം ചെയ്യുന്നത് .


സാങ്കേതിക വിദ്യയുടെ വളർച്ചയുടെ കാലഘട്ടത്തിൽ എല്ലാം കമ്പ്യുട്ടറും മൊബൈലുമായി ബന്ധപ്പെട്ടാണ് കിടക്കുന്നത് . ഇൻറർനെറ്റിൻറെ ലോകത്തെ ചതിക്കുഴിക്കൾ സാങ്കേതിക വിദ്യയുടെ വളർച്ചയോളം തന്നെയുണ്ട് . തട്ടിപ്പിൻറെ പുതിയ വഴികളെല്ലാം ഹൈടെക്കാണ് . എടിഎമ്മുകളിൽ നിന്നും ഇൻറർനെറ്റ് ബാങ്കിംഗുകളിൽ നിന്നെല്ലാം പണം തട്ടുന്ന വാർത്തകൾ സുപരിചിതമാണ് . ഇപ്പോഴിതാ സിം വഴിയുള്ള തട്ടിപ്പും ഹൈടെക് മോഷണങ്ങളിൽ തുടർക്കഥയാകുകയാണ് . ദില്ലി , കൊൽക്കത്ത , ബംഗലുരു എന്നിവടങ്ങളിലെ സൈബർ സെല്ലുകളിൽ സിം തട്ടിപ്പുമായി ബന്ധപ്പെട്ട് നിരവധി പരാതികളാണ് ഇതിനകം രേഖപ്പെടുത്തിയിരിക്കുന്നത് . പുണെയിൽ ഒരാൾക്ക് ഒരു ലക്ഷത്തോളം രൂപ സിം തട്ടിപ്പിലൂടെ നഷ്ടമായതാണ് ഇത്തരം പരാതികളിൽ ഏറ്റവും പുതിയത് . 93 , 500 രൂപ നഷ്ടമായെന്നാണ് പുണെയിലെ പരാതിക്കാരൻ പറയുന്നത് . സിം കാർഡ് പ്രവർത്തനരഹിതമാകുമെന്ന് പറഞ്ഞ് ഫോൺ വന്ന ശേഷമായിരുന്നു തട്ടിപ്പെന്നാണ് പൊലീസ് പറയുന്നത് . ഡിജിറ്റൽ ലോകത്തെ നിരക്ഷരരെയാണ് തട്ടിപ്പ് സംഘം പ്രധാനമായും നോട്ടമിടുന്നത് . ഇവരുടെ അറിവില്ലായ്മയെ തട്ടിപ്പ് സംഘം ഉപയോഗപ്പെടുത്തുകയാണ് . പ്രായമായവർ മാത്രമല്ല , നഗരങ്ങളിലെ ടെക്കികൾ പോലും ഇത്തരം തട്ടിപ്പിന് ഇരയായിട്ടുണ്ടെന്നതാണ് ഞെട്ടിക്കുന്ന മറ്റൊരു സത്യം . പലവിധത്തിലുള്ള സിം തട്ടിപ്പാണ് ഇത്തരം സംഘങ്ങൾ നടത്തുന്നത് . മുൻ കരുതൽ എന്ന നിലയിൽ താഴെ പറയുന്ന 11 കാര്യങ്ങൾ ഏവർക്കും ഗുണമാകും . 1 സിം സ്വാപ് എന്നതാണ് ഇത്തരം തട്ടിപ്പുകളിലെ പ്രധാന രീതി . നമ്മൾ ഉപയോഗിക്കുന്ന സിം കാർഡിൻറെ പ്രോഗ്രാം മാറ്റി മറ്റൊന്നാക്കും . അതായത് സിം ഡ്യൂപ്ലിക്കേഷൻ . സിം നഷ്ടമായാൽ ഒഫിഷ്യലി നമ്മൾ ഡ്യൂപ്ലിക്കേറ്റ് സിം എടുക്കുന്നതിന് സമാനമാണ് ഇത് . പുതിയൊരു സിം കാർഡ് നമ്മളുടെ നമ്പരിൽ ഉണ്ടാക്കും . ശേഷം നമ്മളുടെ സിം കാർഡ് പ്രവർത്തനരഹിതമാകുകയും സിഗ്നൽ ലഭ്യമാകാതിരിക്കുകയും ചെയ്യും . 2 ഇത്തരം രീതിയിലൂടെ തട്ടിപ്പ് സംഘത്തിന് നമ്മളുടെ സിമ്മുമായി കണക്ട് ചെയ്തിട്ടുള്ള വിവരങ്ങൾ ലഭ്യമാകും . അങ്ങനെ ഒ ടി പി അടക്കമുള്ളവ പുതിയ സിം കയ്യിലുള്ളവർക്ക് ലഭ്യമാകും . ഇതിലൂടെ ബാങ്ക് ട്രാൻസ്ഫറും ഓൺലൈൻ ഷോപ്പിംഗുമെല്ലാം സുഗമമായി നടക്കും . ഇത്തരം തട്ടിപ്പുകളിൽ നിന്ന് രക്ഷനേടാൻ വലിയ ജാഗ്രത പുലർത്തുക . 3 പ്രസ് 1 കോളുകൾ ശ്രദ്ധിക്കുക - സ്വിം സ്വാപിനായുള്ള പ്രധാന വഴികളിലൊന്നാണ് ഇത് . ഫോൺ കോളിലൂടെ ' ഒന്ന് ' അമർത്താൻ ആവശ്യപ്പെടും . നമ്മൾ അനുസരിച്ചാൽ തട്ടിപ്പ് സംഘത്തിന് നമ്മളുടെ സിമ്മിൻറെ ഡൂപ്ലിക്കേറ്റ് ഉണ്ടാക്കാൻ സാധിക്കും . സിം സ്വാപ് നമ്മൾ ആവശ്യപ്പെടുന്നതാണെന്ന ധാരണയിൽ ടെലിക്കോം കമ്പനികൾ അനുവാദം നൽകും . സിം നഷ്ടമായാൽ ഒഫിഷ്യലി നമ്മൽ ഡ്യൂപ്ലിക്കേറ്റ് സിം എടുക്കുന്നതിന് സമാനമാണ് ഇത് . അതിനാൽ തന്നെ ടെലിക്കോം കമ്പനികൾക്ക് തട്ടിപ്പ് കണ്ടെത്താനാകില്ല . 4 പ്രമുഖ ടെലിക്കോം കമ്പനികളുടെ എക്സിക്യൂട്ടീവ് എന്ന നിലയിൽ കോളുകൾ വരാം . എയർടെൽ , ജിയോ , ഐഡിയ , വോഡഫോൺ എന്നിവയിൽ നിന്നാണ് വിളിക്കുന്നതെന്ന് പരിചയപ്പെടുത്തും . കോൾ നഷ്ടമാകുന്ന , സിഗ്നൽ നഷ്ടമാകുന്ന തുടങ്ങി മറ്റേതെങ്കിലും പരാതിയുണ്ടോ എന്ന ചോദിച്ച ശേഷം അവർ ഉദ്ദേശിച്ച ലക്ഷത്തിലേക്ക് നമ്മളെ എത്തിക്കും . ഇത്തരം കോളുകളെ ജാഗ്രതയോടെ കാണുക . 5 20 അക്ക യുണീക്ക് സിം നമ്പർ - പ്രമുഖ ടെലിക്കോം കമ്പനികളുടെ എക്സിക്യൂട്ടീവ് എന്ന നിലയിൽ കോളുകൾ വിളിച്ച ശേഷം നമ്മളുടെ സിമ്മിൻറെ ഇരുപതക്ക യുണീക്ക് നമ്പർ ചോദിക്കും . അത് ലഭിച്ചുകഴിഞ്ഞാൽ തട്ടിപ്പ് എളുപ്പത്തിലാകും . 6 സിം സ്വാപ് സാധ്യമായാൽ - നമ്മളുടെ സിം കാർഡ് പ്രവർത്തന രഹിതമാകുകയോ സിഗ്നൽ കാണിക്കാതിരിക്കുകയോ ചെയ്താൽ ആരോ നമ്മളുടെ സിം സ്വാപ് ചെയ്തുവെന്ന് തിരിച്ചറിയണം . തട്ടിപ്പ് നടത്തുന്നവരുടെ കയ്യിൽ നമ്മളുടെ ഡ്യൂപ്ലിക്കറ്റ് സിം വർക്ക് ചെയ്തു തുടങ്ങുമ്പോഴാണ് നമ്മളുടെ കയ്യിലുള്ള സിം പ്രവർത്തന രഹിതമാകുയോ സിഗ്നൽ കാണിക്കാതിരിക്കുകയോ ചെയ്യുന്നത് . 7 സിം സ്വാപ് ചെയ്താൽ എങ്ങനെ പണം നഷ്ടമാകും - തട്ടിപ്പ് സംഘം നമ്മളുടെ വ്യക്തി വിവരങ്ങളും ബാങ്കിംഗ് വിവരങ്ങളും ഇതിനകം സ്വന്തമാക്കിയിട്ടുണ്ടാകും . സിം കൂടി കിട്ടുന്നതോടെ അതുപയോഗിച്ച് ഓൺലൈൻ വഴി പണ കൈമാറ്റമടക്കമുള്ളവ സാധ്യമാകും . പ്രത്യേകിച്ചും ബാങ്കിൽ നിന്നുള്ള ഒ ടി പി അവരുടെ കൈയ്യിലുള്ള ഡ്യൂപ്ലിക്കേറ്റ് സിമ്മിൽ ലഭ്യമാകുന്ന സാഹചര്യത്തിൽ തട്ടിപ്പ് അനാസായമാകും . 8 ഫോണിലൂടെ ഒരിക്കലും ആധാർ വിവരങ്ങൾ കൈമാറരുത് - തട്ടിപ്പ് സംഘത്തിന് നമ്മളുടെ ബാങ്കിംഗ് വിവരങ്ങൾ ഏറ്റവും അനായാസം ലഭിക്കുന്നത് ആധാർ നമ്പറിലൂടെയാകും . അതുകൊണ്ടുതന്നെ ആധാർ വിവരങ്ങൾ ഒരിക്കലും ഫോണിലൂടെ കൈമാറരുത് . 9 അജ്ഞാതമായ കോളുകൾ തുടർച്ചയാകുമ്പോൾ ഫോൺ സ്വിച്ച് ഓഫാക്കരുത് - സിം സ്വാപ് ചെയ്യുന്ന തട്ടിപ്പ് സംഘം തുടർച്ചയായി വിളിക്കുകയാണെങ്കിൽ ഫോൺ ഒരിക്കലും സ്വിച്ച് ഓഫ് ആക്കരുത് . കാരണം പുതിയ ഒരു സിം ആക്ടിവേറ്റാക്കാൻ സാധാരണ ഗതിയിൽ നാല് മണിക്കൂറാണ് ടെലിക്കോം കമ്പനികൾ എടുക്കാറുള്ളത് . ഈ സമയം മുൻകൂട്ടി കണ്ടാണ് തട്ടിപ്പ് സംഘം നമ്മളെ തുടർച്ചയായി വിളിക്കുന്നത് . കാരണം ശല്യം സഹിക്കവയ്യാതെ നമ്മൾ ഫോൺ സ്വിച്ച് ഓഫ് ചെയ്താൽ ഒരു പക്ഷെ ടെലിക്കോം കമ്പനിയിൽ നിന്നുള്ള യഥാർത്ഥ കോൾ നമുക്ക് ലഭിക്കാതിരിക്കാം . ഇതാണ് തട്ടിപ്പ് സംഘത്തിൻറെ ലക്ഷ്യം . 10 പ്രായമായവരാണ് കൂടുതലും ഇരകളാകാറുള്ളത് - ഡിജിറ്റൽ ലോകത്തെക്കുറിച്ച് വലിയ ധാരണയൊന്നുമില്ലാത്ത പ്രായമായവരെയാണ് തട്ടിപ്പ് സംഘം പ്രധാനമായും ലക്ഷ്യം വയ്ക്കുന്നത് . ഇവരെയാകുമ്പോൾ പെട്ടന്ന് തെറ്റിദ്ധരിപ്പിക്കാം എന്നതാണ് കാര്യം . അതുകൊണ്ടുതന്നെ അത്തരക്കാർ അതീവ ജാഗ്രത പുലർത്തണം . 11 പാസ് വേർഡ് മാറ്റുക - ഇടയ്ക്കിടയ്ക്ക് ഇൻറർനെറ്റ് ബാങ്കിംഗിൻറെയടക്കം പാസ് വേർഡ് മാറ്റുന്നത് നല്ലതാണ് . മാത്രമല്ല ട്രാൻസാക്ഷനുകളെക്കുറിച്ച് എന്തെങ്കിലും സംശയം തോന്നിയാൽ ബാങ്കുമായി എത്രയും വേഗം ബന്ധപ്പെടുക .


ചരക്ക് ഗതാഗത വളർച്ച നിരക്കിൽ കൊച്ചി തുറമുഖത്തിന് രാജ്യത്ത് രണ്ടാം സ്ഥാനം . രാജ്യത്തെ 13 മേജർ തുറമുഖങ്ങളുടെ പട്ടികയിലാണ് കൊച്ചിക്ക് രണ്ടാം സ്ഥാനം ലഭിച്ചത് . ഏപ്രിൽ മുതൽ സെപ്റ്റംബർ വരെയുളള കാലയിളവിൽ 11.51 ശതമാനം വളർച്ച നേടിയാണ് കൊച്ചി രണ്ടാം സ്ഥാനം നേടിയെടുത്തത് . തൂത്തുക്കുടി കാമരാജർ തുറമുഖമാണ് ഏറ്റവും മികച്ച വളർച്ച നിരക്ക് പ്രകടിപ്പിച്ചത് . 19 . 66 ശതമാനമാണ് തൂത്തുക്കുടി തുറമുഖത്തിൻറെ വളർച്ച നിരക്ക് . രാജ്യത്തെ മേജർ തുറമുഖങ്ങളുടെ മൊത്തം വളർച്ച നിരക്ക് 5.12 ശതമാനം മാത്രമാണ് . പാരദ്വീപ് ( 11.12 ശതമാനം ) , ഹാൽദിയ ( 10.07 ശതമാനം ) , കണ്ട്ല ദീൻദയാൽ ( 10.03 ) വിശാഖപട്ടണം എന്നിവയാണ് തൂത്തുക്കുടിയെയും കൊച്ചിയെയും കൂടാതെ വളർച്ച നിരക്ക് പ്രകടിപ്പിച്ച മറ്റ് തുറമുഖങ്ങൾ . മൊത്തം ഒൻപത് തുറമുഖങ്ങളാണ് വളർച്ച പ്രകടിപ്പിച്ചത് . 343 . 26 മില്യൺ ടൺ ചരക്കാണ് മേജർ തുറമുഖങ്ങൾ കൈകാര്യം ചെയ്തത് . പോയ വർഷം ഇതേകാലയിളവിൽ മൊത്തം കൈകാര്യം ചെയ്തത് 326.54 മില്യൺ ടൺ ചരക്കാണ് . കൊച്ചി 15.91 മില്യൺ ടൺ ചരക്കാണ് കൈകാര്യം ചെയ്തത് . സെപ്റ്റംബറിൽ മാത്രം കൊച്ചിയിലൂടെ കടന്നുപോയത് 27.65 ലക്ഷം ടൺ ചരക്ക് . ചരക്ക് കൈമാറ്റ വളർച്ച നിരക്ക് മുൻ വർഷത്തേക്കാൾ 18.55 ശതമാനം കൂടുതലാണ് .


രണ്ടു വർഷങ്ങൾക്കു മുമ്പ് പോസ്റ്റ് ചെയ്ത തൻറെ ഒരു ചിത്രം എഡിറ്റ് ചെയ്ത് പ്രചരിപ്പിച്ചവർക്കെതിരെ ടെലിവിഷൻ അവതാരക അശ്വതി ശ്രീകാന്ത് . ഫെയ്സ്ബുക്കിൽ രണ്ടു വർഷം മുമ്പ് പോസ്റ്റ് ചെയ്ത ഒരു ഫോട്ടോ എഡിറ്റ് ചെയ്ത് മറ്റു പേജുകളിൽ ഉപയോഗിക്കുന്നത് തന്റെ ശ്രദ്ധയിൽപ്പെട്ടുവെന്നും അതിനാൽ തന്നെ ഇഷ്ടപ്പെടുന്നവരുടെ അറിവിലേയ്ക്കായി മാത്രം ഇതു തുറന്നു പറയുന്നുവെന്നുമാണ് അശ്വതി ഫെയ്സ്ബുക്കിൽ കുറിച്ചത് . അശ്വതിയുടെ പോസ്റ്റിൻറെ പൂർണ്ണരൂപം രണ്ടുകൊല്ലം മുന്പ് ഇതേ പേജിൽ ഞാൻ പോസ്റ്റ് ചെയ്തിരുന്നൊരു ഫോട്ടോയാണിത് . ഇത് വളരെ ബുദ്ധിമുട്ടി എഡിറ്റ് ചെയ്ത് മറ്റൊരു രൂപത്തിലാക്കി ചില പേജുകളിൽ അപ്ലോഡ് ചെയ്തത് ശ്രദ്ധയിൽ പെട്ടിരുന്നു . അത് ചെയ്ത മാന്യമാരോട് എനിക്ക് ഒന്നും പറയാനില്ല . . . മറിച്ച് അത് കണ്ടിട്ട് അശ്വതി എന്താ ഇങ്ങനെയൊരു ഫോട്ടോ പോസ്റ്റ് ചെയ്തതെന്ന് ഓർക്കുന്ന , എന്നെ ഇഷ്ട്ടപ്പെടുന്നവരോട് പറയാനുണ്ട് . . . സോഷ്യൽ മീഡിയയിൽ കിട്ടിയേക്കാവുന്ന ശ്രദ്ധയ്ക്കോ ലൈക്കുകൾക്കോ വേണ്ടി എൻറെ അന്തസ്സ് കളയാൻ തൽക്കാലം ഞാൻ ഉദ്ദേശിച്ചിട്ടില്ല . . . അതുകൊണ്ട് അത്തരത്തിൽ എന്തെങ്കിലും ശ്രദ്ധയിൽ പെട്ടാൽ ദയവായി പ്രതികരിക്കുക , എന്നെ അറിയിക്കുക . . .


റിയലൻസ് ജിയോ 4ജി നെറ്റ്വർക്ക് വിപണിയിൽ മെല്ലെ പിടിമുറുക്കുകയാണ് . വമ്പൻ ഓഫറുകളായാണ് ജിയോ എത്തുന്നത് . ജിയോ അവതരിപ്പിക്കുന്ന പോർട്ടബിൾ വൈഫൈ ഹോട്ട്സ്പോട്ടാണ് ' ജിയോഫൈ ' . സ്വന്തമാക്കുന്നവർക്ക് ആദ്യ മൂന്നു മാസം സൌജന്യ അൺലിമിറ്റഡ് 4ജി സേവനമാണ് റിലയൻസ് വാഗ്ദാനം ചെയ്യുന്നത് . റിലയൻസ് ഡിജിറ്റൽ സ്റ്റോറുകളിൽ നിന്ന് 2,899 രൂപ നൽകി ' ജിയോഫൈ 2 ' വാങ്ങാനാകും . ' ജിയോഫൈ ' ഹോട്ട്സ്പോട്ടിൻറെ പ്രത്യേകതകൾ ഒരു കീചെയിൻ വലിപ്പത്തിലുള്ള ഉപകരണമാണ് ഇത് . ഈ ഉപകരണം ഓൺ ചെയ്യുന്നതിനും ഓഫ് ചെയ്യുന്നതിനുള്ള ഒരു ബട്ടൻ അടക്കം അഞ്ച് ഇൻഡിക്കേറ്ററുകളാണ് ഇതിലുള്ളത് . നെറ്റ്വർക്ക് കണക്ഷൻ , വൈഫൈ കണക്ടിവിറ്റി , മൊബൈൽ ഡാറ്റ , ഡബ്ല്യുപിഎസ് എന്നിവയുടെ പ്രവർത്തനം സൂചിപ്പിക്കുന്നതിനാണ് ഈ നാലു ഇൻഡിക്കേറ്ററുകൾ . ഇതിനു പുറമെ ഡിവൈസിന്റെ ചാർജ് കാണിക്കുന്നതിന് മറ്റൊരു ഇൻഡിക്കേറ്ററുമുണ്ട് . പവർ ബട്ടൻ ഓൺ ചെയ്തു കഴിഞ്ഞ് സെക്കന്റുകൾക്കുള്ളിൽ തന്നെ ലാപ്ടോപ്പോ സ്മാർട്ട്ഫോണോ ടാബ്ലെറ്റോയൊക്കെയുമായും ജിയോഫൈ 2 നെ ബന്ധിപ്പിക്കാനാകും . ഒരേസമയം , 20 ലേറെ ഡിവൈസുകളിലേക്ക് വൈഫൈ വഴി ഇന്റർനെറ്റ് എത്തിക്കാൻ ജിയോഫൈ 2 ന് കഴിയുമെന്നാണ് റിലയൻസ് അവകാശപ്പെടുന്നത് . ഓഫറുകൾ ജിയോഫൈയിൽ സൌജന്യ ജിയോ സിം കാർഡ് , 90 ദിവസത്തേക്ക് സൌജന്യ പരിധിയില്ലാ 4ജി ഇന്റർനെറ്റ് സൌകര്യം , എച്ച്ഡി വോയ്സ് കോളിങ് തുടങ്ങിയവയൊക്കെയാണ് ജിയോഫൈ 2 സ്വന്തമാക്കിയാൽ ഉപഭോക്താവിന് ലഭിക്കുക ശ്രദ്ധിക്കേണ്ട കാര്യങ്ങൾ റിലയൻസ് സിമ്മിൻറെ റേഞ്ച് നോക്കി വേണം ജിയോഫൈ വാങ്ങാൻ . അടുത്തുള്ള റിയലൻസ് ഡിജിറ്റൽ , റിലയൻസ് ഡിജിറ്റൽ എക്സ്പ്രസ് മിനി സ്റ്റോറുകളിൽ നിന്നു ജിയോഫൈ വാങ്ങാൻ കഴിയും . ഒരു പാസ്പോർട്ട് സൈസ് ഫോട്ടോ , തിരിച്ചറിയൽ രേഖ , അഡ്രസ് പ്രൂഫ് എന്നിവയുമായി എത്തിയാൽ ആർക്കും ജിയോഫൈ 2 സ്വന്തമാക്കാം . ജിയോഫൈ 2 വാങ്ങുന്നതിനു മുമ്പ് ഫോം പൂരിപ്പിച്ച് നൽകണം . തുടർന്ന് ടെലിവേരിഫിക്കേഷനായി 180089011977 എന്ന നമ്പറിലേക്ക് വിളിക്കണം . വെറും നാലു മണിക്കൂറിനുള്ളിൽ ജിയോഫൈ 2 ആക്ടിവേറ്റ് ചെയ്യാൻ കഴിയും . ജിയോഫൈ 2 വാങ്ങുന്നതിന് 2899 രൂപയാണ് റിയലൻസ് ഈടാക്കുന്നത് . പരീക്ഷണാടിസ്ഥാനത്തിലുള്ള വിൽപ്പനയായതിനാൽ കൃത്യമായ പ്ലാനുകളോ നിരക്കുകളോ റിയലൻസ് പ്രഖ്യാപിച്ചിട്ടില്ല . നെറ്റ്വവർക്ക് പൂർണ്ണതോതിൽ പ്രവർത്തനം ആരംഭിച്ച ശേഷം ജിയോഫൈയുടെ നിശ്ചയിക്കുന്ന നിരക്ക് എത്രയാകുമെന്ന കാര്യം റിലയൻസ് പ്രഖ്യാപിക്കുക .


ചാറ്റിങ് നടത്തിയ വീഡിയോയിലൂടെ സാമൂഹിക മാധ്യമങ്ങളിൽ താരമായ പത്തോൻപത് വയസുകാരനായ സൌദി യുവാവ് ‘അബൂസിൻ’ അറസ്റ്റിലായി . ദേശ സുരക്ഷയും സൌദിയുടെ മൂല്യങ്ങളും കാത്തുസൂക്ഷിക്കുന്നതിന് അനിവാര്യമായ നടപടി എന്ന നിലക്കാണ് അറസ്റ്റെന്ന് പൊലീസ് വക്താവ് അറിയിച്ചു . അമേരിക്കക്കാരിയായ ക്രിസ്റ്റീന എന്ന കൌമാരക്കാരിയുമായാണ് അബൂസിൻ ചാറ്റിംഗ് നടത്തിയത് . മൂല്യങ്ങൾക്ക് നിരക്കാത്ത രീതിയിൽ ഓൺലൈനിൽ ദൃശ്യങ്ങൾ പ്രചരിപ്പിച്ചതിനാണ് നിയമ നടപടിയെന്ന് അധികൃതർ അറിയിച്ചു . യുവാവിനെ തുടർ നിയമ നടപടിക്കായി പബ്ളിക് പ്രോസിക്യൂഷന് കൈമാറും . ഇംഗ്ളീഷ് അറിയാത്ത അബൂസിൻറെയും അറബി അറിയാത്ത ക്രിസ്റ്റീനയുടെയും ചാറ്റിങ് സാമൂഹിക മാധ്യമങ്ങളിൽ വൈറലായിരുന്നു . ലക്ഷക്കണക്കിന് ആളുകളാണ് ഇത് കണ്ടത് . ഓൺലൈൻ പത്രങ്ങളിലും ചാനലുകളിലും അബൂസിൻ നിറഞ്ഞു നിന്നു . പിന്നീട് മറ്റ് പെൺകുട്ടികളുമായുള്ള അബൂസിൻറെ ചാറ്റിങ് വീഡിയോകളും പ്രചരിച്ചിരുന്നു .


അമേരിക്കൻ പ്രസിഡന്റ് തെരഞ്ഞെടുപ്പിനൊരുങ്ങുന്ന ഡെമോക്രാറ്റിക് സ്ഥാനാർഥി ഹില്ലരി ക്ലിൻറൻറെ പ്രചാരണ വിഭാഗം ചെയർമാൻ ജോൺ പോഡെസ്റ്റയുടെ ഇമെയിലുകൾ ചോർന്നത് വിവാദമാകുന്നു . വിക്കിലീക്സ് ആണ് ജോൺ പോഡെസ്റ്റയുടെ ഇ - മെയിലുകൾ പുറത്തുവിട്ടത് . ഹില്ലരിയുടെ സ്വകാര്യ സെർവറിൽ നിന്ന് നീക്കം ചെയ്യപ്പെട്ട 350 ഇമെയിലുകൾ സ്റ്റേറ്റ് ഡിപ്പാർട്ട്മെൻറ് പ്രസിദ്ധീകരിച്ച അതേദിവസമാണ് പോഡെസ്റ്റയുടെ ഇമെയിലുകൾ പ്രത്യക്ഷപ്പെട്ടത് . 2008–16 കാലയളവിൽ അയച്ച പോഡെസ്റ്റയുടെ രണ്ടായിരത്തോളം ഇമെയിലുകളാണ് വിക്കിലീക്സ് പുറത്തുവിട്ടത് . എന്നാൽ അമേരിക്കൻ സുരക്ഷ ഏജൻസികൾ ഈ ഇ - മെയിൽ ചോർച്ചയ്ക്ക് കുറ്റപ്പെടുത്തുന്നത് റഷ്യയെ ആണ് . സിറിയ അടക്കമുള്ള വിഷയങ്ങളിൽ അമേരിക്കയുമായി ഇടഞ്ഞ റഷ്യ അമേരിക്കൻ പ്രസിഡൻറ് തെരഞ്ഞെടുപ്പിൽ ഇടപെടാനുള്ള ശ്രമം ആണ് ഇതെന്നാണ് അമേരിക്കൻ സൈബർ സെക്യൂരിറ്റി വക്താക്കളുടെ വാദം . അമേരിക്കയെ ലക്ഷ്യമിട്ട് പ്രത്യേക ഹാക്കർ സംഘത്തെ തന്നെ റഷ്യ നിയോഗിച്ചിട്ടുണ്ടെന്നാണ് ആരോപണം . ലോകത്ത് തന്നെ ഏറ്റവും വിനാശകാരികളായ ഹാക്കർമാർ റഷ്യയിൽ നിന്നാണ് . എന്നാൽ അമേരിക്കയിലെ എത്തിക്കൽ ഹാക്കർമാരുടെ സഹായം റഷ്യതേടുന്നു എന്നും അമേരിക്കൻ സൈബർ സുരക്ഷ വൃത്തങ്ങൾക്ക് സൂചനയുണ്ട് . നേരത്തെ , ബേണി സാൻഡേഴ്സിനെ ഒതുക്കാൻ പാർട്ടിയുടെ ഉന്നതതലത്തിൽ ഗുഢാലോചന നടന്നുവെന്നു തെളിയിക്കുന്ന ഇമെയിലുകൾ വിക്കിലീക്സ് പുറത്തുവിട്ടിരുന്നു . ഇത് റഷ്യൻ ഹാക്കർമാരാണ് ചോർത്തിയത് എന്നാണ് അമേരിക്ക പറഞ്ഞത് . എന്നാൽ ബേണി തന്നെ ഹില്ലരിക്കു പിന്തുണയുമായി എത്തിയത് അന്ന് മെയിലുകൾ കൂടുതൽ പ്രശ്നങ്ങൾ ഉണ്ടാക്കുന്നത് തടയുകയായിരുന്നു . ദീർഘകാലമായി ഹില്ലരിയുടെ സഹപ്രവർത്തകനായി പ്രവർത്തിക്കുകയാണ് പോഡെസ്റ്റ . 1998–2001 കാലയളവിൽ അന്നത്തെ പ്രസിഡന്റായിരുന്ന ബിൽ ക്ലിന്റന്റെ ചീഫ് ഓഫ് സ്റ്റാഫായും അദ്ദേഹം പ്രവർത്തിച്ചിരുന്നതായി വിക്കിലീക്സ് വെബ്സൈറ്റിൽ പറയുന്നു . സൈറ്റിൻറെ പത്താം വാർഷികത്തോടനുബന്ധിച്ച് കൂടുതൽ ഇമെയിലുകൾ പുറത്തുവിടുമെന്നും വീക്കിലീക്സ് മുന്നറിയിപ്പ് നൽകുന്നു . എന്നാൽ അമേരിക്കൻ ആരോപണം റഷ്യ തള്ളി , വിക്കിലീക്സ് ഒരു സ്വതന്ത്ര്യസംഘടനയാണെന്നും അതുമായി റഷ്യയ്ക്ക് യാതോരു ബന്ധമില്ലെന്നും റഷ്യൻ വിദേശകാര്യ വക്താവ് മോസ്കോയിൽ അറിയിച്ചു .


അരങ്ങേറ്റ ചിത്രമായ ' ആദി ' ക്ക് ശേഷം പ്രണവ് മോഹൻലാൽ നായകനാവുന്ന ' ഇരുപത്തിയൊന്നാം നൂറ്റാണ്ടി ' ൽ ഗോകുൽ സുരേഷും അഭിനയിക്കുന്നുവെന്ന വാർത്ത നേരത്തേ പുറത്തുവന്നിരുന്നു . പ്രണവും ഗോകുലും ഒത്തുള്ള ചിത്രങ്ങൾ നേരത്തേ സോഷ്യൽ മീഡിയയിൽ പ്രചരിച്ചെങ്കിൽ കഴിഞ്ഞ നവംബറിൽ ഗോകുൽ തന്നെയാണ് റിപ്പോർട്ടുകൾക്ക് സ്ഥിരീകരണം നൽകിയത് . ഇപ്പോഴിതാ ഇരുവരും ഒരുമിച്ചുള്ള പോസ്റ്ററും പുറത്തുവന്നിരിക്കുകയാണ് . സ്ക്രീനിൽ പ്രേക്ഷകർ മുൻപ് കണ്ടിട്ടുള്ള ഒരു സുരേഷ് ഗോപി മാനറിസത്തിലാണ് ഗോകുൽ സുരേഷിനെ സംവിധായകൻ പ്രണവിനൊപ്പം പോസ്റ്ററിൽ അവതരിപ്പിച്ചിരിക്കുന്നത് . കെ മധുവിന്റെ സംവിധാനത്തിൽ 1987ൽ പുറത്തുവന്ന സൂപ്പർഹിറ്റ് ചിത്രം ' ഇരുപതാം നൂറ്റാണ്ടു ' മായി പേരിൽ മാത്രം സാദൃശ്യമുള്ള ചിത്രമാണ് ' ഇരുപത്തിയൊന്നാം നൂറ്റാണ്ടെ ' ന്ന് സംവിധായകൻ പ്രോജക്ട് പ്രഖ്യാപിച്ചപ്പോൾത്തന്നെ വ്യക്തമാക്കിയിരുന്നു . ഇരുപതാം നൂറ്റാണ്ടിൽ മോഹൻലാലിന്റെ സാഗർ എലിയാസ് ജാക്കിക്കൊപ്പം സുരേഷ് ഗോപിയ്ക്കും പ്രധാന കഥാപാത്രമുണ്ടായിരുന്നു . ശേഖരൻകുട്ടി എന്നായിരുന്നു ആ കഥാപാത്രത്തിന്റെ പേര് . പുലിമുരുകനും രാമലീലയും അടക്കമുള്ള ഹിറ്റുകൾ നിർമ്മിച്ച ടോമിച്ചൻ മുളകുപാടമാണ് ഇരുപത്തിയൊന്നാം നൂറ്റാണ്ടിന്റെയും നിർമ്മാണം . ഒരു സർഫറിന്റെ റോളിലാണ് പ്രണവ് ചിത്രത്തിലെത്തുന്നത് . ബാലിയിൽ പോയി ഒരു മാസത്തിലധികം സർഫിംഗ് പിച്ച ശേഷമാണ് പ്രണവ് സിനിമയിൽ ജോയിൻ ചെയ്തത് . പീറ്റർ ഹെയ്നാണ് ചിത്രത്തിന്റെ ആക്ഷൻ ഡയറക്ടർ .


ഐഎസ്എല്ലിൽ നോർത്ത് ഈസ്റ്റിനെതിരെ ഗോൾവർഷവുമായി ഗോവ എഫ് സി മൂന്നാം സ്ഥാനത്തേക്ക് ഉയർന്നു . സ്വന്തം മൈതാനത്ത് ഒന്നിനെതിരെ 5 ഗോളിനാണ് ഗോവ ജയിച്ചത് . രണ്ടാം പകുതിയിലാണ് എല്ലാ ഗോളുകളും പിറന്നത് . ഗോവയ്ക്കായി കോറോ ഇരട്ടഗോൾ നേടി . സീസണിൽ ഇതോടെ കോറോയ്ക്ക് 10 ഗോളായി . എഡു ബെഡിയ , ഹ്യൂഗോ ബൌമസ് , മിഗ്വേൽ ഫെർണാണ്ടസ് എന്നിവരും ഗോവയ്ക്കായി ഗോൾ നേടി . 11 കളിയിൽ 20 പോയിൻറുമായാണ് ഗോവ മൂന്നാം സ്ഥാനത്തേക്ക് ഉയർന്നത് . നോർത്ത് ഈസ്റ്റ് നാലാം സ്ഥാനത്തേക്ക് പിന്തള്ളപ്പെട്ടു


വർഷങ്ങളോളം പ്രണയത്തിലായിരുന്നു സൽമാൻ ഖാൻ - ഐശ്വര്യ റായി ജോഡികൾ . എപ്പോഴും ഒരുമിച്ചുണ്ടായിരുന്ന ഇരുവരും വേർപിരിഞ്ഞതിന് ശേഷം ക്യാമറയ്ക്ക് മുന്നിൽ ഒരുമിച്ച് പ്രത്യക്ഷപ്പെട്ടിട്ടില്ല . എന്നാൽ ഗോസിപ്പുകൾക്ക് കുറവുണ്ടായിരുന്നുമില്ല . ഐശ്വര്യയുടെ വിവാഹത്തോടെ ഗോസിപ്പുകൾക്ക് വിരാമമാകും എന്നാണ്എല്ലാവരും കരുതിയത് . വർഷങ്ങൾക്കുശേഷം ഇരുവരേയും കുറിച്ചുള്ള പുതിയ വാർത്തകൾ നിറയുകയാണ് ഗോസിപ്പ് കോളങ്ങളിൽ . ഐശ്വര്യ റായിയുടെ പേര് കേട്ട് കിളിപോയി നിൽക്കുന്ന സൽമാൽഖാന്റെ വീഡിയോ ആണിത് . സൽമാൻ ഖാൻ അവതരിപ്പിക്കുന്ന ‘ദസ് കാ ദം’ ഷോയിലാണ് സംഭവം . തൻറെ പുതിയ ചിത്രമായ ഫന്നേ ഖാൻറെ പ്രമോഷന് എത്തിയതായിരുന്നു അനിൽ കപൂർ . ചിത്രത്തിൽ അദ്ദേഹത്തിന്റെ മകളായി വേഷമിട്ട പിഹു സാന്ദും പരിപാടിയിൽ ഉണ്ടായിരുന്നു . പരിപാടിക്കിടയിൽ സൽമാൻ ഖാന്റെ ക്ഷണ പ്രകാരം സ്റ്റേജിലെത്തിയ അനിൽ കപൂർ ‘ഫന്നെ ഖാൻ’ സിനിമയെക്കുറിച്ച് സംസാരിക്കുന്നതിനിടയിലാണ് സംഭവം . ചിത്രത്തിൽ ബേബി സിൻഹയുടെ ഫാനായ മകളുടെ അച്ഛനായിട്ടാണ് താൻ അഭിനയിക്കുന്നതെന്ന് അനിൽ കപൂർ പറഞ്ഞു . ഇതുകേട്ടതും ബേബി സിൻഹ ആരാണെന്ന് കൌതുകത്തോടെ സൽമാൻ ഖാൻ ചോദിച്ചു . ‘ഐശ്വര്യ . . ഐശ്വര്യ റായ് ബച്ചൻ ആണ് ബേബി സിൻഹയുടെ കഥാപാത്രം ചെയ്യുന്നത്’ , അനിൽ കപൂർ മറുപടി നൽകി . ഐശ്വര്യ എന്നു കേട്ടതും സദസ്സിലിരുന്ന ആരാധകരുടെ ഇടയിൽനിന്നും വലിയ ആരവങ്ങൾ ഉയർന്നു . ഇതുകണ്ട സൽമാൻ ഖാൻ എന്താണ് സംഭവിക്കുന്നതെന്ന് മനസ്സിലാവാതെ കുറച്ചുനേരം നിശബ്ദനായി നിൽക്കുന്നു . ഈ വീഡിയോയാണ് സമൂഹ മാധ്യമങ്ങളിൽ ഇപ്പോൾ വൈറലാവുന്നത് . പോപ് സ്റ്റാറായിട്ടാണ് ഐശ്വര്യ ചിത്രത്തിൽ അഭിനയിച്ചിരിക്കുന്നത് . വിദേശഭാഷ ചിത്രത്തിനുള്ള ഓസ്കാർ നാമനിർദ്ദേശം ലഭിച്ച ബെൽജിയം ചിത്രം ' എവരിബഡി ഫെയ്മസി ' ൽ നിന്ന് പ്രചോദനമുൾക്കൊണ്ടുള്ള ചിത്രമാണ് ഫന്നെ ഖാൻ . അതുൽ മഞ്ജരേക്കർ ആണ് സംവിധാനം . സംഗീതം അമിത് ത്രിവേദി . ഛായാഗ്രഹണം തിരു . ചിത്രത്തിൽ രാജ്കുമാർ റാവു പ്രധാന വേഷത്തിലെത്തുന്നുണ്ട് .


അമേരിക്കയും ചൈനയും തമ്മിലുള്ള ഇറക്കുമതി തർക്കത്തിൽ നിന്ന് ഇന്ത്യ വിട്ടുനിൽക്കണമെന്ന് റിസർവ് ബാങ്ക് മുൻ ഗവർണ്ണർ രഘുറാം രാജൻ . തൊഴിൽ നഷ്ടത്തെ നേരിടാനുള്ള അമേരിക്കൻ നീക്കത്തിന്റെ ഭാഗമായുള്ള ഈ വ്യാപാര തർക്കം ലോകത്തിന് ഗുണം ചെയ്യില്ലെന്നും അദ്ദേഹം കൊച്ചിയിൽ പറഞ്ഞു . അമേരിക്ക - ചൈന വ്യാപര തർക്കം ആഗോള സാമ്പത്തിക രംഗത്ത് പുതിയ പ്രതിസന്ധി ഉണ്ടാക്കുകയാണെന്നന്ന് അദ്ദേഹം പറഞ്ഞു . ഇറക്കുമതി ഉണ്ടാക്കുന്ന പ്രതിസന്ധി നേരിടാനാണ് അമേരിക്ക ശ്രമിക്കുന്നത് . കുടുതൽ നിയന്ത്രണങ്ങൾ വരുത്തുന്നത് ഗുണം ചെയ്യില്ല . ഈ തർക്കത്തിൽ നിന്ന് ഇന്ത്യ വിട്ടുനിൽക്കുന്നതാണ് ഉചിതം . കയറ്റുമതി അധിഷ്ഠിതമായ സമ്പദ് വ്യവസ്ഥയുടെ സാധ്യതകൾ കുറഞ്ഞു വരികയാണ് . കാർഷിക മേഖലയിൽ മാത്രം ഊന്നാതെ കൂടതൽ വരുമാനമുള്ള രംഗങ്ങളിലേക്ക് ശ്രദ്ധ മാറാൻ രാജ്യം തയ്യാറാകണമെന്നും രഘുറാം രാജൻ പറഞ്ഞു . കൊച്ചിയിൽ നടക്കുന്ന ഫ്യൂച്ചർ സമ്മിറ്റിലും ഇന്ന് രഘുറാം രാജൻ സംസാരിച്ചു . സാങ്കേതിക മാറ്റത്തിന് അനുസരിച്ച് മാറാൻ ലോകം തയ്യാറാകണം . മാറ്റത്തിന്റെ ഇരകളാകാതെ മാറ്റത്തിന്റെ ഭാഗമാവുകയാണ് വേണ്ടത് . തൊഴിൽ മേഖലയിൽ വലിയ മാറ്റം ഉണ്ടാകും . പക്ഷെ അത് തൊഴിൽ സാധ്യതകളെ ഇല്ലാതാക്കുന്നില്ലെന്നും അദ്ദേഹം പറഞ്ഞു .


കൂൾപാഡ് നോട്ട് 5 ഇന്ത്യയിൽ അവതരിപ്പിച്ചു . 10 , 999 രൂപയാണ് ഫോണിൻറെ വില . ഒക്ടോബർ 20 മുതൽ ഓപ്പൺ സൈയിലിന് എത്തുന്ന ഫോൺ ആമസോൺ ഇന്ത്യ വഴിയായിരിക്കും ഓൺലൈനിൽ ലഭിക്കുക . 4010 എംഎഎച്ച് ബാറ്ററിയാണ് ഫോണിൻറെ പ്രധാന പ്രത്യേകതയായി കമ്പനി പറയുന്നത് . ഒക്ടാകോർ സ്നാപ്ഡ്രാഗൺ 617 എസ്ഒസി പ്രോസസ്സറാണ് ഇതിനുള്ളത് . 4 ജിബിയാണ് റാം ശേഷി . 5 . 5 ഇഞ്ചാണ് സ്ക്രീൻ വലിപ്പം . പ്രോസസ്സർ ശേഷി 1.5 ജിഗാഹെർട്സാണ് . ആൻഡ്രോയ്ഡ് 6.0 ആണ് ഓപ്പറേറ്റിംഗ് സിസ്റ്റം . സ്ക്രീൻ റെസല്യൂഷൻ 1080x1920 പിക്സലാണ് . 32 ജിബിയാണ് ഇൻറേണൽ സ്റ്റോറേജ് . 13എംപിയാണ് പ്രധാനക്യാമറ . ഫിംഗർപ്രിൻറ് സ്കാനറും ഈ ഫോണിനുണ്ട് .


സംസ്ഥാനത്ത് സ്വർണ വില കുറഞ്ഞു . പവന് 200 രൂപയും ഗ്രാമിന് 25 രൂപയുമാണ് ഇന്ന് കുറഞ്ഞത് . ഇന്നലെ പവന് 120 രൂപ കുറഞ്ഞിരുന്നു . ഇതോടെ രണ്ട് ദിവസം കൊണ്ട് ഒരു പവന് 320 രൂപയാണ് കുറഞ്ഞത് . പവന് 22,040 രൂപയിലും ഗ്രാമിന് 2,755 രൂപയിലുമാണ് ഇന്ന് വ്യാപാരം നടക്കുന്നത് . ആഗോള വിപണിയിൽ ഇന്ന് നേരീയ വില വർദ്ധനവാണുണ്ടായത് . 31 ഗ്രാമിൻറെ ഒരു ട്രോയ് ഔൺസ് സ്വർണ്ണത്തിന് 1,281 ഡോളറാണ് ആഗോള വിപണിയിലെ ഇന്നത്തെ വില . ഇന്നലെ 1279 ഡോളറായിരുന്നു .


ഇന്ത്യ പടുത്തുയർത്തിയ വൻ സ്കോറിന് മുന്നിൽ തകർന്ന ഓസ്ട്രേലിയയെ തുണച്ച് കാലാവസ്ഥയും . ഇന്നലെ മൂന്നാം ദിനം വെളിച്ചക്കുറവ് മൂലം കളി നേരത്തെ അവസാനിപ്പിച്ചെങ്കിൽ ഇന്ന് മത്സരം ഇതുവരെ തുടങ്ങാൻ സാധിച്ചിട്ടില്ല . രാവിലെ 4.30ന് കളി ആരംഭിക്കാനാണ് നിശ്ചയിച്ചിരുന്നതെങ്കിലും മഴ മൂലം ഇതുവരെ ഒരു പന്ത് പോലും എറിയാൻ സാധിക്കാത്ത അവസ്ഥയാണ് . പരമ്പരയിലെ അവസാന ടെസ്റ്റിൽ ഓസ്ട്രേലിയ ഫോളോഓൺ ഭീഷണിയിലാണ് മൂന്നാം ദിനം നേരത്തെ അവസാനിക്കുമ്പോൾ ഓസീസ് ആറിന് 236 എന്ന പരിതാപകരമായ നിലയിലാണ് . പാറ്റ് കമ്മിൻസ് ( 25 ) , പീറ്റർ ഹാൻഡ്സ്കോംപ് ( 28 ) എന്നിവരാണ് ക്രീസിൽ . ഉസ്മാൻ ഖവാജ ( 27 ) , മാർകസ് ഹാരിസ് ( 79 ) , ഷോൺ മാർഷ് ( 8 ) , മർനസ് ലബുഷാഗ്നെ ( 22 ) , ട്രാവിസ് ഹെഡ് ( 20 ) , ടിം പെയ്ൻ ( 5 ) എന്നിവരാണ് പുറത്തായത് . ഖവാജയുടെ വിക്കറ്റാണ് ഓസീസിന് ആദ്യം നഷ്ടമായത് . ഇന്ത്യയുടെ ഒന്നാം ഇന്നിങ്സ് സ്കോറായ 622ന് ഒപ്പമെത്താൻ ആതിഥേയർക്ക് ഇനിയും 386 റൺസ് കൂടിവേണം . ഇന്ത്യയെ ഇനിയും ബാറ്റിങ്ങിന് അയക്കണമെങ്കിലും വേണം 186 റൺസ് . ഇന്ത്യക്ക് വേണ്ടി കുൽദീപ് യാദവ് മൂന്നും രവീന്ദ്ര ജഡേജ രണ്ടും വിക്കറ്റ് വീഴ്ത്തി . 79 റൺസ് നേടിയ മാർകസ് ഹാരിസാണ് ഓസീസിന്റെ ടോപ് സ്കോറർ . ആദ്യ ഇന്നിങ്സിൽ ഇന്ത്യ 622ന് ഏഴ് എന്ന നിലയിൽ ഡിക്ലയർ ചെയ്യുകയായിരുന്നു . ചേതേശ്വർ പൂജാര ( 193 ) , ഋഷഭ് പന്ത് ( 159 ) എന്നിവരുടെ സെഞ്ചുറിയാണ് ഇന്ത്യക്ക് മികച്ച സ്കോർ സമ്മാനിച്ചത് . പന്തിന്റെ അതിവേഗ സെഞ്ചുറിയും പൂജാരയുടെ 193 റൺസ് പ്രകടനവുമാണ് ഇന്ത്യയുടെ ആദ്യ ഇന്നിംഗ്സിൻറെ ഹൈലൈറ്റസ് . നാലിന് 303 എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . രവീന്ദ്ര ജഡേജയും ( 81 ) വാലറ്റത്ത് നിർണായക സംഭാവന നൽകി .


അമേരിക്കൻ മലയാളിയായ സംവിധായകൻ ഒരുക്കിയ ഹ്രസ്വചിത്രം അന്തർദേശീയ ചലച്ചിത്രോത്സവങ്ങളിൽ ശ്രദ്ധ നേടുന്നു . വിജിൽ ബോസ് ഒരുക്കിയ സൈക്കോളജിക്കൽ ഡ്രാമ ചിത്രം ഫാൾ ആണ് നിരവധി അന്തർദേശീയ മേളകളിൽ പുരസ്കാരങ്ങൾക്കായി നോമിനേറ്റ് ചെയ്യപ്പെട്ടിരിക്കുന്നത് . മൈക്കൾ വില്യംസ് എന്ന ഇന്ത്യൻ വംശജനായ അമേരിക്കൻ രഹസ്യാന്വേഷണോദ്യോഗസ്ഥനാണ് ഹ്രസ്വചിത്രത്തിലെ പ്രധാനകഥാപാത്രം . യുദ്ധമുഖത്തുനിന്ന് തിരികെയെത്തിയ ശേഷവും അയാളെ വേട്ടയാടുന്ന ഭൂതകാലവും അതിൽനിന്ന് രക്ഷനേടാൻ സഹായിക്കുന്ന ഒരു സൈക്കാട്രിസ്റ്റുമാണ് ചിത്രത്തിൻറെ പ്ലോട്ട് . ജിജു നായർ , പ്രവീൺ കുമാർ , സിന്ധു നായർ എന്നിവരാണ് ചിത്രത്തിൽ കഥാപാത്രങ്ങളെ അവതരിപ്പിച്ചിരിക്കുന്നത് . രചനയും ഛായാഗ്രഹണവും സംവിധായകൻറേത് തന്നെയാണ് . കൽക്കട്ട ഫിലിം ഫെസ്റ്റിവലിൽ മികച്ച നടിക്കും ഛായാഗ്രാഹകനും നവാഗതസംവിധായകനുമുള്ള പുരസ്കാരങ്ങൾ നേടിയ ചിത്രം ലേക്ക് വ്യൂ ഫെസ്റ്റിവലിൽ മികച്ച പരീക്ഷണചിത്രത്തിനുള്ള പുരസ്കാരവും നേടി . ഇറ്റലിയിലെ ഒറിനോസ് ഫിലിം അവാർഡ്സ് , ഇൻഡിഫെസ്റ്റ് ഫിലിം അവാർഡ്സ് , ഗോൾഡൻ ഫിലിം ഫെസ്റ്റിവൽ അവാർഡ്സ് എന്നിവിടങ്ങളിലേക്കും ചിത്രം ഔദ്യോഗികമായി തെരഞ്ഞെടുക്കപ്പെട്ടിട്ടുണ്ട് .


പാൻകാർഡുകളുടെ നിയന്ത്രണ ഏജൻസിയായ സെൻട്രൽ ബോർഡ് ഓഫ് ഡയറക്ട് ടാക്സ് ( സി . ബി . ഡി . റ്റി . ) പാൻ കാർഡുകൾക്കായുളള അപേക്ഷയിൽ ഭിന്നലിംഗക്കാർക്ക് ഇടം നൽകി . ആൺ , പെൺ എന്നീ കോളങ്ങളോടൊപ്പം ഇനിമുതൽ ട്രാൻസ്ജെൻഡർ എന്ന കോളവും അപേക്ഷയിലുണ്ടാവും . ഇൻകം ടാക്സ് ആക്റ്റിലെ 139 എ , 295 എന്നീ വകുപ്പുകളിൽ പെടുത്തിയാണ് പുതിയ അപേക്ഷ പുറത്തിറക്കിയിരിക്കുന്നത് . ആധാർ കാർഡിൽ ട്രാൻസ്ജെൻഡർ എന്ന കോളം നേരത്തെ ലഭ്യമാക്കിയിരുന്നെങ്കിലും പാൻ കാർഡിൽ ഇത്രയും കാലമായി അത് ഉണ്ടായിരുന്നില്ല . ഈ അവസ്ഥയ്ക്കാണ് ഇപ്പോൾ മാറ്റമുണ്ടായിരിക്കുന്നത് . ഇതോടെ ഭിന്നലിംഗക്കാർക്ക് പാൻകാർഡ് അപേക്ഷ സുഗമമായി . സി . ബി . ഡി . റ്റിയുടെ ഈ ഭേദഗതി പാൻ അപേക്ഷ ഫോമുകളായ 49എ , 49എഎ എന്നിവയിൽ പ്രതിഫലിക്കും . പാൻകാർഡ് എടുക്കുന്നതിന് ആധാർ നമ്പർ നിർബന്ധമാക്കി സർക്കാർ മുൻപ് ഉത്തരവിറക്കിയിരുന്നു . ഇതോടെ ആധാർ അപേക്ഷയ്ക്ക് സമാനമായി പാൻ അപേക്ഷയിലും ഭിന്നലിംഗക്കാർക്ക് ഇടം നൽകണമെന്ന ആവശ്യമുയർന്നിരുന്നു .


ചാമ്പ്യൻസ് ലീഗിൽ ഇറ്റാലിയൻ ക്ലബ് യുവൻറസിന് ആദ്യ തോൽവി . യുവൻറസിൻറെ മൈതാനത്ത് ഒരു ഗോളിന് പിന്നിട്ടുനിന്നശേഷം രണ്ടുഗോൾ തിരിച്ചടിച്ച് മാഞ്ചസ്റ്റർ യുണൈറ്റഡ് വിജയക്കൊടി പാറിച്ചു . ഗോൾരഹിതമായിരുന്ന ആദ്യ പകുതിക്ക് ശേഷം 65 - ാം മിനുറ്റിൽ ബെനൂച്ചിയുടെ ലോംഗ് പാസിൽ ക്രിസ്റ്റ്യാനോ റൊണാൾഡോയുടെ വണ്ടർ വോളിയിൽ യുവൻറസ് മുന്നിലെത്തിയിരുന്നു . എന്നാൽ അവസാന നിമിഷം പിറന്ന രണ്ട് ഗോളിൽ യുവൻറസിനെ സ്വന്തം മൈതാനത്ത് യുണൈറ്റഡ് മറിച്ചിടുകയായിരുന്നു . മനോഹരമായ ഫ്രീ കിക്കിൽനിന്ന് 86 - ാം മിനുറ്റിൽ സ്പാനിഷ് താരം മാറ്റ യുണൈറ്റഡിന് ലീഡ് നേടിക്കൊടുത്തു . മൂന്നു മിനുറ്റുകളുടെ ഇടവേളയിൽ യുവൻറസ് പ്രതിരോധതാരം അലക്സ് സാൻറോയുടെ പിഴവിൽ നിന്നുള്ള സെൽഫ് ഗോളിൽ യുണൈറ്റഡ് വിജയഗോൾ കണ്ടെത്തുകയായിരുന്നു . ആഷ്ലിയുടെ ഫ്രീകിക്കാണ് ഗോളിലേക്ക് വഴിതുറന്നത് . സീസണിലെ ആദ്യ പരാജയം നേരിട്ടെങ്കിലും ഒമ്പത് പോയിൻറുള്ള യുവൻറസ് തന്നെയാണ് ഗ്രൂപ്പി എച്ചിൽ ഒന്നാമത് . എന്നാൽ ജയത്തോടെ ഏഴു പോയിൻറുമായി രണ്ടാം സ്ഥാനത്തേക്കുയരാൻ യുണൈറ്റഡിനായി .


1 . മാരുതി സിയാസ് 2 . മാരുതി സെലേരിയോ 3 . മാരുതി സ്വിഫ്റ്റ് ഡിസയർ 4 . റ്റാറ്റ ടിയാഗോ 5 . മാരുതി ബലേനോ 6 . ഹോണ്ട ജാസ് 7 . ഫോർഡ് ഫിഗോ 8 . ഹോണ്ട അമേസ് 9 . ഹോണ്ട സിറ്റി 10 . ഫോർഡ് ഫിഗോ ആസ്പെയർ


പേരക്കുട്ടികൾക്കുള്ള ഉപദേശം എന്ന രീതിയിൽ അമിതാഭ് ബച്ചൻ എഴുതി പുറത്തുവിട്ട കത്ത് വലിയ വാർത്തയായിരുന്നു . പേരക്കുട്ടികളായ ആരാധ്യയോടും നവ്യ നവേലിയോടും തങ്ങളുടെ കുടുംബ പാരമ്പര്യത്തെ കുറിച്ചും സമൂഹത്തിൽ എങ്ങനെ ജീവിക്കണം എന്നതിനെക്കുറിച്ചും ബച്ചൻ തൻറെ കത്തിലൂടെ വാചാലനായിരുന്നു . എന്നാൽ , ' പിങ്ക് ' എന്ന തൻറെ ചിത്രത്തിൻറെ പ്രചരണത്തിനായാണ് ബച്ചൻ ഇത്തരമൊരു കത്തെഴുതിയതെന്ന് ആരോപിച്ച് ബച്ചന്റെ കത്തിനെ പരിഹസിച്ച് ഒരു പാരഡി കത്തുമായി രംഗത്തെത്തിയിരിക്കുകയാണ് ഹാസ്യതാരം അതുൽ ഖത്രി . നിഗൂഢമായ വിപണന തന്ത്രങ്ങൾ സാമൂഹ്യമാധ്യമങ്ങൾ വഴി എങ്ങനെ ഉപയോഗിക്കപ്പെടുന്നു എന്നതിന് മാതൃകയാണ് ഈ കത്തെന്നും അതുൽ ഖത്രി പറയുന്നു . ഞാൻ ഈ കത്തെഴുതുന്നത് അമിതാഭ് ബച്ചനെപ്പോലെ ' പിങ്ക് ' എന്ന ചലച്ചിത്രത്തിൻറെ പ്രചാരണത്തിനല്ലെന്നും , 2016 സെപ്റ്റംബർ 25ന് 8.30ന് അന്ധേരിയിലെ ദ് പമ്പ് റൂമിൽ നടക്കുന്ന എൻറെ ഷോ പ്രചരിപ്പിക്കാനാണെന്നും ബുക്ക്മൈഷോയിലുള്ള ടിക്കറ്റുകൾ പെട്ടെന്നു വിറ്റഴിയുന്നതിനാൽ നിങ്ങളുടെ ടിക്കറ്റുകൾ വേഗം വാങ്ങുക . ' എന്നും താരം ഫേസ്ബുക്കിലിട്ടിരിക്കുന്ന തന്റെ കത്തിലൂടെ പരിഹസിക്കുന്നു . എന്നാൽ തൻറെ കത്തിൽ പിങ്ക് എന്ന പേരിൽ ഒരു വാക്ക് പോലും ഉച്ചരിക്കുന്നില്ലെന്നും ഇപ്പോഴുള്ള വിവാദങ്ങൾ അനാവശ്യമാണെന്നുമാണ് അമിതാഭിൻറെ പക്ഷം . ചില തൽപ്പര്യങ്ങളാണ് ഇപ്പോഴത്തെ വിവാദത്തിന് പിന്നിൽ , തുടർന്നും ഇത്തരം പ്രവർത്തനങ്ങൾ നടത്തുമെന്ന് thequint എന്ന ഓൺലൈൻ മാധ്യമത്തിന് നൽകിയ അഭിമുഖത്തിൽ അമിതാഭ് പറയുന്നു .


മലയാള ചലചിത്ര താരസംഘടനയായ അമ്മയുടെ അടുത്ത പ്രസിഡന്റായി മോഹൻലാൽ എത്തിയേക്കുമെന്ന് സൂചന . നിലവിൽ ഇന്നസെന്റാണ് അമ്മയുടെ പ്രസിഡന്റ് . അമ്മയുടെ തലപ്പത്ത് നിന്ന് ഇത്തവണ മാറുമെന്ന് ഇന്നസെന്റ് പ്രഖ്യാപിച്ചിരുന്നു . അമ്മയുടെ പ്രസിഡന്റ് സ്ഥാനം ആഗ്രഹിച്ചതല്ലെന്ന് നിരവധി അവസരങ്ങളിൽ ഇന്നസെന്റ് വ്യക്തമായിരുന്നു . മമ്മൂട്ടിയാണ് നിലവിലെ സെക്രട്ടറി . എന്നാൽ സെക്രട്ടറി മാറുമോയെന്ന കാര്യത്തിൽ നിലവിൽ സൂചനകൾ വ്യക്തമല്ല . നടി അക്രമത്തിനിരയായ കേസിന് പിന്നാലെ ദിലീപിനെ സംഘടനയിൽ നിന്ന് പുറത്താക്കിയതിൽ അതൃപ്തിയുള്ളവർ സംഘടനയിലുണ്ട് . പുതിയ ഭാരവാഹിത്വത്തിലേക്ക് ഇവർ ശക്തമായ ഒരു പാനലിൽ മൽസരിച്ചേക്കുമെന്ന് സൂചനയുണ്ടായിരുന്നു . നിലവിൽ അമ്മയിൽ ഇടതുപക്ഷക്കാർക്കാണ് മേൽക്കൈയെന്നും പുതിയ നേതൃത്വത്തിൽ നിക്ഷ്പക്ഷർ വേണമെന്നും അഭിപ്രായം ഉയർന്നിരുന്നു . ചലചിത്രതാരങ്ങൾക്കിടയിൽ പൊതുസമ്മതനായ ഒരാളെ സംഘടനാ തലപ്പത്തേയ്ക്ക് കൊണ്ടുവരാനുള്ള ശ്രമമാണ് മോഹൻലാലിനെ പ്രസിഡന്റാക്കാനുള്ള നീക്കത്തിന് പിന്നിൽ . എന്നാൽ മൽസരം വന്നാൽ മോഹൻലാൽ പ്രസിഡന്റ് സ്ഥാനം ഏറ്റെടുക്കില്ല . 24നാണ് സംഘടനയുടെ ജനറൽ ബോഡി യോഗം . കഴിഞ്ഞ തവണ ഭാരവാഹികളുടെ തെരഞ്ഞെടുപ്പിൽ മത്സരമുണ്ടായിരുന്നു . എന്നാൽ താരതമ്യേന ശക്തി കുറഞ്ഞ പാനലാണ് മത്സരിച്ചത് . മോഹൻലാലിനൊപ്പം സിദ്ദിഖ് , ഇടവേള ബാബു , ജഗദീഷ് എന്നിവരുടെ പേരുകളൊക്കെ മറ്റ് ഭാരവാഹിത്വങ്ങളിലേക്ക് പരിഗണനയിലുണ്ടെന്നും സൂചനയുണ്ട് .


ലൌഡ് സ്പീക്കറിലൂടെയുള്ള ബാങ്ക് വിളിക്കെതിരെ ട്വിറ്ററിൽ പ്രതികരിച്ച നടി സുചിത്ര കൃഷ്ണമൂർത്തി വിവാദത്തിൽ . ട്വിറ്ററിൽ നടിക്കെതിരെ വൻ പ്രതിഷേധമാണ് ഉയരുന്നത് . വീട്ടിൽ എത്തിയപ്പോൾ പുലർച്ചെ 4.45 ആയി . ഉച്ചത്തിലുള്ള രണ്ട് ബാങ്കുവിളികളാണ് അന്നേരം കേട്ടത് . ഇത്തരം മതാചാരങ്ങൾ മോശമാണ് എന്നുമായിരുന്നു സുചിത്ര കൃഷ്ണമൂർത്തിയുടെ ട്വീറ്റ് . വൻ വിമർശനമാണ് സുചിത്ര കൃഷ്ണമൂർത്തിക്കെതിരെ ട്വിറ്ററിൽ . ചിലർ സുചിത്ര കൃഷ്ണമൂർത്തിയുടെ ട്വീറ്റിനെ അനുകൂലിച്ചും രംഗത്ത് എത്തിയിട്ടുണ്ട് . സുചിത്ര കൃഷ്ണമൂർത്തി ഒരു മതവിഭാഗത്തോട് മാത്രം വിവേചനത്തോടെ പെരുമാറുന്നു എന്നാണ് വിമർശനം . എന്തുകൊണ്ട് സുചിത്ര കൃഷ്ണമൂർത്തി ഭജനയ്ക്ക് എതിരെ രംഗത്ത് വരുന്നില്ലെന്നും വിമർശകർ ചോദിക്കുന്നു . സുചിത്രാ കൃഷ്ണമൂർത്തി വൈകിയാണ് വീട്ടിൽ വന്ന് കയറുന്നത് എന്നായിരുന്നു മറ്റൊരു വിഭാഗം പറയുന്നത് . ആരാധനലയങ്ങളുടെ ലൌഡ് സ്പീക്കർ ഉപയോഗത്തിനെതിരെ സോനം കപൂർ നേരത്തെ രംഗത്ത് എത്തിയതും വൻ വിവാദത്തിന് ഇടയാക്കിയിരുന്നു .


ഇന്ത്യയിലെ പ്രഥമ രാജ്യാന്തര പ്രീ സീസൺ ഫുട്ബോൾ ടൂർണമെന്റായ ടൊയോട്ട യാരിസ് ലാലിഗ വേൾഡിനുള്ള കേരളാ ബ്ലാസ്റ്റേഴ്സ് ടീമിനെ പ്രഖ്യാപിച്ചു . സന്ദേശ് ജിംഗാനെയും സി കെ വിനീതിനെയുപോലെ പരിചിത മുഖങ്ങൾക്കൊപ്പം ഏതാനും പുതുമുഖങ്ങൾ കൂടി ഉൾപ്പെടുന്നതാണ് ടീം . കേരള ബ്ലാസ്റ്റേഴ്സിന് പുറമെ ഐ ലീഗിലെ മെൽബൺ സിറ്റി എഫ്സി , ലാലിഗയിലെ ജീറോണ എഫ്സി എന്നിവരാണ് കലൂർ രാജ്യാന്തര സ്റ്റേഡിയത്തിൽ ജൂലൈ 24ന് ആരംഭിക്കുന്ന അഞ്ചു ദിവസത്തെ പോരാട്ടത്തിൽ മത്സരിക്കുക . രാജ്യാന്തരതലത്തിൽ ഇന്ത്യയെ പ്രീ സീസൺ ഫുട്ബോൾ കേന്ദ്രമാക്കുന്നതിന്റെ ഭാഗമായാണ് ടൊയോട്ടാ യാരിസ് ലാലിഗ വേൾഡ് അവതരിപ്പിക്കുന്നത് . രണ്ട് മികച്ച രാജ്യാന്തര ക്ലബ്ബുകളുമായുള്ള ഏറ്റുമുട്ടൽ അടുത്ത ഐഎസ്എൽ സീസണിനുള്ള മികച്ച മുന്നൊരുക്കമാകും ടീമിന് നൽകുക . ക്ലബ് സ്ഥാപിച്ച് 88 വർഷങ്ങൾക്കിടയിൽ യൂറോപ്പ് വിട്ട് മറ്റൊരിടത്ത് ജിറോണ എഫ്സി കളിക്കുന്നത് ഇതാദ്യമാണ് . ഈ മാസം 24ന് കേരള ബ്ലാസ്റ്റേഴ്സ് എഫ്സിയും മെൽബൺ സിറ്റി എഫ്സിയുമായാണ് ആദ്യ മത്സരം . 27ന് ജിറോണ എഫ്സിയും മെൽബൺ സിറ്റി എഫ്സിയും തമ്മിലും 28ന് കേരള ബ്ലാസ്റ്റേഴ്സും ജിറോണയും തമ്മിലും മത്സരം നടക്കും . ഏറ്റവും കൂടുതൽ പോയന്റ് നേടുന്ന ടീം വിജയിയായവും .


റിസർവ് ബാങ്ക് ഓഫ് ഇന്ത്യ 500 രൂപയുടെ പുതിയ നോട്ടുകൾ പുറത്തിറക്കി . നോട്ട് നിരോധത്തിന് ശേഷം പുറത്തിറക്കിയ 500 രൂപ നോട്ടിൽ നിന്നും വലിയ മാറ്റങ്ങളൊന്നുമില്ലാതെയാണ് പുതിയ നോട്ടുകൾ അവതരിപ്പിച്ചിരിക്കുന്നത് . പുതിയ നോട്ടിൻറെ രണ്ടു നമ്പർ പാനലുകളിലും ‘A’ എന്ന അക്ഷരം രേഖപ്പെടുത്തിയിട്ടുണ്ട് . ആർബിഐ ഗവർണർ ഊർജിത് പട്ടേലിന്റെ ഒപ്പോടു കൂടിയ നോട്ടിൽ 2017 എന്നും രേഖപ്പെടുത്തിയിട്ടുണ്ടാകുമെന്ന് ആർ . ബി . ഐ അറിയിച്ചു . 66 എംഎം x 150 എംഎം ആണ് നോട്ടിൻറെ വലിപ്പം . നിലവിലെ അംഗീകൃത 500 രൂപ നോട്ടുകളുടെ സമാന ഡിസൈൻ തന്നെയാണ് പുതിയ നോട്ടുകളിലും പിന്തുടർന്നിരിക്കുന്നത് . നോട്ട് നിരോധത്തിന് ശേഷം പുറത്തിറക്കിയ 500 രൂപ നോട്ടിൽ ‘E’ എന്ന അക്ഷരമാണുണ്ടാകുക . 2016 എന്ന വർഷവും അതിൽ രേഖപ്പെടുത്തിയിട്ടുണ്ടാകും . സ്റ്റോൺ ഗ്രേയാണ് നോട്ടിൻറെ നിറം . ചെങ്കോട്ടയുടെ ചിത്രവും ഇന്ത്യൻ പതാകയും നോട്ടിലുണ്ടാകും . ഇതിനൊപ്പം മഹാത്മാഗാന്ധിയുടെ ഛായാചിത്രവും അശോകസ്തംഭവും കാഴ്ചശക്തിയില്ലാത്തവർക്ക് തിരിച്ചറിയാനുള്ള അടയാളവുമൊക്കെ പുതിയ നോട്ടിലുണ്ട് .


രാജ്യത്തെ മുൻനിര ഇ - കൊമേഴ്സ് കമ്പിനിയാണ് ആമസോൺ . ഉപഭോക്താക്കൾക്ക് സന്തോഷകരമായ വാർത്തയുമായാണ് ആമസോൺ ഇപ്പോൾ എത്തിയിരിക്കുന്നത് . ആമസോണിൻറെ രണ്ടാമത്തെ ഗ്രേറ്റ് ഇന്ത്യൻ ബിഗ് സെയിൽ ആരംഭിച്ചു എന്ന വാർത്തയാണത് . നാലിന് തുടങ്ങിയ ബിഗ് സെയിൽ ഒക്ടോബർ എട്ടിനാണ് അവസാനിക്കുക . ബിഗ് സെയിലിലൂടെ 10 കോടി ഉത്പനങ്ങളാണ് വിറ്റഴിക്കുക . ഇവയ്ക്ക് 40 മുതൽ 80 ശതമാനം വരെ ഡിസ്കൌണ്ട് നൽകും . ഇലക്ട്രോണിക്സ് , കൺസ്യൂമർ ഡ്യൂറബിൾസ് , ഫാഷൻ , ഹോം & അടുക്കള തുടങ്ങിയ വിഭാഗങ്ങളിലാണ് വിറ്റഴിക്കൽ . ഡിസ്കൌണ്ടിന് പുറമെ ക്യാഷ് ബാക്ക് ഓഫറുകളും ഉണ്ട് . സിറ്റി ബാങ്കിൻറെ ക്രെഡിറ്റ് , ഡെബിറ്റ് കാർഡുകൾക്കാണ് 10 ശതമാനം ക്യാഷ് ബാക്ക് ഓഫർ നൽകുന്നത് . സ്മാർട്ട്ഫോണുകൾ , ലാപ്ടോപ്പുകൾ , ടിവികൾ തുടങ്ങിയ ഉൽപ്പന്നങ്ങൾക്ക് എക്സ്ചേഞ്ച് ഓഫറുകളുമുണ്ട് . 40 ശതമാനം ഇളവുകളാണ് സ്മാർട്ട് ഫോണിനുള്ളതെങ്കിൽ ഇലക്ട്രോണിക്സ് ഉപകരണങ്ങൾക്ക് 80 ശതമാനം വരെ ഓഫർ ലഭ്യമാണ് . ആമസോൺ എക്സ്ക്ലൂസീവ് വിൽപ്പനയിലൂടെ 160 സ്മാർട്ടു ഫോണുകളും 100 ഇലക്ട്രോണിക്സ് ഉൽപ്പന്നങ്ങളും ലഭ്യമാകും . ആമസോൺ വിൽപ്പനയിലൂടെ നിങ്ങൾക്ക് നേടാൻ കഴിയുന്ന പ്രധാന മൊബൈലുകൾ ഇവയാണ് .


മോഹൻലാലിനെ നായകനാക്കി ഒരുക്കിയ ഒടിയന് എതിരെയും തനിക്കെതിരെയുമുള്ള ആക്രമണങ്ങൾക്ക് കാരണം മഞ്ജു വാര്യരോടുള്ള ശത്രുതയാണെന്ന് സംവിധായകൻ വി എ ശ്രീകുമാർ മേനോൻ . സൈബർ ആക്രമണങ്ങൾക്ക് പിന്നിൽ ആരെന്നു വ്യക്തമാക്കണമെന്നും ഇതിനെതിരെ മഞ്ജു വാര്യർ പ്രതികരിക്കണമെന്നും ശ്രീകുമാർ മേനോൻ പറഞ്ഞു . മാതൃഭൂമി ന്യൂസിന് നൽകിയ അഭിമുഖത്തിലാണ് ശ്രീകുമാർ മേനോൻ ഇക്കാര്യം പറഞ്ഞത് . വിവാദങ്ങളോട് പ്രതികരിക്കാൻ മഞ്ജു വാര്യർ ബാധ്യസ്ഥയാണ് . കാരണം ഇപ്പോഴുള്ള വ്യക്തിപരമായ ആക്രമണത്തിന് അവർ കൂടി കാരണമാണ് . അവരുടെ ബ്രാൻഡിംഗിനും വളർച്ചയ്ക്കും പ്രൊഫഷണലായി കൂടെ നിന്നൊരാളാണ് ഞാൻ . അവർ ഇപ്പോൾ കാണുന്ന ബ്രാൻഡഡ് മഞ്ജു വാര്യർ പരിവർത്തനം നടത്തിയത് എന്നിൽ കൂടെയാണ് . അല്ലെങ്കിൽ എന്റെ കമ്പനിയിൽ കൂടെയാണ് . മഞ്ജു വാര്യരെ ഞാൻ എന്ന സഹായിക്കാൻ തുടങ്ങിയോ അന്ന് മുതലാണ് ഇതൊക്കെ രൂക്ഷമായതെന്ന് എല്ലാവർക്കും അറിയാവുന്ന വിഷയമാണ് . അതുകൊണ്ട് ഇക്കാര്യത്തിൽ മഞ്ജു പ്രതികരിക്കുമെന്നാണ് എന്റെ വിശ്വാസം - ശ്രീകുമാർ മേനോൻ പറഞ്ഞു . സിനിമയിൽ ഒടിയൻ മാണിക്യനായി മോഹൻലാൽ എത്തിയപ്പോൾ മഞ്ജു വാര്യരാണ് നായികയായി അഭിനയിച്ചിരിക്കുന്നത് .


പ്രിയദർശനും ലിസിയുമായുള്ള വിവാഹ മോചനം ആരാധകരെ ഏറെ ഞെട്ടിച്ചിരുന്നു . വിവാഹിതരായി വർഷങ്ങൾക്ക് ശേഷമാണ് ഇരുവരും വേർപിരിഞ്ഞത് . എന്നാൽ ലിസിയുടെ പുതിയ സുഹൃത്തുമായുള്ള ചങ്ങാത്തവും ആഘോഷവുമാണ് ഇപ്പോൾ സോഷ്യൽ മീഡിയയിൽ വൈറലായിരിക്കുന്നത് . പുതിയ സുഹൃത്തിൻറെ കാര്യം ലിസി തന്നെയാണ് ഫേസ്ബുക്കിലൂടെ പങ്കുവച്ചത് . ഒപ്പം വിശദമായ ഒരു കുറിപ്പുമുണ്ട് . വിലപിടിപ്പുള്ള രത്നങ്ങളാണ് സ്ത്രീകളുടെ സുഹൃത്തെന്ന് തെറ്റിദ്ധരിക്കുന്നവർക്കാണ് ലിസിയുടെ മറുപടി . സുഹൃത്ത് ഹാർലി ഡേവിഡ്സൺ ബൈക്കിലിരുന്നുള്ള ചിത്രം പങ്കുവച്ചതോടെയാണ് താരത്തിൻറെ ബൈക്കിനോടുള്ള ഇഷ്ടം പുറത്തേക്ക് വന്നത് . ' എൻറെ മുടിയിഴകളിൽ കാറ്റിന്റെ തലോടൽ . . കണ്ണുകളിൽ മിന്നിമായുന്ന കാഴ്ച വസന്തം . ഹൃദയത്തിൽ മൂളിപ്പാട്ടിൻറെ ഈണം . എനിക്കുമുന്നിൽ കാണുന്നത് അതിരുകളില്ലാത്ത ചക്രവാളം . . എന്തൊരു സ്വപ്നമാണിത് . . ' എന്ന കാവ്യാത്മകമായ കുറിപ്പോടെയാണ് ലിസി തൻറെ ഹാർലി യാത്രയെ വിവരിച്ചിരിക്കുന്നത് .


ഓൺലൈൻ ടാക്സി കമ്പനിയായ ഒല , യാത്രക്കാർക്ക് ഇൻഷുറൻസ് പരിരക്ഷ ഏർപ്പെടുത്തുന്നു . ആകോ ജനറൽ , ഐ . സി . ഐ . സി . ഐ എന്നീ ഇൻഷുറൻസ് കമ്പനികളുമായി സഹകരിച്ചാണ് പദ്ധതി . യാത്രയ്ക്കിടെ ലാപ്ടോപ്പുകൾ ഉൾപ്പെടെയുള്ള ലഗേജുകൾ നഷ്ടപ്പെടൽ , വിമാനയാത്ര മുടങ്ങൽ , അപകടങ്ങളെ തുടർന്നുണ്ടാകുന്ന ആശുപത്രി ചെലവുകൾ , ആംബുലൻസ് , ഗതാഗത ചിലവുകൾ തുടങ്ങിയയ്ക്ക് ഇൻഷുറൻസ് തുക കിട്ടും . അഞ്ച് ലക്ഷം രൂപയുടെ ഇൻഷുറൻസ് പോളിസിക്ക് നഗരത്തിനകത്തുള്ള യാത്രകളിൽ ഒരു രൂപയാണ് പ്രീമിയം ഈടാക്കുന്നത് . വാഹനങ്ങൾ വാടകയ്ക്ക് വിളിക്കുന്ന ഒല റെന്റലിന് 10 രൂപയും ദീർഘദൂര യാത്രകൾക്കുള്ള ഒല ഔട്ട് സ്റ്റേഷൻ സർവ്വീസുകൾക്ക് 15 രൂപയുമാണ് പ്രീമിയം . വാഹനങ്ങൾ ഒല ആപ്പ് വഴി ബുക്ക് ചെയ്യുമ്പോൾ തന്നെ ഇൻഷുറൻസ് പോളിസിയും വാങ്ങാം . വിവിധ കാറ്റഗറി വാഹനങ്ങൾക്കുള്ള മൈക്രോ , മിനി , പ്രൈം , ഓട്ടോ , ഔട്ട്സ്റ്റേഷൻ തുടങ്ങിയവയ്ക്കെല്ലാം ഇൻഷുറൻസ് പരിരക്ഷ ലഭിക്കും . ഇൻഷുറൻസ് പോളിസി വാങ്ങാതെയും യാത്രകൾ ബുക്ക് ചെയ്യാം .


താൻസാനിയയിൽ ആനകൾക്ക് അപൂർവം രോഗം പടരുന്നതായി റിപ്പോർട്ട് . എട്ട് ആനകളാണ് ഇത്തരത്തിൽ ചരിഞ്ഞതെന്നാണ് വിവരം . വടക്കൻ താൻസാനിയയിലെ ഗ്രോംഗോയിലാണ് സംഭവം . തലച്ചോറിലെ ധമനികൾ പൊട്ടുന്ന രോഗമാണ് ആനകൾക്കെന്നാണ് വിവരം . ശനിയാഴ്ച ചരിഞ്ഞ ആനയിൽ ഇത് സ്ഥിരീകരിക്കപ്പെട്ടിട്ടുണ്ട് . ഇതിനു പിന്നാലെ നടത്തിയ അന്വേഷണത്തിലാണ് സമീപ ദിവസങ്ങളിൽ ചരിഞ്ഞ എട്ട് ആനകളിലും ഇതേ ലക്ഷണങ്ങൾ കണ്ടെത്തായത് . താൻസാനിയൻ മൃഗസംരക്ഷണ വകുപ്പ് ഉന്നത ഉദ്യോഗസ്ഥരാണ് ഇത് സംബന്ധിച്ച് വിവരം പുറത്ത് വിട്ടത് . ചരിഞ്ഞ ആനകളുടെ രക്തസാമ്പിളുകൾ പരിശോധനയ്ക്ക് അയച്ചെന്ന് അധികൃതർ അറിയിച്ചു . ഇതിൻറെ ഫലം കൂടി പുറത്ത് വന്ന ശേഷമേ എന്തെങ്കിലും സ്ഥിരീകരണം നൽകാനാകൂ എന്നാണ് മൃഗസംരക്ഷണവകുപ്പ് അറിയിച്ചിരിക്കുന്നത് .


ലോകത്തിലെ ആദ്യത്തെ ഓൾ സ്ക്രീൻ ഫോൺ ജൂൺ 5ന് ലെനോവ അവതരിപ്പിക്കുന്നു . ലെനോവ Z5 എന്ന പേരിൽ ഇറങ്ങുന്ന ഫോൺ ബീയജിംഗിലാണ് പുറത്തിറക്കുക . ലെനോവയുടെ ഏറ്റവും പുതിയ 18 പേറ്റൻറുകളുടെ സംയോജനമാണ് ഈ ഫോൺ എന്നാണ് ലെനോവ അവകാശപ്പെടുന്നത് . ഇതിന് ഒപ്പം തന്നെ ആർട്ടിഫിഷൽ ഇൻറലിജൻസ് അധിഷ്ഠിത ക്യാമറ സെറ്റപ്പ് ഫോണിനുണ്ട് . ഒപ്പം ഇൻ ഡിസ്പ്ലേ ഫിംഗർപ്രിൻറ് സെൻസറും ഫോണിനുണ്ടാകും . ഇത് മെയ് 29ന് ഇറങ്ങുന്ന വിവോയുടെ X21ന് സമം ആണെന്ന് വിലയിരുത്താം . നോച്ച് ഇല്ലാത്ത 95 ശതമാനം സ്ക്രീൻ സ്പൈസും ഉൾകൊള്ളുന്ന ഡിസ്പ്ലേ ആയിരിക്കും ഫോണിനുണ്ടാകുക എന്നാണ് റിപ്പോർട്ട് . ക്യൂവൽകോം 845 പ്രോസ്സസർ ആയിരിക്കും ഫോണിൻറെ ശേഷി നിർണ്ണയിക്കുക . വയർലെസ് ചാർജ്ജിംഗ് സംവിധാനത്തോടെ എത്തുന്ന ഫോണിൻറെ ബാറ്ററി സ്റ്റാൻറ് ബൈ ടൈം 45 ദിവസമാണെന്നാണ് ലെനോവ നൽകുന്ന സൂചന . 4ടിബി വരെ വർദ്ധിപ്പിക്കാവുന്ന ശേഖരണ ശേഷിയായിരിക്കും ഫോണിനുണ്ടാകുക .


നേരത്തെ ജീത്തു ജോസഫിൻറെ പാപനാശം , ലൈഫ് ഓഫ് ജോസൂട്ടി തുടങ്ങിയ ചിത്രങ്ങളിൽ സഹസംവിധായകനായി പ്രണവ് പ്രവർത്തിച്ചിട്ടുണ്ട് . മോഹൻലാലിന്റെ കരിയറിയെ എക്കാലത്തെയും വലിയ ഹിറ്റായ ദൃശ്യം ഒരുക്കിയതും ജീത്തു ജോസഫാണ് . സിനിമയിൽ പ്രണവ് എത്തുന്ന കാര്യം ആദ്യം വ്യക്തമാക്കിയത് ഫേസ്ബുക്കിൽ മോഹൻലാൽ തന്നെയാണ് . പിന്നീട് മോഹൻലാൽ മകന് നൽകിയ ഉപദേശം എന്ന പേരിൽ ഒരു പ്രമുഖ ഓൺലൈൻ പോർട്ടൽ പ്രസിദ്ധീകരിച്ച മോഹൻലാലിൻറെ വാക്കുകൾ ഇങ്ങനെ . മേജർ രവി സംവിധാനം ചെയ്ത പുനർജനി എന്ന ചിത്രത്തിലൂടെ ബാലതാരമായാണ് പ്രണവ് സിനിമയിൽ അരങ്ങേറ്റം കുറിച്ചത് . ആ ചിത്രത്തിലെ അഭിനയത്തിന് 2002ലെ മികച്ച ബാലതാരത്തിനുള്ള സംസ്ഥാന സർക്കാർ പുരസ്കാരം പ്രണവ് നേടിയിരുന്നു . പിന്നീട് തമ്പി കണ്ണന്താനം സംവിധാനം ചെയ്ത ഒന്നാമൻ എന്ന ചിത്രത്തിൽ മോഹൻലാലിന്റെ കുട്ടിക്കാലം അവതരിപ്പിച്ച പ്രണവ് സാഗർ എലിയാസ് ജാക്കിയിൽ ഒരു സീനിൽ മാത്രം പ്രത്യക്ഷപ്പെട്ടു . ഇപ്പോഴിതാ ജീത്തു ജോസഫ് ചിത്രത്തിലൂടെ നായകനായും പ്രണവ് എത്തുകയാണ് .


സണ്ണി വെയ്നിന്റെ തമിഴ് അരങ്ങേറ്റ ചിത്രം ' ജിപ്സി ' യുടെ ഒഫിഷ്യൽ ടീസർ പുറത്തെത്തി . ജീവ നായകനാവുന്ന ചിത്രത്തിൽ ' സഖാവ് ബാലൻ ' എന്ന കഥാപാത്രത്തെയാണ് സണ്ണി അവതരിപ്പിക്കുന്നത് . സംവിധായകൻ ലാൽജോസും പ്രാധാന്യമുള്ള ഒരു കഥാപാത്രത്തെ അവതരിപ്പിക്കുന്നുണ്ട് ചിത്രത്തിൽ . മികച്ച തമിഴ് ചിത്രത്തിനുള്ള 2016ലെ ദേശീയ പുരസ്കാരം നേടിയ ജോക്കറിന്റെ സംവിധായകൻ രാജു മുരുഗേശനാണ് സംവിധാനം . തിരക്കഥയും സംവിധായകന്റേത് തന്നെയാണ് . രാജുവിന്റെ നാലാമത് ചിത്രമാണ് ജിപ്സി . നടാഷ സിംഗ് നായികയാവുന്ന ചിത്രത്തിൽ സുശീല രാമൻ , കരുണ പ്രസാദ് എന്നിവരും അഭിനയിക്കുന്നുണ്ട് . സന്തോഷ് നാരായണനാണ് സംഗീതം . സെൽവകുമാർ എസ് കെ ഛായാഗ്രഹണം .


മൊബൈൽ സേവനദാതാക്കളുടെ കോൾ നിരക്കുകൾ സുതാര്യമാക്കാൻ ടെലികോം റെഗുലേറ്ററി അതോറിറ്റി ഓഫ് ഇന്ത്യ നീക്കങ്ങൾ തുടങ്ങി . താരിഫ് നിരക്കുകൾ ഉടൻ ട്രായ് വെബ്സൈറ്റിൽ പ്രസിദ്ധീകരിക്കുമെന്ന് ചെയർമാൻ അറിയിച്ചു . മൊബൈൽ കോൾ നിരക്കുകൾ കുറയ്ക്കാൻ ശ്രമിക്കുന്നതിന്റെ മുന്നോടിയായാണ് ട്രായുടെ പുതിയ നീക്കം . രാജ്യത്തെ ടെലികോം മേഖലയിൽ സുതാര്യ വിപ്ലവത്തിനൊരുങ്ങുകയാണ് ടെലികോം റെഗുലേറ്ററി ഓഫ് ഇന്ത്യ . താരിഫ് നിരക്കുകൾ ഇലക്ട്രോണിക് രീതിയിൽ സമർപ്പിക്കാൻ മൊബൈൽ സേവന ദാതാക്കൾക്ക് ട്രായ് നിർദ്ദേശം നൽകി . വിവിധ മൊബൈൽ സേവന ദാതാക്കൾ പ്രതിവർഷം 24,000 താരിഫ് നിരക്കുകൾ പ്രഖ്യാപിക്കുന്നു എന്നാണ് കണക്ക് . അധികം വൈകാതെ ഇവ ട്രായ് വെബ്സൈറ്റിൽ പ്രസിദ്ധീകരിക്കും . ഇതോടെ ഉപയോക്താക്കൾക്ക് കൃത്യമായി താരിഫ് നിരക്കുകൾ തെരഞ്ഞെടുക്കാനാവും . രാജ്യത്ത് മൊബൈൽ കോൾ നിരക്കുകൾ വെട്ടിക്കുറയ്ക്കുന്നതിന്റെ ഭാഗമായാണ് ട്രായുടെ പുതിയ നീക്കം വിലയിരുത്തപ്പെടുന്നത് . ഒരു നെറ്റ്വർക്കിൽ നിന്ന് മറ്റൊന്നിലേക്ക് വിളിക്കുമ്പോൾ ഈടാക്കുന്ന ഇന്റർകണക്ട് യൂസേജ് ചാർജ്ജ് കുറയ്ക്കാനും ട്രായ് ധാരണയായിരുന്നു . നിലവിൽ മിനിറ്റിന് 14 പൈസയാണ് ഉപയോക്താക്കളിൽ നിന്ന് ഇന്റർകണക്ട് യൂസേജ് ചാർജ്ജായി മൊബൈൽ കമ്പനികൾ ഈടാക്കുന്നത് . ഇത് 10 പൈസയിൽ താഴെ ആക്കാനാണ് ട്രോയുടെ നീക്കം . ഇതോടെ മൊബൈൽ കോൾ നിരക്കുകളിൽ ഗണ്യമായ കുറവുണ്ടാകും . എന്നാൽ ട്രായുടെ തീരുമാനത്തോട് മൊബൈൽ സേവന ദാതാക്കൾ എങ്ങനെ പ്രതികരിക്കുമെന്ന് വ്യക്തമല്ല . ഇന്റർകണക്ട് യൂസേജ് ചാർജ്ജ് കൂട്ടണമെന്നായിരുന്നു ഭൂരിപക്ഷം മൊബൈൽ സേവന ദാതാക്കളുടെയും നിലപാട് . എന്നാൽ റിലയൻസ് ജിയോ , വോയ്സ് കോളുകൾ സൌജന്യമാക്കിയത് ഇവർക്ക് തിരിച്ചടിയായി . ഇതിന് പിന്നാലെയാണ് ട്രായുടെ നടപടി .


ചൈനീസ് സ്മാർട്ട്ഫോൺ നിർമാതാക്കളായ ഷവോമി മീ മാക്സ് സ്മാർട്ട്ഫോണുകളുടെ വില കുറച്ചു . ദീപാവലിയോടനുബന്ധിച്ച് വൻ ഓഫറുകളായിരുന്നു ഷവോമി നൽകിയിരുന്നത് . ഇത് ഉപയോഗപ്പെടുത്താൻ സാധിക്കാത്തവർക്ക് മറ്റൊരു അവസരം കൂടി ലഭിച്ചിരിക്കുകയാണ് . മീ മാക്സ് സ്മാർട്ട്ഫോണിൻറെ വിലയിൽ 1000 രൂപയുടെ കിഴിവാണ് കമ്പനി ഏർപ്പെടുത്തിയിരിക്കുന്നത് . കഴിഞ്ഞ വർഷം മെയിലാണ് ഷവോമി മീ മാക്സ് ഇന്ത്യയിൽ അവതരിപ്പിച്ചത് . ആമസോൺ , ഫ്ലിപ്പ്കാർട്ട് വഴിയാണ് വില്പനയൊരുക്കിയിരിക്കുന്നത് . മീ മാക്സ് സ്മാർട്ട്ഫോണുകളുടെ 64 ജിബി , 32 ജിബി വേരിയൻറുകൾക്ക് 16,999 രൂപ , 14,999 രൂപ നിരക്കിലായിരുന്നു വിപണിയിലെത്തിച്ചിരുന്നത് . വിലക്കിഴിവിനു ശേഷം 15,999 രൂപ , 13,999 രൂപ നിരക്കിലായിരിക്കും മീ മാക്സ് 64 ജിബി , 32 ജിബി വേരിയന്റുകൾ ലഭ്യമാവുക . നവംബർ ആദ്യം പുതിയ സീരിസ് ഫോണുകൾ പ്രഖ്യാപിക്കാൻ ഇരിക്കെയാണ് വിലക്കുറവ് പ്രഖ്യാപിച്ചിരിക്കുന്നത് . നവംബർ രണ്ടിന് പുതിയ സിരീസ് കമ്പനി ഔദ്യോഗികമായി അവതരിപ്പിക്കുമെന്നാണ് റിപ്പോർട്ട് . ഈ പരിപാടിക്കുള്ള ക്ഷണം മാധ്യമപ്രവർത്തകർക്കുൾപ്പടെ നൽകിയിട്ടുണ്ട് . മിന്നലിൻറെ ഒരു ചിത്രമാണ് പുതിയ സ്മാർട്ട്ഫോൺ സിരീസുമായി ബന്ധപ്പെട്ട് പുറത്തിറക്കിയിരിക്കുന്നത് . വേഗത്തിൽ ചാർജ് ചെയ്യാൻ കഴിയുന്ന സംവിധാനം ഉൾപ്പെടുന്നതാവും പുതിയ സീരിസെന്നാണ് വാർത്തകൾ . മികച്ച സെൽഫി കാമറ , വേഗത്തിൽ ചാർജ് ചെയ്യുന്നതിനുള്ള സംവിധാനം എന്നിവയെല്ലാം ഷവോമിയുടെ പുത്തൻ സിരീസ് ഫോണുകളിലുണ്ടാവും . ബജറ്റ് കാറ്റഗറിയിലാവും ഷവോമിയുടെ പുതിയ ഫോണുകൾ വിപണിയിലേക്ക് എത്തുക .


മോഹൻലാൽ നായകനായി എത്തിയ ഒടിയന്റെ ആദ്യത്തെ ദിവസത്തെ കളക്ഷൻ റിപ്പോർട്ട് പുറത്തുവിട്ടു . ഇന്ത്യയിൽ നിന്ന് 16.48 കോടി രൂപയാണ് ചിത്രം സ്വന്തമാക്കിയിരിക്കുന്നത് . ഒരു മലയാളം സിനിമയ്ക്ക് കിട്ടുന്ന ഏറ്റവും വലിയ ഓപ്പണിംഗ് ആണ് ഇതെന്ന് അണിയറപ്രവർത്തകർ അവകാശപ്പെടുന്നു . കേരളത്തിനു പുറമേ മറ്റ് സംസ്ഥാനങ്ങളിലും ജിസിസി രാജ്യങ്ങളിലും ചിത്രം റിലീസ് ചെയ്തിരുന്നു . ജിസിസിയിലും മികച്ച പ്രതികരണമാണ് ചിത്രത്തിന് ലഭിച്ചിരിക്കുന്നത് . ആദ്യദിനം 4.73 കോടി രൂപയാണ് ചിത്രം സ്വന്തമാക്കിയിരിക്കുന്നത് . 684 ഷോയാണ് ആദ്യ ദിവസം നടന്നത് . വിദേശരാജ്യങ്ങളിൽ നിന്ന് മൊത്തം കളക്ഷൻ 11.78 കോടി രൂപയാണ് . ഒരു തെന്നിന്ത്യൻ സിനിമയ്ക്ക് ലഭിക്കുന്ന ഏറ്റവും വലിയ ആദ്യദിന കളക്ഷനാാണ് ഇതെന്നും അണിയറപ്രവർത്തകർ അവകാശപ്പെടുന്നു . ഒടിയൻ മാണിക്യനായി മോഹൻലാൽ എത്തിയപ്പോൾ മഞ്ജു വാര്യരാണ് നായികയായി അഭിനയിച്ചിരിക്കുന്നത് . വി എ ശ്രീകുമാർ മേനോൻ ആണ് ചിത്രം സംവിധാനം ചെയ്യുന്നത് . ഹരികൃഷ്ണൻ ആണ് ചിത്രത്തിന്റെ തിരക്കഥ എഴുതുന്നത് . രാവുണ്ണി എന്ന വില്ലൻ കഥാപാത്രമായി പ്രകാശ് രാജ് എത്തിയിരിക്കുന്നു . പീറ്റർ ഹെയ്നാണ് ആക്ഷൻ കൊറിയോഗ്രാഫി ചെയ്യുന്നത് .


എ എൽ വിജയ്യുടെ പുതിയ സിനിമയിൽ തമന്നയാണ് നായികയാകുന്നത് . ഹൊറർ ത്രില്ലർ പാറ്റേണിൽ പെടുന്ന ചിത്രം തമിഴിലും തെലുങ്കിലും ഹിന്ദിയിലുമായിട്ടാണ് ഒരുക്കുന്നത് . ചിത്രത്തിനു വേണ്ടി തമന്ന തടി കൂട്ടുന്നുവെന്ന് വാർത്തകളുണ്ടായിരുന്നു . തമന്നയുടെ ആരാധകർക്കിടയിൽ ഇത് ചർച്ചയാകുകയും ചെയ്തു . എന്നാൽ ഇത്തരം വാർത്തകൾ തെറ്റാണ് എന്നാണ് തമന്ന വ്യക്തമാക്കുന്നത് . ചിത്രത്തിന്റെ പേര് ദേവി എന്നോ കാന്താ എന്നോ ആയിരിക്കുമെന്നാണ് റിപ്പോർട്ടുകൾ സൂചിപ്പിക്കുന്നത് . ചിത്രത്തിൽ തന്റെ രംഗങ്ങൾ ഭൂരിഭാഗവും തമന്ന പൂർത്തിയാക്കിയിട്ടുണ്ട് . അതേസമയം , ഇപ്പോൾ തമന്ന വിശാൽ ചിത്രത്തിന്റെ തിരക്കുകളിലാണ് .


ക്യാപ്റ്റൻ വിരാട് കോലിയുടെ ചേസിംഗ് മികവിൽ അവസാന ട്വന്റി - 20 ജയിച്ച് ഓസീസിനെതിരായ ട്വന്റി - 20 പരമ്പര സമനിലായിക്കിയെങ്കിലും ഇന്ത്യൻ നിരയിൽ നിരാശപ്പെടുത്തി മൂന്ന് പേർ . വിക്കറ്റ് കീപ്പർ റിഷഭ് പന്തും കെ എൽ രാഹുലും ബൌളർ ഖലീൽ അഹമ്മദുമാണ് മൂന്ന് മത്സര പരമ്പരയിൽ തീർത്തും നിറം മങ്ങിപ്പോയ മൂന്നുപേർ . മൂന്ന് മത്സരങ്ങളിലും ഒരേ ടീമിനെയാണ് ഇന്ത്യ കളത്തിലറക്കിയത് . മഴ മുടക്കിയ രണ്ടാം മത്സരത്തിൽ അനായാസ ക്യാച്ച് നിലത്തിട്ട പന്ത് ടെസ്റ്റ് പരമ്പരയിൽ ഓസീസിലെ ബൌൺസുള്ള വിക്കറ്റുകൾ എങ്ങനെ കീപ്പ് ചെയ്യുമെന്നതാണ് ഇന്ത്യയെ ആശങ്കപ്പെടുത്തുന്നത് . ആദ്യ മത്സരത്തിൽ ക്രുനാൽ പാണ്ഡ്യ നാലോവറിൽ 55 റൺസ് വഴങ്ങുകയും അടിച്ചുകളിക്കേണ്ട അവസരത്തിൽ പുറത്താവുകയും ചെയ്തുവെങ്കിലും അടുത്ത രണ്ടു മത്സരങ്ങളിലും ഗംഭീര തിരിച്ചുവരവ് നടത്തി ക്രുനാൽ തന്റെ സാന്നിധ്യമറിയിച്ചു . കെ എൽ രാഹുലാകട്ടെ ആദ്യ മത്സരത്തിലും മൂന്നാം മത്സരത്തിലും ബാറ്റിംഗിനിറങ്ങി തീർത്തും നിരാശപ്പെടുത്തി . 13 . 50 മാത്രമാണ് പരമ്പരയിൽ രാഹുലിന്റെ ബാറ്റിംഗ് ശരാശരി . സ്ട്രൈക്ക് റേറ്റാകട്ടെ 100ൽ താഴെയും . ആദ്യ മത്സരത്തിൽ കോലിയുടെ സ്ഥാനത്ത് മൂന്നാം നമ്പറിലിറങ്ങിയ രാഹുൽ അവസാന മത്സരത്തിൽ നാലാമനായാണ് ക്രീസിലെത്തിയത് . ഇംഗ്ലണ്ടിനെതിരായ ട്വന്റി - 20 പരമ്പരയിൽ സെഞ്ചുറി നേടിയ രാഹുലിൽ നിന്ന് ഇതിൽക്കൂടുതൽ ആരാധകർ പ്രതീക്ഷിച്ചിരുന്നുവെങ്കിലും നിരാശയായിരുന്നു ഫലം . വെസ്റ്റ് ഇൻഡീസിനെതിരായ ട്വന്റി - 20 പരമ്പരയിൽ തിളങ്ങിയ ഇടം കൈയൻ പേസർ ഖലീൽ അഹമ്മദ് ഓസ്ട്രേലിയയിൽ ആദ്യ പന്തിൽ തന്നെ വിക്കറ്റോടെയാണ് തുടങ്ങിയത് . എന്നാൽ ഓസീസ് സാഹചര്യങ്ങൾക്കനുസരിച്ച് ലൈനിലും ലെംഗ്തിലും മാറ്റം വരുത്താൻ തയാറാവാതിരുന്ന ഖലീൽ വിക്കറ്റുകൾ വീഴ്ത്തിയെങ്കിലും ഏറെ റൺസ് വഴങ്ങി നിരാശപ്പെടുത്തി . ഖലീലിന്റെ പന്തുകളുടെ വൈവിധ്യമില്ലായ്മയും ഇന്ത്യക്ക് തലവേദനയായി .


സംസ്ഥാനത്ത് കേരളാ ബാങ്ക് ഉടൻ ആരംഭിക്കുമെന്ന് ധനകാര്യ മന്ത്രി തോമസ് ഐസക് അറിയിച്ചു . സംസ്ഥാന - ജില്ലാ സഹകരണ ബാങ്കുകളെ സംയോജിപ്പിച്ചാണ് കേരളാ ബാങ്ക് യാഥാർത്ഥ്യമാകാനൊരുങ്ങുന്നത് . നിയമ - സാങ്കേതിക വശങ്ങൾ പരിശോധിക്കാൻ സർക്കാർ ഏർപ്പെടുത്തിയ വിദഗ്ധ സമിതി ഒരാഴ്ചക്കകം റിപ്പോർട്ട് നൽകും . 14 ജില്ലാ സഹകരണ ബാങ്കുകൾക്കും സംസ്ഥാന സഹകരണ ബാങ്കിനുമായുള്ള 820 ശാഖകളിലായി ആകെ 1.26 കോടി രൂപയുടെ നിക്ഷേപമാണുള്ളത് . എല്ലാം ചേർത്ത ഒരൊറ്റ ബാങ്കാണ് കേരളാ ബാങ്കിന്റെ പ്രാഥമിക സങ്കൽപ്പം . പ്രാഥമിക സഹകരണ സംഘങ്ങൾക്കും അംഗത്വമുണ്ടാകും . സംസ്ഥാന - ജില്ലാ - പ്രാഥമിക സംഘങ്ങളെന്ന ത്രിതല സഹകരണ വായ്പാ സംവിധാനം ഇതോടെ രണ്ട് തട്ടിലേക്ക് മാറുന്ന അവസ്ഥയുമുണ്ടാകും . വലിയ പ്രതീക്ഷയാണ് കേരളാ ബാങ്കുമായി ബന്ധപ്പെട്ട് സംസ്ഥാന സർക്കാറിന് ഉള്ളതെന്നും നടപടികൾ വേഗത്തിലാക്കുമെന്നും ധനമന്ത്രി തോമസ് ഐസക് പറഞ്ഞു . ബാങ്ക് രൂപീകരണത്തിന്റെ നിയമ സാങ്കേതിക വശങ്ങളും സാധ്യതകളും പഠിക്കാൻ ബംഗലൂരു ഐ . ഐ . എം പ്രൊഫ . എം . എസ് ശ്രീരാം അദ്ധ്യക്ഷനായ അഞ്ചംഗ സമിതിയെ സർക്കാർ നിയോഗിച്ചിട്ടുണ്ട് . സമിതിയുടെ റിപ്പോർട്ട് ഒരാഴ്ചക്കകം കിട്ടുമെന്നാണ് പ്രതീക്ഷ . അതേസമയം സഹകരണ സംഘങ്ങളെ അസാധുവാക്കി ബാങ്ക് രൂപീകരണവുമായി മുന്നോട്ട് പോകുന്നതിനെതിരെ പ്രതിപക്ഷ പ്രതിഷേധവും ശക്തമാണ് . ജില്ലാ സഹകരണ ബാങ്കുകളുടെ ഭരണ സമിതികൾ അപ്രസക്തമാക്കിയ സർക്കാർ ഓർഡിനൻസിനെതിരെയും പ്രതിഷേധം പുകയുകയാണ് . നടപടി ചോദ്യം ചെയ്ത് ഭരണ സമിതികൾ നിയമ നടപടിക്കൊരുങ്ങിയേക്കുമെന്നും സൂചനയുണ്ട് .


ആഫ്രിക്കൻ രാജ്യങ്ങളിൽ ഏറെ നാശം വിതച്ച രോഗമാണ് എബോള . കോംഗോ പോലുള്ള രാജ്യങ്ങളിൽ അടുത്തിടെയാണ് എബോള ബാധയെ ചെറുത്തുതോൽപ്പിക്കാൻ ആരോഗ്യമേഖലയ്ക്ക് സാധിച്ചത് . ആഫ്രിക്കൻ രാജ്യങ്ങളിൽ 1976ലാണ് ആദ്യമായി എബോള സ്ഥിരീകരിച്ചത് . എന്നാൽ ഈ രോഗം ഏറ്റവും കൂടുതൽ നാശം വിതച്ചത് 2014 - 2016 കാലഘട്ടത്തിലാണ് . അടുത്തിടെ വീണ്ടും രോഗം അഫ്രിക്കയിലെ ചില പ്രദേശങ്ങളിൽ പ്രത്യക്ഷപ്പെട്ടതായി റിപ്പോർട്ടുകൾ വന്നു . രോഗബാധിതരുടെയോ രോഗംമൂലം മരിച്ചവരുടെയോ രക്തത്തിലൂടെയോ വിസർജ്യത്തിലൂടെയോ മറ്റ് സ്രവങ്ങളിലൂടെയോ ആണ് എബോള പകരുന്നത് . രോഗം ബാധിച്ച മൃഗങ്ങളുടെ വിസർജ്യങ്ങളിലൂടെയോ അവയുടെ മാംസം ഭക്ഷിക്കുന്നതിലൂടെയോ രോഗം മനുഷ്യരിലേക്കു പടരാം . ഇപ്പോൾ ഇതാ എബോളയുടെ സംക്രമണവുമായി ബന്ധപ്പെട്ട പുതിയ റിപ്പോർട്ട് പുറത്തു വന്നിരിക്കുന്നു . എബോള ലൈംഗികബന്ധത്തിലൂടെയും പടർന്നു പിടിക്കാൻ സാധ്യതയുണ്ടെന്ന് പുതിയ റിപ്പോർട്ട് . പെൻസിൽവാനിയ സർവകലാശാലയിൽ നടത്തിയ പഠനത്തിലാണ് എബോള പുരുഷബീജത്തിലൂടെയും പകരാമെന്നു കണ്ടെത്തിയിരിക്കുന്നത് . ബീജസ്രവത്തിൽ കാണപ്പെടുന്ന അമിലോയ്ഡ് ഫൈബ്രിൽസ് എന്ന പ്രോട്ടീനുകളാണ് വൈറസിനു കവചമാകുന്നത് . വൈറസിനു സംരക്ഷണം നൽകാൻ ഈ പ്രോട്ടീനു സാധിക്കും . രണ്ടരവർഷം വരെ പുരുഷസ്രവത്തിൽ വൈറസ് സാന്നിധ്യം ഉണ്ടാകാമെന്ന് പഠനത്തിൽ കണ്ടെത്തിയിരുന്നു . ഈ സമയത്തെ ലൈംഗികബന്ധത്തിന് വൈറസിനെ പകർത്താനുള്ള കഴിവുണ്ട് . ഡെമോക്രാറ്റ് റിപബ്ലിക് ഓഫ് കോംഗോയിൽ ഇപ്പോൾ വീണ്ടും എംബോള പടർന്നു പിടിച്ചിരിക്കുകയാണ് . ഈ സാഹചര്യത്തിലാണ് പുതിയ കണ്ടെത്തൽ ഗവേഷകർ കാര്യമായിയെടുത്തിരിക്കുന്നത് . എച്ച്ഐവി വൈറസ് പടർത്താനും പുരുഷസ്രവത്തിലെ ഈ പ്രോട്ടീൻ കാരണമാകുന്നുണ്ട് . ഘാനയിൽ അടുത്തിടെ പൊട്ടിപുറപെട്ട എബോളയ്ക്ക് പിന്നിലും ലൈംഗികബന്ധത്തിലൂടെ പടർന്ന വൈറസ് ആണെന്നാണ് നിഗമനം . എന്തായാലും ഇതിനെ കുറിച്ചു കൂടുതൽ പഠനങ്ങൾ നടത്താൻ ഒരുങ്ങുകയാണ് ഗവേഷകർ .


വിക്രമിന്റെ പുതിയ ചിത്രമായ സാമി ടുവിന്റെ ട്രെയിലറിനെ ട്രോളി നടി കസ്തൂരി . സാമിയുടെ ടീസറിന് താൻ അഭിനയിച്ച ചിത്രമായ തമിഴ് പടം 2 എന്ന പുതിയ ചിത്രത്തിന്റെ ടീസറുമായി ബന്ധമുണ്ട് . വെറും ടെംപ്ലേറ്റ് ഷോട്ടുകൾ നിരത്തിയാണ് സാമി 2 വിന്റെ ടീസർ ഒരുക്കിയിട്ടുള്ളതെന്ന് കസ്തൂരി ട്വീറ്റ് ചെയ്തു . ട്വീറ്റ് ചെയ്ത് മണിക്കൂറുകൾ കഴിഞ്ഞപ്പോൾ വിക്രത്തിന്റെ ആരാധകർ രോഷാകുലരായി രം ഗത്തെത്തി . കിളവിയായിട്ടും ഐറ്റം ഡാൻസ് കളിച്ചുനടക്കാൻ നാണമില്ലേയെന്ന് വിക്രമിന്റെ ആരാധകർ തിരിച്ചും ട്രോളി . തമിഴ് പടം 2 വിൽ കസ്തൂരി ഒരു ഐറ്റം ഡാൻസ് അവതരിപ്പിക്കുന്നുണ്ട് . ഇതിനെയാണ് ആരാധകർ ചോദ്യം ചെയ്തത് . ഇത് കേട്ട് മണിക്കൂറുകൾ കഴിഞ്ഞ് കസ്തൂരി വിക്രം ഫാൻസിനെയും വിക്രത്തെയും പിന്നെയും ട്രോളി . മകളുടെ പ്രായം വരുന്ന നടിമാർക്കൊപ്പം അഭിനയിക്കാൻ വിക്രത്തിന് പറ്റുമെങ്കിൽ ഈ പ്രായത്തിൽ എനിക്ക് എന്തുകൊണ്ട് ഐറ്റം ഡാൻസ് ചെയ്തുകൂടായെന്നായിരുന്നു കസ്തൂരി വിക്രമിന്റെ ആരോ ധകരോട് വീണ്ടും ചോദിച്ചത് . എന്നാൽ കസ്തൂരിയുടെ ട്വീറ്റിനോട് വിക്രം ഇതുവരെയും പ്രതികരിച്ചിട്ടില്ല . സാമി 2വിൽ നടിമാരായ തൃഷയും , കീർത്തി സുരേഷുമാണ് പ്രധാന വേഷങ്ങൾ ചെയ്യുന്നത് . സാമിയുടെ ആദ്യ ഭാഗത്തിൽ മുഴുനീള കഥാപാത്രത്തെയാണ് തൃഷ അവതരിപ്പിച്ചത് .


ഇന്നലെ നടന്ന ഗ്രൂപ്പ് ബിയിലെ അവസാന മത്സരത്തിൽ ഇംഗ്ലണ്ട് , വെസ്റ്റ് ഇൻഡീസിനോട് നാലു വിക്കറ്റിന് തോറ്റിരുന്നു . ഇതോടെയാണ് ഗ്രൂപ്പ് ബിയിൽ രണ്ടാം സ്ഥാനക്കാരായ ഇംഗ്ലണ്ട് ഗ്രൂപ്പ് എയിലെ ഒന്നാം സ്ഥാനക്കാരായ ഇന്ത്യയെ നേരിടാൻ അവസരമൊരുങ്ങിയത് . കഴിഞ്ഞ വർഷം നടന്ന ഏകദിന ലോകകപ്പിന്റെ ഫൈനലിൽ കിരീടത്തിന് അടുത്തെത്തിയ ഇന്ത്യക്ക് ഇംഗ്ലണ്ടിനെതിരെ അവസാന ഓവറുകളിലാണ് കാലിടറിയത് . ആദ്യം ബാറ്റ് ചെയ്ത ഇംഗ്ലണ്ട് ഏഴ് വിക്കറ്റ് നഷ്ടത്തിൽ 228 റൺസെടുത്തപ്പോൾ ഒമ്പത് റൺസകലെ ഇന്ത്യ കിരീടം കൈവിട്ടു . അന്നത്തെ നിരാശമായ്ക്കാനുറച്ചാണ് ഹർമൻപ്രീതും സംഘവും ഇംഗ്ലണ്ടിനെതിരെ സെമിഫൈനൽ പോരാട്ടത്തിനിറങ്ങുന്നത് . 23നാണ് ഇന്ത്യാ - ഇംഗ്ലണ്ട് സെമി ഫൈനൽ പോരാട്ടം . ട്വന്റി - 20 വനിതാ ലോകകപ്പിൽ രണ്ടുവട്ടെ സെമിയിലെത്തിയതാണ് ഇന്ത്യയുടെ ഇതുവരെയുള്ള മികച്ച പ്രകടനം . ഇംഗ്ലണ്ടിനെ കീഴടക്കിയാൽ ഹർമൻപ്രീതിനെയും സംഘത്തെയും കാത്തിരിക്കുന്നത് പുതിയ ചരിത്രമാണ് .


ഓഹരി വിപണികൾ മികച്ച നേട്ടത്തിൽ . സെൻസെക്സ് 300 പോയന്റും നിഫ്റ്റി 100 പോയന്റും നേട്ടമുണ്ടാക്കി . സെൻസെക്സ് 28,100നും നിഫ്റ്റി 8,700നും മുകളിലാണ് വ്യാപാരം ചെയ്യുന്നത് . ആഗോള വിപണികളിലെ നേട്ടമാണ് ഇന്ത്യൻ വിപണികളിലും പ്രതിപലിക്കുന്നത് . യൂറോപ്യൻ യൂണിയനിൽ നിന്ന് വിട്ടുപോകാനുള്ള നടപടികൾ അടുത്ത മാർച്ചോടെയേ ആരംഭിക്കൂ എന്ന ബ്രിട്ടീഷ് പ്രധാന മന്ത്രി തെരേസ മേയുടെ പ്രസ്താവനയാണ് വിപണികളെ സ്വാധീനിച്ചത് . മാരുതി സുസുക്കി , ഹീറോ മോട്ടോർ കോർപ് , മഹീന്ദ്ര ആൻഡ് മഹീന്ദ്ര എന്നിവയാണ് ഇന്ന് പ്രധാനമായും നേട്ടമുണ്ടാക്കിയത് . അതേസമയം ഇൻഫോസിസ് , ടി സി എസ് , വിപ്രോ എന്നിവ നഷ്ടം നേരിട്ടു . ഡോളറുമായുള്ള വിനിമയത്തിൽ രൂപയും നേട്ടത്തിലാണ് . 11 പൈസയുടെ നേട്ടത്തോടെ 66 രൂപ 50 പൈസയിലാണ് രൂപ .


മോഹൻലാലിനെ നായകനാക്കി ബി ഉണ്ണികൃഷ്ണൻ ഒരുക്കുന്ന വില്ലനു വേണ്ടി കാത്തിരിക്കുന്ന ആരാധകർക്ക് മറ്റൊരു സന്തോഷവാർത്ത . റിലീസിനു മുന്നേ റിക്കാർഡ് സ്വന്തമാക്കിക്കഴിഞ്ഞിരിക്കുകയാണ് വില്ലൻ . സിനിമയുടെ ഹിന്ദി ഡബ്ബിംഗ് റൈറ്റ്സ് റെക്കോർഡ് തുകയ്ക്ക് വിറ്റുപോയി . മൂന്നു കോടി രൂപയാണ് ഹിന്ദി ഡബ്ബിംഗ് വകയിൽ ലഭിച്ചത് . നേരത്തെ 50 ലക്ഷം രൂപയ്ക്കാണ് ചിത്രത്തിൻറെ ഓഡിയോ റൈറ്റ്സ് ജംഗ്ലീ മ്യൂസിക് സ്വന്തമാക്കിയത് . സാറ്റലൈറ്റ് റേറ്റും കൂടി കണക്കാക്കുമ്പോൾ ചിത്രം റിലീസിനു മുമ്പുതന്നെ 10 കോടി സ്വന്തമാക്കിക്കഴിഞ്ഞു . മലയാളസിനിമയിൽ ഇത് പുതിയ റിക്കാർഡാണ് . മുപ്പതു കോടിയോളം മുടക്കി ബിഗ് ബജറ്റിൽ ഒരുക്കിയ വില്ലൻ തമിഴ് , തെലുങ്ക് ഭാഷകളിലും ഡബ് ചെയ്ത് പുറത്തിറക്കുന്നുണ്ട് . ചിത്രം ഈമാസം 27ന് തീയറ്ററുകളിലെത്തും . മോഹൻലാൽ സോൾട്ട് ആൻറ് പെപ്പർ ലുക്കിൽ എത്തുന്ന വില്ലൻ ഒരു കംപ്ലീറ്റ് ത്രില്ലർ ചിത്രമാണ് . മാത്യു മാഞ്ഞൂരാൻ എന്ന വി ര മി ച്ച പോ ലീ സ് ഓ ഫീ സ റാ യാ ണ് ചി ത്ര ത്തി ൽ ലാ ൽ വേ ഷ മി ടു ന്ന ത് . മഞ്ജു വാര്യരാണ് നായിക . മോഹൻലാലിനൊപ്പം കോളിവുഡ് താരം വിശാൽ , ഹൻസിക , സിദ്ദീഖ് , അജു വർഗീസ് , ചെമ്പൻ വിനോദ് ജോസ് എന്നിവരും ചിത്രത്തിലുണ്ട് . റോക്ക്ലിൻ വെങ്കിടേഷാണ് ചിത്രത്തിൻറെ നിർമാണം . പീറ്റർ ഹെയ്ൻ സംഘട്ടന രംഗങ്ങളൊരുക്കുന്നു . ബി കെ ഹരിനാരായണൻറെ വരികൾക്ക് ഫോർ മ്യൂസിക്സ് ഗ്രൂപ്പാണ് സംഗീതം .